അച്ഛന്റെ വില അഞ്ചുലക്ഷം (കഥ ) | Malayali Manasu\nHome Literature അച്ഛന്റെ വില അഞ്ചുലക്ഷം (കഥ )\nഅച്ഛന്റെ വില അഞ്ചുലക്ഷം (കഥ )\nസുനു വിജയൻ ✍\nതൊടുപുഴയിൽ നിന്നും ബസുകയറി മലയടിവാരത്തുള്ള ആ വൃദ്ധ സദനത്തിൽ എത്തിയപ്പോൾ സമയം വൈകുന്നേരം അഞ്ചുമണി കഴിഞ്ഞിരുന്നു. വീട്ടിൽ വിളഞ്ഞ കുറച്ച് ഏത്തപ്പഴവും, ഒരു പ്ലം കേക്കും, അംഗങ്ങൾക്കേവർക്കും ഓരോ കൈലിമുണ്ടുമായി ക്രിസ്തുമസ് പിറ്റേന്ന് അവിടേക്ക് യാത്രാതിരിക്കുമ്പോൾ ഉള്ളിൽ ചെറിയ ഒരു ജാള്യത ഇല്ലാതിരുന്നില്ല.കാരണം ആരുടെയെങ്കിലും വരവുകാത്തു പ്രതീക്ഷയോടെ കഴിയുന്ന കുറെ വയ്യസ്സായവരുടെ അടുത്തേക്ക് ഈ നിസ്സാര സമ്മാനങ്ങളുമായി പോകുക എനിക്കല്പം മടിതന്നെയായിരുന്നു. പക്ഷേ പോകാതിരിക്കാൻ മനസ്സനുവദിച്ചതുമില്ല.\nബസ്സിറങ്ങി ഒരു ഓട്ടോയിൽ കയറി ഒരു കാർഡ്‌ബോർഡ് പെട്ടിയുമായി ആ വൃദ്ധ സദനത്തിന്റെ മുറ്റത്തു ചെന്നിറങ്ങുമ്പോൾ സാമൂവൽ സാർ ആ സദനത്തിന്റെ നടത്തിപ്പുകാരൻ മുറ്റത്തു ചെടികൾ നനച്ചുകൊണ്ട് നിൽപ്പുണ്ടായിരുന്നു. എന്നെ കണ്ടതും ആ മുഖത്ത് പുഞ്ചിരി വിടർന്നു.\n“സുനു ഈ വർഷവും ഞങ്ങൾ വയസ്സന്മാരെ മറന്നില്ല അല്ലേ. വന്നതിൽ അതീവ സന്തോഷം.”\nപൂക്കൾ നിറഞ്ഞ ആ മുറ്റത്തേക്ക് സാമൂവൽ സാർ എന്നെ സ്നേഹത്തോടെ വരവേറ്റു.\nഒരു വർഷമായി ഇവിടെ എത്തിയിട്ട്. പ്രത്യേകിച്ച് മാറ്റങ്ങൾ ഒന്നുമില്ല. എല്ലാം പഴയതുപോലെ. ഞാൻ മുറ്റത്താകെ ഒന്നു കണ്ണോടിച്ചു. കിണറ്റു കരയിൽ ഒരു ചാമ്പ നിറയെ കായ്ച്ചു നിൽക്കുന്നു. കഴിഞ്ഞ തവണ വന്നപ്പോൾ അതു തീരെ ചെറുതായിരുന്നു. കിണറിനോട് ചേർന്നുള്ള മഞ്ഞ ഇല്ലിപ്പടർപ്പിന് സമീപം ഇത്തവണയും പുൽക്കൂട് ഒരുക്കിയിട്ടുണ്ട്. മുറ്റത്തിന്റെ ഇടതു വശത്ത് നിരന്നു നിൽക്കുന്ന ഹൈഡ്രാഞ്ചി ചെടികളിൽ കുലയിട്ടു പൂത്തു നിൽക്കുന്ന നീല പൂക്കൾ.\nസമയം സന്ധ്യ ആയതു കൊണ്ടാവണം അന്തേവാസികൾ എല്ലാവരും അകത്തെ തളത്തിൽ ടി വി കാണുകയാണ്. ആരെയും പുറത്തേക്കു കണ്ടില്ല.\nസാറിനൊപ്പം അകത്തേക്ക് ചെന്നപ്പോൾ എല്ലാവരും കൌതുകത്തോടെ നോക്കി. പഴയ ചില പരിചിത മുഖങ്ങൾ ചിരിച്ചു. ചിലർ എന്നെ നോക്കി എന്തോ ഓർത്തെടുക്കാൻ ശ്രമിച്ചു. ചിലരുടെ മുഖത്ത് സങ്കടം പടർന്നു കയറി.\nആകെ പതിനാറു പേരുള്ള ആ വൃദ്ധ സദനത്തിൽ എല്ലാം പുരുഷന്മാർ. എല്ലാവരും അറുപതു കഴിഞ്ഞവർ. വീട് ഉപേക്ഷിച്ചു വന്നവർ, വീട്ടുകാർ ഉപേക്ഷിച്ചവർ, തെരുവിൽ ഭിക്ഷയാചിച്ചു നടന്നവർ, ആശുപത്രി കിടക്കയിൽ നിന്നും ആരോരും തുണയില്ലാതെ ഇവിടെ ചേക്കേറിയവർ, നിസ്സാഹ്ഹായതയുടെ, അനാഥത്വത്തിന്റെ ഉടുപ്പണിഞ്ഞ പതിനാറു വൃദ്ധ മനസ്സുകൾ.\nസന്തോഷത്തോടെ കേക്കു മുറിച്ച് ഓരോരുത്തരുടെയും വായിൽ വച്ചു നൽകിയപ്പോൾ ആ നരച്ച കണ്ണുകൾ സജലങ്ങളാകുന്നത് ഞാൻ കണ്ടു. പഴുത്ത ഏത്തപ്പഴം വീട്ടിൽ ഉണ്ടായതാണ് എന്നു പറഞ്ഞു കൊടുത്തപ്പോൾ അവർ ഹൃദയം തുറന്നു ചിരിച്ചു. ഏവർക്കും ഓരോ കൈലിമുണ്ട് നൽകി അവരെ ആലിംഗനം ചെയ്തപ്പോൾ അതിൽ ഒരച്ഛൻ, എഴുപതു കഴിഞ്ഞ ഒരച്ഛൻ എന്നെ മുറുകെ പുണർന്നു പൊട്ടിക്കരഞ്ഞു. നിറഞ്ഞു തുളുമ്പിയ എന്റെ കണ്ണുകൾ തുടച്ചുകൊണ്ട് ഞാൻ അദ്ദ്ദേഹത്തോട് പറഞ്ഞു\n“അയ്യേ ഇതെന്താ കൊച്ചു കുട്ടികളെപ്പോലെ കരയുകയോ “\nമരിച്ചുപോയ എന്റെ അച്ഛനുപകരം പതിനാറു അച്ഛന്മാരുടെ സ്നേഹം ഏറ്റുവാങ്ങി സാമൂവൽ സാറിന്റെ മുറിയിലേക്ക് നടക്കുമ്പോൾ ഹൃദയം വിങ്ങുന്നതറിഞ്ഞു. എന്തിനെന്നറിയില്ല ഒരുപക്ഷെ എന്റെ അച്ഛന്റെ ഓർമ്മകൾ ഉള്ളിലേക്ക് കടന്നു വന്നതിനാലാവാം.\nഅന്നു രാത്രി മടങ്ങിപ്പോരാൻ സാമൂവൽ സാർ സമ്മതിച്ചില്ല. ഒരു വൃദ്ധ സദനം നടത്തിക്കൊണ്ട് പോകുവാൻ അദ്ദേഹം കാണിക്കുന്ന ആ സന്മനോഭാവത്തെ എത്ര പുകഴ്ത്തിയാലും മതിയാകില്ല. കഞ്ഞിയും, ചെറുപയർ മെഴുക്കു പുരട്ടിയും, പപ്പടവും, മോരു കാച്ചിയതും ഹൃദ്യമായ രുചിയോടെ അത്താഴത്തിനു അവരോടൊപ്പം കഴിച്ചു. ഉറങ്ങുന്നതിനു മുൻപ് മുറ്റത്തെ മാവിൻതറയിൽ വെറുതെ കാറ്റുകൊണ്ടിരുന്നു. ഡിസംബറിന്റെ നേരിയ കുളിരുപടർന്ന കിഴക്കൻ കാറ്റ് മെല്ലെ വീശുന്നുണ്ടായിരുന്നു. ആകാശത്ത് ഒരായിരം നക്ഷത്രങ്ങൾ. ഞാൻ ആകാശത്തേക്ക് നോക്കി വെറുതെ ആ മാവിൻ ചുവട്ടിൽ ഇരുന്നു.\nആരോ പിന്നിൽ നിന്നും വിളിക്കുന്നു.\nനേരത്തെ ഞാൻ പുണർന്നപ്പോൾ കരഞ്ഞ ആ അച്ഛൻ.\n“അച്ഛൻ ഉറങ്ങിയില്ലേ. ഇവിടെ ഇരിക്കൂ.”\nഞാൻ അദ്ദേഹത്തെ എന്റെ അരികിലേക്ക് ക്ഷണിച്ചു.\n“കുഞ്ഞ് കഥയൊക്കെ എഴുതും എന്ന് സാമൂവൽ സാർ പറഞ്ഞു. ഞാൻ എന്റെ കഥ പറഞ്ഞാൽ അതൊന്നു എഴുതുവോ “?\n“അച്ഛാ ഞാൻ അങ്ങനെ എഴുത്തുകാരനൊന്നുമല്ല. അച്ഛൻ പറഞ്ഞേ ഞാൻ കേൾക്കട്ടെ “\nഎന്റെ കൈകൾ ചേർത്തു പിടിച്ചുകൊണ്ടു ആ അച്ഛൻ പറഞ്ഞു.\n“സുധാകരൻ എന്ന ഞാൻ ഇവിടെ എത്തിയിട്ട് എട്ടു മാസങ്ങൾ കഴിഞ്ഞു. ഗവൺമെന്റ് അഞ്ചു ലക്ഷം രൂപ വിലയിട്ട ഞാൻ ഓമനിച്ചു വളർത്തിയ ഒരേയൊരു മകൻ എന്നെ കൊല്ലും എന്നറിഞ്ഞപ്പോൾ രക്ഷപെട്ടു ഇവിടെ എത്തിയതാ “\nആ അച്ഛൻ പറയുന്നത് ഒന്നും എനിക്ക് മനസിലായില്ല. അഞ്ചു ലക്ഷം വിലയിട്ടു എന്നോ. ഞാൻ ആകാംഷയോടെ അദ്ദേഹം പറഞ്ഞത് ശ്രദ്ധിച്ചു.\n“കൊല്ലത്ത് ഒരു കമ്പനിയിൽ ആയിരുന്നു ജോലി. ഭാര്യ മുൻപേ മരിച്ചു. അവൾ മരിച്ചതോടെ ഏതാണ്ട് ഒറ്റപ്പെട്ടത് പോലെയായി ജീവിതം. ഒരേയൊരു മകൻ. അവന് സ്വന്തമായി ചെറിയ ഒരു കടയൊക്കെ ഉണ്ട്. അവന്റെ വിവാഹം കഴിഞ്ഞു. രണ്ടു കുട്ടികളുമായി.\nഞാൻ ഇടക്ക് അവന്റെ കടയിൽ പോയിരിക്കും, ഞാൻ അവിടെ ചെന്നിരിക്കുന്നതോ അഭിപ്രായങ്ങൾ പറയുന്നതോ അവനിഷ്ടമല്ല. പലപ്പോഴും ഞാൻ അവനും ഭാര്യക്കും ഒരാധികപ്പറ്റാണ് എന്നു തോന്നിയിട്ടുണ്ട്. പക്ഷേ ഒന്നും കണ്ടില്ലന്നു നടിക്കും. ഒരു സ്വാതന്ത്ര്യവും ഇല്ലാത്ത ജീവിതം. എന്തിനും ഏതിനും അവന്റെ മുന്നിൽ കൈനീട്ടണം. ചെറിയ പെൻഷൻ കാശുണ്ട്. പക്ഷേ അത് വരുന്ന ബാങ്കിലെ കാർഡും അവന്റെ കയ്യിലാ. വല്ലപ്പോഴും മുടിവെട്ടാൻ നൂറുരൂപ തരും. അത്രതന്നെ.\nഎനിക്ക് പഴനിയിൽ പോകാൻ വല്ലാത്ത ആഗ്രഹം ആയിരുന്നു. മരിക്കും മുൻപ് അവിടെ ഒന്നു പോകണം എന്നുണ്ടായിരുന്നു. അവനോട് പലവുരു പറഞ്ഞു. അവൻ കേട്ട ഭാവം നടിച്ചില്ല. എപ്പോഴെങ്കിലും അവസരം ഒത്തുകിട്ടിയാൽ പോകാം എന്നു ഞാനും കരുതി.\nഅങ്ങനെയിരിക്കെ നാട്ടിലെ അമ്പലത്തിൽ ഉത്സവം വന്നുചേർന്നു. വീട്ടിൽ വന്ന ചില വിരുന്നുകാർ എനിക്ക് കുറച്ചു പൈസ തന്നത് ഞാൻ സൂക്ഷിച്ചു വച്ചിരുന്നു. ഉത്സവദിവസം ദീപാരാധന തൊഴുതിട്ട് ഞാൻ പഴനിയിൽ പോകും എന്ന് അവനെ ധരിപ്പിക്കുകയും ചെയ്തിരുന്നു. അവന് അതൊട്ടും ഇഷ്ടപ്പെട്ടില്ല. എങ്കിലും ഒന്നും പറഞ്ഞില്ല.\nഉത്സവം തൊഴുതിട്ട് പഴനി മാത്രമല്ല ഒരു ചെറിയ തീർത്ഥടനം നടത്തി പതിയെ വീട്ടിൽ തിരിച്ചെത്തിയാൽ മതി എന്ന് ഞാനും ഉള്ളിൽ കരുതി. ഇതൊന്നും ആരോടും പറഞ്ഞില്ല. അല്ലെങ്കിൽത്തന്നെ ആരോടു പറയാൻ.\nഉത്സവം വന്നു. അവസാന ദിവസം ഞാൻ ദീപാരാധന തൊഴുതു. നേരെ പഴനിക്ക് തിരിച്ചു. പക്ഷേ കഥയാകെ അവിടെ മാറിമറിഞ്ഞു.\nഉത്സവം കഴിഞ്ഞ രാത്രി ഉണ്ടായ വെടിക്കെട്ട് അപകടത്തിൽ പലരും മരിച്ചു. ചിലർ കത്തിക്കരിഞ്ഞു തിരിച്ചറിയാത്ത പരുവത്തിലായി. ആ ഗണത്തിൽ അവർ എന്നെയും പെടുത്തി.\nസർക്കാർ മരിച്ചവർക്ക് അഞ്ചുലക്ഷം രൂപ പ്രഖ്യാപിച്ചു. ആ തുക മകനു ലഭിക്കേണ്ട രണ്ടു ദിവസം മുൻപ് രാവേറെ ചെന്നപ്പോൾ തീർഥടനം കഴിഞ്ഞ് ഈ കഥയൊന്നും അറിയാതെ ഞാൻ വീട്ടിലേക്ക് കയറിച്ചെന്നു.\nഎന്നെ കണ്ട് മകനും അവന്റെ ഭാര്യയും ഞെട്ടിപ്പോയി. പുറത്തുള്ള കുളിമുറിയിൽ കുളിക്കാൻ പോയ ഞാൻ തലയിൽ അൽപ്പം എണ്ണ വാക്കാനായി അടുക്കളയിൽ എത്തിയപ്പോൾ മകൻ ഭാര്യയോട് പറയുന്നത് കേട്ട ഞാൻ ഞെട്ടിത്തരിച്ചു പോയി.\nഅഞ്ചുലക്ഷം ഇല്ലാതെയാക്കാൻ ഞാൻ തിരിച്ചു വന്നത്രെ. രാത്രി ശ്വാസം മുട്ടിച്ചു കൊന്ന് പിന്നാമ്പുരത്തെ പൊട്ടകിണറ്റിൽ തള്ളി ആ കിണർ അങ്ങിടിച്ചു നിരത്തിയാൽ തീരാവുന്ന നിസ്സാര സംഗതിയാണിത് എന്നവൻ ഭാര്യയോട് ലഘവത്തോടെ പറയുന്നത് കേട്ടപ്പോൾ ഒരു ജന്മം മുഴുവൻ അവനുവേണ്ടി കഷ്ടപ്പെട്ട്, ഒരു ചായപോലും കുടിച്ചു വെറുതെ പൈസ കളയാതെ ജീവിച്ച എനിക്ക് എന്നോടു തന്നെ പുച്ഛം തോന്നി.\nതലയിൽ നിറയെ എണ്ണവച്ചു ആ രാത്രി അവിടെനിന്നും ഇറങ്ങി നടന്നു. തിരിഞ്ഞു നോക്കിയപ്പോൾ അബദ്ധത്തിൽ കണ്ടു. തിണ്ണയിൽ മാലചാർത്തിയ തൻറെ ചിത്രം. എത്തപെട്ടത് ഈ മലയാടിവാരത്തിലാണ്. ആരോടും ഒന്നും പറഞ്ഞില്ല. ആരുമില്ലാത്ത വയസ്സന് സാമൂവൽ സാർ അഭയം തന്നു.\nഅച്ഛനു വിലയായി കിട്ടിയ അഞ്ചു ലക്ഷം രൂപ കൈക്കലാക്കി എന്റെ പൊന്നുമോൻ സുഖമായി ജീവിക്കുന്നുണ്ടാകും. അവൻ സുഖമായി കഴിയട്ടെ. എങ്കിലും ഞാൻ ജീവന്റെ ജീവനായി കരുതി വളർത്തിയ അവൻ എന്നെ അഞ്ചു ലക്ഷം രൂപയ്ക്കു വേണ്ടി..\nആ അച്ഛൻ കരയുകയായിരുന്നു. ആ കണ്ണീരിന്റെ ചൂട് ഞാൻ എങ്ങനെ വിവരിക്കാൻ.\nഅച്ഛനെ കൊല്ലാതെ കൊന്ന് അഞ്ചു ലക്ഷം കൈക്കലാക്കി ആ മകൻ വീട്ടിൽ സുഖമായി കഴിയുന്നുണ്ടാവണം. ഇവിടെ ഈ വൃദ്ധ സദനത്തിൽ അവനുവേണ്ടി പ്രാർഥനയോടെ ഒരച്ഛൻ കഴിയുന്നുണ്ട്.\nഈ കഥ ഞാൻ ആർക്കുവേണ്ടി സമർപ്പിക്കണം മകനെയോർത്തു നെഞ്ചുരുകി കഴിയുന്ന ആ അച്ഛനു വേണ്ടിയാ, അച്ഛന് അഞ്ചുലക്ഷം വിലയിട്ട ആ മകനു വേണ്ടിയോ?\nPrevious articleഒമിക്രോണ് പരിശോധനയ്ക്ക് പുതിയ ആര്‍ടിപിസിആര് ടെസ്റ്റ് കിറ്റ് നിർമിച്ചു.\nNext articleകാലം (കഥ) – മീനു ✍


20,000 രൂപ എക്സ്ചേഞ്ച് ഇളവില് ഐ ഫോണ്7സ്വന്തമാക്കാം! - Indian Express Malayalam\nഫ്ളിപ് കാര്‍ട്ട് ഒരുക്കുന്ന ആപ്പിള് ഫെസ്റ്റിലാണ് ഐ ഫോണുകള്,ഐ പാഡുകള്, ആപ്പിള് വാച്ചുകള് എന്നിവ വന് ഇളവില് ലഭ്യമാക്കുന്നത്\nFebruary 8, 2017 4:22:05 pm\nന്യുഡെല്‍ഹി: ആപ്പിളിന്റെ പുതിയ മോഡലായ ഐ ഫോണ്7വെറു 40,000 രൂപയ്ക്ക് ഫ്ളിപ്കാര്‍ട്ട് വില്‍പനയ്ക്ക് എത്തിക്കുന്നു. 65,000 രൂപ വിലയുള്ള ഫോണ് 20,000 രൂപ എക്സ്ചേഞ്ച് ഓഫറിലൂടേയും അയ്യായിരം രൂപ ഇളവോടെയുമാണ് 40,000 രൂപയ്ക്ക് ലഭ്യമാക്കുന്നത്.\nഫ്ളിപ് കാര്‍ട്ട് ഒരുക്കുന്ന ആപ്പിള് ഫെസ്റ്റിലാണ് ഐ ഫോണുകള്,ഐ പാഡുകള്, ആപ്പിള് വാച്ചുകള് എന്നിവ വന് ഇളവില് ലഭ്യമാക്കുന്നത്. ഐ ഫോണ് സെവന്(32 ജി.ബി), ഐ ഫോണ് സെവന് പ്ലസ് (128ജി.ബി) എന്നിവയും ആപ്പിളിന്റെ മറ്റ് ഫോണുകളും ഇത്തരത്തില് വില്‍പന നടത്തുന്നുണ്ട്.\nഐ ഫോണിനു വേണ്ടി എക്‌സ്‌ചേഞ്ച് ചെയ്യാന് സാധിക്കുന്ന സ്മാര്‍ട്ട്‌ഫോണുകളുടെ ലിസ്റ്റും ഫ്‌ലിപ്പ്കാര്‍ട്ട് മുന്നോട്ടുവയ്ക്കുന്നുണ്ട്. എക്‌സ്‌ചേഞ്ച് ചെയ്യുന്ന ഫോണിന്റെ മോഡലിനെ അടിസ്ഥാനപ്പെടുത്തിയാവും ഐ ഫോണിന്റെ വിലയില് ലഭിക്കുന്ന ഇളവും.\nമോട്ടോ എക്‌സ് പ്ലേ, ഷവോമി റെഡ്മി എംഐ4, വണ് പ്ലസ് വണ്, അസ്യൂസ് സെന്‍ഫോണ്2 തുടങ്ങിയ മോഡലുകള്‍ക്ക് 4000 രൂപ മുതല് 6000 രൂപ വരെയാണ് എക്‌സ്‌ചേഞ്ച് ഓഫറില് ഇളവ് ലഭിക്കുന്നത്. ചില ബാങ്കുകളുടെ എടിഎം അക്കൗണ്ട് ഉപയോഗിച്ച് പര്‍ച്ചേസ് ചെയ്യുന്നവര്‍ക്ക്5ശതമാനം ഇളവും ഫ്ലിപ് കാര്‍ട്ട് വാഗ്ദാനം ചെയ്യുന്നു.\nExchange OfferFlipkartiPhone 7\nWeb Title: Apple iphone7available at exchange discount of rs 20000 on flipkart\nഎക്സ്ചേഞ്ച് ഓഫര്: ഐ ഫോണ് 6ന് ഫ്ളിപ് കാര്‍ട്ടില് വെറും 3,999 രൂപ!


palakkattettan: വില പേശല്.\nഇത് ഒരു കഥയല്ല- ഭാഗം 12.\nഏത് സാധനം വാങ്ങുമ്പോഴും വിലപേശിയേ വാങ്ങാവു, പണിക്ക് ആളെ വിളിക്കുമ്പോള് കൂലി കുറവായി പറഞ്ഞ് തര്‍ക്കിച്ച് ഉറപ്പിക്കണം എന്നൊക്കെ പല കാലത്തായി പലരും പറഞ്ഞു തന്നിട്ടുണ്ടെങ്കിലും ഒരു ആവശ്യം വരുമ്പോള്, സായിപ്പിനെ കാണുമ്പോള് കവാത്ത് മറക്കുന്ന സ്വഭാവമാണ് എനിക്കുള്ളത്. കൂടാതെ ഒരാളുടെ മുഖത്ത് നോക്കി വായില് തോന്നിയ പോലെ സംഖ്യ പറയാന് കഴിവില്ലാത്തത് ഈ രംഗത്തെ പരാജയത്തിന്‍റെ പ്രധാന കാരണമാണ്. പത്ത് രൂപ വില പറഞ്ഞ ഒരു സാധനം ഒമ്പത് രൂപക്ക് ചോദിക്കുന്നത് മര്യാദ. എന്നാല് ആ സാധനം ഒരു മടിയും കൂടാതെ അമ്പത് പൈസ വിലക്ക് ചോദിക്കുന്നതോ? ഈ രംഗത്ത് പ്രഗത്ഭരായവരെ ബഹുമാനിക്കാതെ വയ്യ.\nകണക്ക് പറഞ്ഞ് കാര്യം നടത്താന് കഴിയാത്ത ദൌര്‍ബല്യത്തെ കൊള്ളരുതായ്മയായി പലപ്പോഴും പലരും പറയാറുണ്ട്. അതുകൊണ്ട് പലപ്പോഴും കഷ്ട നഷ്ടങ്ങള് ഉണ്ടാവും. പക്ഷെ അപൂര്‍വ്വം ചിലരെങ്കിലും ആ പാവത്താനെ പറ്റിക്കരുത് എന്ന നിലപാട് എടുക്കും. മനുഷ്യന്‍റെ നന്മ കാണാനുള്ള ഒരു അവസരം നമുക്ക് ലഭിക്കുകയും ചെയ്യും. വില പേശാനറിയാത്തതിന്‍റെ അത്തരമൊരു ഗുണവശം വളരെ ചെറുപ്പത്തിലെ എനിക്ക് ബോദ്ധ്യപ്പെട്ടിട്ടുണ്ട്.\nകുട്ടിമാമയുടെ ഒരു സുഹൃത്തിന്‍റെ ശുപാര്‍ശയുടെ ഫലമായിട്ടാണ് എനിക്ക്ആദ്യമായി ഒരു ജോലി ലഭിച്ചത്. താല്കാലികമായിരുന്നെങ്കിലും ആ ജോലി തൊഴില്‍രഹിതനായ എനിക്ക് ആശ്വാസം ആയിരുന്നു. ശമ്പളം കിട്ടിയപ്പോള്, സുഹൃത്തിന്ന് എന്തെങ്കിലും പാരിതോഷികം കൊണ്ടുപോയി കൊടുക്കണമെന്ന് കുട്ടിമാമ പറഞ്ഞു. കക്ഷി ശരിക്കുമൊരു സമ്പന്നനായതു കൊണ്ട് എന്തെങ്കിലും കുറെ പഴങ്ങള് വാങ്ങിച്ച് കൊടുത്താല് മതി എന്നും മറ്റു വിധത്തിലുള്ള ഒരു സാധനവും അത്ര ഉചിതമാവില്ലെന്നും പറഞ്ഞു തന്നു. എന്നിട്ടും മിഴിച്ചു നിന്ന എന്‍റെ കയ്യില് വാങ്ങി കൊടുക്കാനുള്ള സാധനങ്ങളുടെ ഒരു ലിസ്റ്റും പണവും തന്നു.\nഞാന് പാലക്കാട് റെയില്‍വെ ഗേറ്റിന്ന് സമീപമുള്ള ഫ്രൂട്ട് സ്റ്റാളില് ചെന്നു. കയ്യിലുള്ള ലിസ്റ്റ് കൊടുത്തു. മൂന്നൊ നാലോ വിധം പഴങ്ങള് ഓരോ കിലൊ വിതം ത്രാസ്സില് തൂക്കി പഴയ പത്ര കടലാസ്സില് പൊതിഞ്ഞു കെട്ടി. നാല്‍പ്പത് കൊല്ലം\nമുമ്പാണ്സംഭവം. അന്ന് പ്ലാസ്റ്റിക്ക് ക്യാരിബാഗ് ആവിര്‍ഭവിച്ചിട്ടില്ല. എന്‍റെ കയ്യിലുള്ള ചാക്ക് സഞ്ചിയിലേക്ക് പൊതികള് ഇറക്കി വെച്ചു. ഞാന് കൊടുത്ത ലിസ്റ്റില് തന്നെ വില കണക്കാക്കി. ആറോ ഏഴോ രൂപയായിരുന്നു വെന്ന് തോന്നുന്നു. തുക പറഞ്ഞതും ഞാന് കറക്ട് സംഖ്യ എടുത്തു കൊടുത്തു.\nലിസ്റ്റും വാങ്ങി ഞാന് നടക്കാന് തുടങ്ങിയതേയുള്ളു. പീടികക്കാരന് എന്നെ കൈകൊട്ടി വിളിച്ചു. ഞാന് ചെന്നതും ഒരു രൂപ നോട്ട് എടുത്ത് നീട്ടി' നിങ്ങള് ഇത് വെച്ചോളിന്' എന്ന് പറഞ്ഞു. എനിക്ക് ഉണ്ടായ സന്തോഷത്തിന്ന് അതിരില്ല. ഞാന്\nവീട്ടില് വിവരം പറഞ്ഞപ്പോള്' ഈ മണ്ടശിരോമണിയെ ഇതിലേറെ പറ്റിച്ചാല് ദൈവം വെറുതെ വിടില്ല എന്ന് കടക്കാരന്ന് തോന്നിയിട്ടുണ്ടാവും' എന്ന് വീട്ടുകാര് പറഞ്ഞു.\nകാലം ഏറെ കഴിഞ്ഞിട്ടും ഇലക്ട്രിസിറ്റി ഓഫീസില് വെച്ച് ലൈന്‍മാന് ചന്ദ്രേട്ടന് മേശയ്ക്ക് വിലപേശിയ രംഗം എനിക്ക് മറക്കാനാവില്ല. മരം കൊണ്ട് ഉണ്ടക്കിയ രണ്ടു മേശകള് ഒരാള് വില്‍ക്കാനായി ചുമന്നുകൊണ്ട് പോകുന്നത് കണ്ടു. ഓവര്‍സിയര് രാമേട്ടന്ന് അതില് നിന്നും ഒരെണ്ണം വാങ്ങണമെന്ന് കലശലായ ആഗ്രഹം. അദ്ദേഹത്തിന്ന് വില പറയാന് വയ്യ. അതിനാല്\n'മര്യാദ വിലയ്ക്ക് വാങ്ങിക്ക് 'എന്നു പറഞ്ഞ് മൂപ്പര് ശിഷ്യന് ചന്ദ്രേട്ടനെ ചട്ടം കെട്ടി. ഉടനെ ശിഷ്യന് കൈകൊട്ടി അയാളെ വിളിച്ചു. ഓഫീസ് മുറ്റത്ത് മേശകള് ഇറക്കി 'എന്താ ഇതിന്‍റെ വില' എന്ന് ചന്ദ്രേട്ടന് അന്വേഷിച്ചു. അയാള് ഒരു മേശയ്ക്ക് അമ്പത് രൂപ വെച്ച് വില പറഞ്ഞു. 'നിങ്ങള് ഇത് വില്‍ക്കാനാണോ, അതോ ഒരു രസത്തിന്ന് ഏറ്റികൊണ്ട് നടക്കാനാണോ ഉദ്ദേശം' എന്നായി ചന്ദ്രേട്ടന്. 'പാകം പോലെ പറയിന്' എന്ന് കച്ചവടക്കാരന് പറഞ്ഞതും, രണ്ടും കൂടി ഞാന് എട്ട് രൂപയ്ക്ക് എടുക്കാം എന്ന് ചന്ദ്രേട്ടന് അറിയിച്ചു.\nഞാന് ശരിക്കും അന്തം വിട്ടു. എന്തൊരു വില പേശലാണ് ഇത്. കച്ചവടക്കാരന്‍റെ വായില് നിന്നും ഈ വിദ്വാന്\nവല്ലതും കേള്‍ക്കും എന്ന്എനിക്ക് തോന്നി. അതൊന്നും സംഭവിച്ചില്ല എന്നു മാത്രമല്ല, കുറെ നേരം ഇരുവരും തര്‍ക്കിച്ച് നിന്നു.അതിന്‍റെ പണിക്കുലിയും മരത്തിന്‍റെ വിലയും കണക്കാക്കിയാല് ഈ വില തന്നെ മുതലാവില്ലെന്ന് കച്ചവടക്കാരന്. ഇതെന്താ തേക്കോ വീട്ടിയോ ഒന്നുമല്ലല്ലൊ. മൂത്ത മഞ്ഞപാവിട്ട മരം കൊണ്ട് ഉണ്ടാക്കിയതല്ലേ. ആരെങ്കിലും വില കൊടുത്ത് ഇത് വാങ്ങിക്കുമോ എന്നായി ചന്ദ്രേട്ടന്. ഒടുവില് ഇരുപത്തിനാലുരൂപയ്ക്ക് രണ്ടു മേശയും കൂടി കച്ചവടം ഉറപ്പിച്ചു.പണം വാങ്ങി മേശകളും കൊടുത്ത് അയാള് പോയപ്പോള് വഴിവാണിഭക്കാര് ഒരു സാധനത്തിന്ന് പറയുന്ന വിലയും അതിന്‍റെ അതിന്‍റെ യഥാര്‍ത്ഥ വിലയും തമ്മിലുള്ള അന്തരം എന്നെ നടുക്കി.\nരാമേശ്വരത്ത് വെച്ച് പിതൃക്രിയ ചെയ്യുന്നതിന്ന് ദക്ഷിണ പറഞ്ഞ് ഉറപ്പിച്ചത് ഇതിലേറെ രസകരമായി എനിക്ക് തോന്നിയിട്ടുണ്ട്. ഇരുപത്തൊമ്പത്കൊല്ലം മുമ്പാണ് സംഭവം നടന്നത്. ഞാനും അമ്മയും സുന്ദരിയും കൈകുഞ്ഞായ മൂത്തപുത്രനും കുട്ടിയേട്ടനും കുടുംബവും കൂടി രാമേശ്വരത്തിലേക്ക് ഒരു തീര്‍ത്ഥയാത്ര നടത്തി. മുത്തശ്ശി മരിച്ച് രണ്ടുകൊല്ലം കഴിഞ്ഞിരുന്നു. അവര്‍ക്ക് മോക്ഷം കിട്ടാന് രാമേശ്വരത്ത് ചെന്ന് ക്രിയ ചെയ്യണമെന്ന് എന്‍റെ അമ്മക്ക് മോഹം. ഞാന് ആദ്യമായി രാമേശ്വരത്ത് ചെല്ലുകയാണ്. അവിടുത്തെ നടപടിക്രമങ്ങള് ഒന്നും എനിക്ക് അറിയില്ല. എല്ലാ കാര്യങ്ങളും തനിക്കറിയാമെന്ന് കുട്ടിയേട്ടന്\nപറഞ്ഞതാണ് ഏക ആശ്വാസം. പക്ഷി ശാസ്ത്രികളെ പോയി കണ്ട് വേണ്ടതുപോലെ ചെയ്യിക്കാമെന്ന് തീവണ്ടിയില് വെച്ച് അദ്ദേഹം ഏറ്റിരുന്നു.\nമീറ്റര്‍ഗേജ്റെയിലാണ് രാമേശ്വരത്തേക്ക്. പഴയ കാലത്തെ കരിവണ്ടിയും. ഒരു ദിവസം രാത്രി സംഘം യാത്ര പുറപ്പെടുന്നു. പുലര്‍ച്ചെ അവിടെ എത്തിച്ചേരുമെന്നാണ്കണക്ക്കൂട്ടല്. പക്ഷെ ആ നേരത്ത് വണ്ടി മധുര കടന്നിട്ടേയുള്ളു. ഇപ്പോഴെത്തും എന്ന് വിചാരിച്ച് ഞങ്ങള് ഇരുന്നു. നട്ടുച്ച നേരത്ത് വണ്ടി രാമേശ്വരം സ്റ്റേഷനില് എത്തുന്നു. എല്ലാവരും ക്ഷീണിച്ച്അവശര്. ആദ്യം\nകണ്ണില് പെട്ട ഹോട്ടലില് സംഘം കയറി. തലേന്ന് രാത്രിക്ക് ശേഷം ഭക്ഷണം കഴിക്കാത്തതിന്‍റെ ക്ഷീണം എല്ലാവര്‍ക്കും\nധാരാളമായിട്ടുണ്ട്. വെറുതെ കിട്ടിയാലും വേണ്ടാ എന്ന് മടി കൂടാതെ പറയത്തക്ക രീതിയിലുള്ള ഭക്ഷണം ആര്‍ത്തിയോടെ വെട്ടി വിഴുങ്ങി, പക്ഷി ശാസ്ത്രികളെ തേടി ഇറങ്ങി. ഒന്ന് രണ്ട് തെരുവുകള് പിന്നിട്ടപ്പോള് സംഗതി കണ്ടെത്തി.\nനിരവധി കാലത്തെ പഴക്കം തോന്നിക്കുന്ന കെട്ടിടം. ഞങ്ങള് അതിനകത്ത് കയറി. സ്ത്രീകള് ഒരു ഭാഗത്തിരുന്നു. പുരോഹിതന് എന്ന് തോന്നിച്ച ഒരാളുടെ മുന്നില് ആരൊക്കേയൊ ഇരുന്ന് സംസാരിക്കുന്നു. ഞങ്ങളോട് കാത്തിരിക്കാന് ആംഗ്യം\nകാണിച്ച് അവര് സംഭാഷണം തുടര്‍ന്നു. ഇതിനകം കുട്ടികള് ഉറങ്ങി. ക്രിയകള് ചെയ്യിച്ച് അന്നു രാത്രി തന്നെ തിരിച്ച് പോവാനാവുമോ എന്നതായിരുന്നു ഞങ്ങളുടെ ശങ്ക.ഏതായാലും ഏറെ കഴിയുന്നതിന്ന് മുമ്പ് പുരോഹിതനോട് സംസാരിച്ചിരുന്ന ആളുകള് എഴുന്നേറ്റ് പോയി. ഞാനും കുട്ടിയേട്ടനും കൂടി അദ്ദേഹത്തിന്‍റെ മുന്നിലെത്തി.\nആരൊക്കെയാണ് ക്രിയാദികള് ചെയ്യുന്നത് എന്ന് ആദ്യമേ അദ്ദേഹം അന്വേഷിച്ചു. ഞങ്ങള് അത്പറഞ്ഞു കൊടുത്തു. അച്ഛന് ജീവിച്ചിരിപ്പുണ്ടോ, അമ്മയുണ്ടോ തുടങ്ങിയ കാര്യങ്ങള് ആയി പിന്നീടുള്ള അന്വേഷണം. എല്ലാം ചോദിച്ചറിഞ്ഞശേഷം\nഅദ്ദേഹം ഒരു കുറിപ്പടി കുട്ടിയേട്ടനെ ഏല്‍പ്പിച്ചു. ക്രിയകള് നടത്തി തരാനുള്ള ദക്ഷിണയുടെ കണക്കാണ്. കുട്ടിയേട്ടന് ലിസ്റ്റ് എനിക്ക് കൈമാറി. അതൊന്ന് നോക്കിയതെയുള്ളു, എന്‍റെ കണ്ണ് തള്ളിപ്പോയി. അറുന്നൂറ്റി ഇരുപത്തഞ്ച് രൂപ ദക്ഷിണയയി കണക്കാക്കിയിരിക്കുകയാണ്. വിഷമത്തോടെ ഞാന് കുട്ടിയേട്ടനെ നോക്കി. അത്ര ഭീമമായ തുക ഞങ്ങള് പ്രതീക്ഷിച്ചിരുന്നില്ല. കുട്ടിയേട്ടന് എന്നെ നോക്കി ഒന്ന് കണ്ണിറുക്കി കാണിച്ച് ലിസ്റ്റും വെച്ച് ഇരുപ്പായി.\nപക്ഷി ശാസ്ത്രികള് മാത്രമല്ല ഞാനും അക്ഷമനായി. കുട്ടിയേട്ടനില് എന്തെങ്കിലും ഒരു വാക്ക് വീണു കിട്ടാനായി ' എന്ന വേണും, ശൊല്ലുങ്കോ' എന്ന് ശാസ്ത്രി ധൃതികൂട്ടി. അതു വരെ സൂക്ഷിച്ച മൌനത്തിന്‍റെ കവചം പൊട്ടിച്ചെറിഞ്ഞ്, കുട്ടിയേട്ടന്‍റെ വായില് നിന്നും അത്ര പണം തരാനാവില്ല എന്ന വസ്തുത പുറത്ത് വന്നു. ശാസ്ത്രികള്‍ക്ക് അതില്\nപരിഭവം തോന്നിയില്ല എന്ന് മാത്രമല്ല, അത്തരത്തില് ഒരു നിഷേധം അയാള് ആഗ്രഹിച്ചത് പോലെ എനിക്ക്തോന്നി.\n'ശരി എവ്വളവ് തരും' എന്നായി ശാസ്ത്രി. കുട്ടിയേട്ടന് ഒരു കയ്യിലെ വിരലുകള് കാട്ടി അഞ്ച് രൂപ എന്ന് അറിയിച്ചു. 'അത് പോരാത്' എന്നും പറഞ്ഞ് ലിസ്റ്റ് വാങ്ങി അതില് കുറെ വെട്ടും തിരുത്തും വരുത്തി മുന്നൂറ്റി അമ്പത് രൂപയാക്കി തിരിച്ച് തന്നു. കുട്ടിയേട്ടന് പഴയ പടി ഇരുപ്പ് തുടര്‍ന്നു. ഇത്തവണ സംഖ്യ പത്ത് രൂപയായി ഉയര്‍ത്തി. നാലഞ്ച് ആവര്‍ത്തി ഈ പരിപാടി\nകഴിഞ്ഞപ്പോഴേക്കും ചോദിക്കുന്ന തുകയും കൊടുക്കാമെന്ന് പറഞ്ഞ തുകയും തമ്മിലുള്ള അകലം കുറഞ്ഞുവന്നു.\nശാസ്ത്രികള് അമ്പതിലേക്ക് എത്തിയപ്പോള് കുട്ടിയേട്ടന് ഇരുപത്തി അഞ്ച് രൂപയിലേക്ക് കടക്കുകയും 'ഇനിയും\nകൂടുതല് ചോദിച്ചാല് ഇറങ്ങി പോകുമെന്നും നാട്ടില് ക്രിയ നടത്തുന്നത് തൊഴിലായിട്ടുള്ള തനിക്ക് ആരുടേയും സഹായമില്ലാതെ, കൂടെയുള്ളവര്‍ക്ക് വേണ്ട ക്രിയകള് നടത്താന് ആവുമെന്ന് ഭീഷണി മുഴക്കുകയും ചെയ്തു. കയ്യില് കിട്ടിയ ഇര ചാടി പോകാതെ\nനോക്കാനുള്ള ബുദ്ധി ശാസ്ത്രികള്‍ക്ക് ഉണ്ടായിരുന്നതിനാല്, തര്‍ക്കങ്ങള് ഒക്കെ അവിടെ വെച്ച് അവസാനിച്ചു. ശാസ്ത്രികളുടെ സഹായി ആയ ഒരു മുടന്തന് ബ്രാഹ്മണ യുവാവ് ക്രിയ ചെയ്യിക്കാന് നിയുക്തനായി. കൊമ്പ് തീര്‍ത്ഥം കുളമ്പ് തീര്‍ത്ഥം എന്നൊക്കെ പറഞ്ഞ് പല പല തീര്‍ത്ഥങ്ങള് ആ സാധു ഞങ്ങളുടെ തലയിലൂടെ ഒഴിച്ച് തന്നു.\nഎനിക്കെന്തോ ആ മനുഷ്യനോട് സഹതാപം തോന്നി. അയാള്‍ക്ക് കിട്ടുന്ന വീതം എത്രയാണ് എന്ന് ഞാന് തിരക്കി. തല ചായ്ക്കാന് ഇടവും അല്‍പ്പം ഭക്ഷണവും മാത്രമെ കിട്ടുകയുള്ളു എന്ന് ആ പാവം സങ്കടത്തോടെ പറഞ്ഞു. ശാസ്ത്രികള് കണക്ക് പറഞ്ഞ് വാങ്ങുന്നതിനാല് അയാള്‍ക്ക് ആരും ഒന്നും കൊടുക്കാറില്ല. ഒരു പത്ത് രൂപ നോട്ട് ഞാന് അയാളുടെ കയ്യില്\nവെച്ച് കൊടുത്തു. 'യാര് കിട്ടെയും ശൊല്ലാതീങ്കോ' എന്നും പറഞ്ഞ് കൂപ്പുകയ്യോടെ അയാള് അത് വാങ്ങി.\nവീട്ടിലെ ഉപയോഗശൂന്യമായ സാധനങ്ങള് പുറകിലെ മതിലിന്‍റെ ഒരു ഓരത്ത് കൂട്ടി വെക്കുക പതിവാണ്. അത് കുറെയേറെ ആവുമ്പോള് ആരെങ്കിലും വന്ന് കൊണ്ടുപോകും. കാലിയായ ഉജാല, ഹാര്‍പിക് ബോട്ടിലുകള്, കേട് വന്ന് മാറ്റിയ പൈപ്പുകള് , ഇലക്ട്രിക് ഉപകരണങ്ങള് പൊട്ടിയ പ്ലാസ്റ്റിക്ക് ബക്കറ്റുകള് തുടങ്ങി അനാവശ്യമായ സര്‍വ്വ ഏടാകൂടങ്ങളും കൂടി അടിവശം ദ്രവിച്ച എഞ്ചിന് ഓയില് ഡ്രമ്മിലും ചുറ്റിലുമായി നിക്ഷേപിക്കുകയാണ് പതിവ്. സത്യത്തില് 'ചേട്ടാ ഭഗവതി' കുടികൊള്ളുന്ന ഇടമായിട്ടാണ്' എനിക്ക് അവിടം തോന്നാറ്. ആര്‍ക്കെങ്കിലും വല്ലതും കൊടുത്താലും വേണ്ടില്ല, ഈ പണ്ടാരം ഒഴിവാക്കിയേ പറ്റു എന്ന് ഞാന് ആലോചിച്ച് ഇരിക്കുമ്പോഴാണ് പഴയ സാധനങ്ങള് കൊണ്ടു പോകുന്ന രാവുത്തര് വന്നത്. മുഷിഞ്ഞുലഞ്ഞ ഷര്‍ട്ടും മുണ്ടും, അതുപോലെ ഒരു തലേക്കെട്ട്, നരച്ച കുറ്റിത്താടി, ആകെ കൂടി പരിക്ഷീണീതന് .\nഅയാള് പറയുന്നതിലും വെച്ച് പത്ത് രൂപ കൂടുതല് കൊടുത്താലും ഈ വസ്തുക്കള് എല്ലാം കൊണ്ടു പോകാന് ഇയാളെ തന്നെ ഏല്‍പ്പിക്കാമെന്ന് ഞാന് ഉറപ്പിച്ചു. ഫ്രിഡ്ജ് തുറന്ന് ഒരു കുപ്പി തണുത്ത വെള്ളം കുടിക്കാനും കൊടുത്തു.\nപഴയത് വല്ലതും ഉണ്ടോ എന്ന് അയാള് വിനീതമായി ചോദിച്ചു. ആ വാക്കുകളിലെ ഭവ്യത മുഖത്ത് തെളിഞ്ഞ് കാണുന്ന നിഷ്കളങ്കമായ ചിരി എന്നിവ കണ്ടപ്പോള് ഞാന് സസന്തോഷം വീടിന്‍റെ പുറകിലേക്ക് അയാളെ ആനയിച്ചു. ആക്രി സാധനങ്ങള് കണ്ടതും 'ഇത്ര കാലമായിട്ടും ആരും ഇതൊന്നും വാങ്ങിയില്ലേ' എന്ന് അയാള് ചോദിച്ചു. അപ്പോള് ഞാന് ഉദ്ദേശിച്ച മാതിരി\nഒന്നുമല്ല കാര്യങ്ങള് . ഈ സംഗതികള്‍ക്ക് എന്തോ വിലയുണ്ട്. ഒരു പക്ഷെ ഇയാള് വിലപേശി യോജിക്കാതെ പോയതായിരിക്കുമെന്ന തോന്നല് എനിക്ക് ഉണ്ടായി. നയത്തില് കാര്യങ്ങള് ഞാന് തിരക്കി.\nഎന്‍റെ അനുമാനം ശരിയായിരുന്നു. അയാള് മുമ്പും വന്ന് സാധനങ്ങള് നോക്കിയിട്ടുണ്ട്. അന്ന് വില പറഞ്ഞ് യോജിക്കാതെ പോവുകയാണ് ഉണ്ടായത്. സുന്ദരി ചോദിച്ച തുകയും അയാള് കൊടുക്കാമെന്ന് സമ്മതിച്ച സംഖ്യയും\nഞാന് ചോദിച്ചറിഞ്ഞു. 'സാറെ, നൂറ്റമ്പത് ഉറുപ്പിക കൊടുക്കാമെന്ന് ഞാന് പറഞ്ഞതാണ്. പക്ഷെ ഇവിടുത്തെ അമ്മ ഇരുന്നൂറ്റി അമ്പത് ഉറുപ്പികയില് നിന്നും ഒരു പൈസ വിട്ട് തരില്ല എന്നും പറഞ്ഞ് തരാതിരുന്നതാണ്' എന്ന് അയാള് അറിയിച്ചു. നൂറ് രൂപയ്ക്ക് വേണ്ടി ഈ കാരണവര്‍ക്ക് സാധനങ്ങള് കൊടുക്കാതെ സൂക്ഷിച്ച് വെക്കേണ്ടിയിരുന്നില്ല എന്ന് എനിക്ക് തോന്നി.\nഈ സമയത്താണ് കുളത്തിലേക്ക് പോയിരുന്ന സുന്ദരി തിരിച്ചെത്തുന്നത്. കാരണവര് വീണ്ടും ഭവ്യതയോടെ ചെറിയൊരു ചിരിയുമായി നിന്നു. ഒരു മുഖവുരയും കൂടാതെ' കഴിഞ്ഞ ആഴ്ച ഒരാള് വന്ന്മുന്നൂറ് രൂപ തരാമെന്ന് പറഞ്ഞിട്ട് ഞാന് കൊടുക്കാതിരുന്നതാണ്. ഒരു നാന്നൂറ്റന്പത് രൂപ തന്ന് വേണച്ചാല് എടുത്തോളൂ' എന്നായി വീട്ടമ്മ. ഞാന് അവളുടെ കൂടെ\nഅകത്തേക്ക് ചെന്നു. കിഴവനെ നിരാശപ്പെടുത്തരുതെന്ന് എനിക്കുണ്ട്. 'ആ സാധു മനുഷ്യന് കൊണ്ടു പോട്ടേടോ' എന്ന് ഞാന് പറഞ്ഞു. 'വിജയേട്ടന് അറിയാഞ്ഞിട്ടാണ്. ആനക്ക് അര പണം വില കാണുന്ന വര്‍ഗ്ഗമാണ് ഇവരൊക്കെ'. അവിടെ കിടക്കുന്നതില് പൊട്ട സാധനങ്ങള് മാത്രമല്ല, കുറെ പിച്ചള പൈപ്പുകളും ഇരുമ്പ് കമ്പിയുടെ കക്ഷ്ണങ്ങളും ഒക്കെ ഉണ്ടെന്നും\nശരിക്ക് വില കണക്കാക്കിയാല് പത്തെണ്ണൂറ് ഉറുപ്പിക കിട്ടുമെന്നും വീട്ടുകാരി അറിയിച്ചു.\nഈ പറഞ്ഞതൊക്കെ തെറ്റാണെന്ന്സ്ഥാപിക്കാന് ഉള്ള അറിവ്എനിക്കില്ല. എന്നാലും മുറ്റത്ത് പ്രതീക്ഷയോടെ നില്‍ക്കുന്ന വയസ്സനെ നിരാശപ്പെടുത്തരുതെന്ന് എനിക്ക് തോന്നി. 'കണക്ക് ഒന്നും നോക്കണ്ടാ.അയാള് അതൊക്കെ കൊണ്ടുപൊയ്ക്കോട്ടെ. ഒരു നേരത്തെ കഞ്ഞിക്ക് വക കിട്ടിക്കോട്ടെ. എന്തെങ്കിലും വഴിയുണ്ടെങ്കില് ആരെങ്കിലും ഈ പണി ചെയ്യുമോ ' എന്ന് ഞാന്\nപറഞ്ഞു നോക്കി. 'ഇതപ്പൊ പറ്റീത്. അയാള് ആരാന്ന് നിങ്ങള്‍ക്ക് അറിയ്വൊ' ഭാര്യ ചോദിച്ചു. കിഴവന്ന് ടൌണില്\nരണ്ട് നില ടെറസ്സ് വീട് ഉണ്ടെന്നും മൂന്ന് പെണ് മക്കള് ഉള്ളതിനെ നല്ല നിലയ്ക്ക് കെട്ടിച്ചയച്ചുവെന്നും ആണ്‍കുട്ടികള് രണ്ടെണ്ണം ഗള്‍ഫില് ആണെന്നും ഇയാള്‍ക്ക് ഈ പണി ചെയ്യേണ്ട ആവശ്യമില്ലെന്നും പറഞ്ഞു കേട്ടപ്പോള്, വിലപേശല് എന്ന വിഷയത്തില് ഒരു ഡിപ്ലോമയെങ്കിലും എടുക്കണമെന്ന് എനിക്ക് തോന്നി.\nPosted by keraladasanunni at 6:52 AM\nഎഴുത്ത് നന്നാകുന്നുണ്ട് മാഷേ\nMay 8, 2009 at 7:00 PM


ബാഹുബലി ഇത്രവലിയ സൂപ്പര് ഡ്യൂപ്പര് ഹിറ്റായിട്ടും പ്രഭാസിന് പഴയ ഗതി തന്നെ.. കഷ്ടം !! | Prabhas is acting in Saaho after Baahubali 2. Director Sujeeth is reportedly looking forafresh female lead after leading heroines refused to act. - Malayalam Filmibeat\n» ബാഹുബലി ഇത്രവലിയ സൂപ്പര് ഡ്യൂപ്പര് ഹിറ്റായിട്ടും പ്രഭാസിന് പഴയ ഗതി തന്നെ.. കഷ്ടം !!\nബാഹുബലി ഇത്രവലിയ സൂപ്പര് ഡ്യൂപ്പര് ഹിറ്റായിട്ടും പ്രഭാസിന് പഴയ ഗതി തന്നെ.. കഷ്ടം !!\nPublished: Saturday, May 6, 2017, 11:27 [IST]\nprabas: പ്രഭാസിനും കല്യാണം!! വധു നടി നീഹാരിക? വെളിപ്പെടുത്തലുമായി ചിരഞ്ജീവി\nആരാധകന് വേണ്ടി, ബാഹുബലി മുട്ടുകുത്തി, ആരുടെയും കണ്ണലിയിപ്പിക്കുന്ന ചിത്രം!!\nഇന്ത്യന് സിനിമയെ അന്താരാഷ്ട്ര തലത്തിലേക്ക് ഉയര്‍ത്തിയ നായകന്മാരില് ഇപ്പോള് പ്രഭാസിനും വലിയൊരു പങ്കുണ്ട്. ബാഹുബലി2വിന് ഇന്ത്യയ്ക്ക് പുറത്ത് ലഭിയ്ക്കുന്ന അംഗീകാരം തന്നെയാണ് ഇതിന് തെളിവ്.\n6000 കല്യാണവും പ്രഭാസ് മുടക്കാന് കാരണം അനുഷ്‌കയ്ക്ക് വേണ്ടി, 35കാരിയും 37കാരനും ഒന്നിക്കുമോ?\nബാഹുബലിയ്ക്ക് മുന്‍പ് പ്രഭാസ് എന്ന നടനെ പലര്‍ക്കും അറിയില്ലായിരുന്നു എന്നതാണ് വാസ്തവം. എന്നാല് ഇപ്പോള് കഥകള് തലകീഴെ മറിഞ്ഞു. പക്ഷെ ഇപ്പോഴും പ്രഭാസിന് പഴയ അവസ്ഥ തന്നെയാണെന്നാണ് കേള്‍ക്കുന്നത്.\nബാഹുബലിയ്ക്ക് മുന്‍പ് പ്രഭാസിനൊപ്പം അഭിനയിക്കാന് മുന്‍നി നായികമാര് തയ്യാറാകുമായിരുന്നില്ല. പ്രഭാസിന് ഭയങ്കര നീളമാണെന്ന് കാരണം പറഞ്ഞാണ് നായികമാര് പ്രഭാസിനെ മാറ്റി നിര്‍ത്തിയത്. ഇപ്പോഴും അതേ ഗതിയാണ് പ്രഭാസിന്.\nസാഹോയ്ക്ക് നായികമാരെ തേടി\nബാഹുബലി ചിത്രങ്ങള്‍ക്ക് ശേഷം അഞ്ച് വര്‍ഷത്തെ ഇടവേള കഴിഞ്ഞ് പ്രഭാസ് പുതിയ സിനിമ ഏറ്റെടുത്ത് കഴിഞ്ഞു. സുജീത്ത് സംവിധാനം ചെയ്യുന്ന സാഹോ എന്ന ചിത്രത്തിലാണ് പ്രഭാസ് ഇപ്പോള് അഭിനയിക്കുന്നത്. നടന് ഇപ്പോള് അന്താരാഷ്ട്ര ശ്രദ്ധ ലഭിച്ചതിനാല് നായികമാര്‍ക്ക് പ്രയാസമുണ്ടാവില്ല എന്ന് കരുതി ബോളിവുഡില് ചെന്ന് നോക്കിയപ്പോള് ചില മുന്‍നിര നായികമാര് പ്രഭാസിനെ നിരസിച്ചത്രെ.\nഹിന്ദി, തമിഴ്, തെലുങ്ക് ഭാഷകളിലായി ഒരുക്കുന്നത് കൊണ്ടാണ് ബോളിവുഡ് നടിമാരെ സമീപിച്ചത്. കത്രീന കൈഫ്, ശ്രദ്ധ കപൂര്, പരിണീത ചോപ്ര എന്നിവരെ സാഹോ എന്ന ചിത്രത്തില് പ്രഭാസിനെ നായികായാകാന് വേണ്ടി ക്ഷണിച്ചു. എന്നാല് സൗത്ത് ഇന്ത്യന് ചിത്രങ്ങളില് അഭിനയിക്കാന് താത്പര്യമില്ല എന്ന് പറഞ്ഞ് മൂവരും പിന്മാറുകയായിരുന്നുവത്രെ. ബോളിവുഡ് നടിമാര്‍ക്ക് നീളമല്ല പ്രശ്‌നം, ഇമേജാണ്..\nപുതിയ നായികയെ തേടുന്നു\nബോളിവുഡ് നടിമാര് നോ പറഞ്ഞാല് സിനിമ ഉപേക്ഷിക്കാന് കഴിയില്ലല്ലോ.. അതിനാല് ഒരു പുതിയ നായികയെ പ്രഭാസിന്റെ നായികയായി കണ്ടെത്താന് തീരുമാനിച്ചിരിയ്ക്കുകയാണ് സാഹോ അണിയറപ്രവര്‍ത്തകര്. നീളവും ഇമേജും പ്രശ്‌നമല്ലാത്ത ഒരു പുതുമുഖ നായികയെ കിട്ടും എന്നാണ് പ്രതീക്ഷ...\nഅതേ സമയം സിനിമയില് ജോഡിയെ കിട്ടാന് മാത്രമേ പ്രഭാസിന് പ്രയാസമുള്ള. യഥാര്‍ത്ഥ ജീവിതത്തില് നടന് ആറായിരത്തിലധികം വിവാഹാലോചനകള് വന്ന വാര്‍ത്ത കഴിഞ്ഞ ദിവസം മുതല് പ്രചരിയ്ക്കുന്നുണ്ട്.\nRead more about: prabhas bollywood katrina kaif baahubali saaho പ്രഭാസ് കത്രീന കൈഫ് ബോളിവുഡ് സാഹോ\nPrabhas is acting in Saaho after Baahubali 2. Director Sujeeth is reportedly looking forafresh female lead after leading heroines refused to act.\nStory first published: Saturday, May 6, 2017, 11:27 [IST]


കാനറ ബാങ്ക് സീറോ ബാലൻസ് അക്കൌണ്ട് - Money Malayalam\nരാജ്യത്തെ ഏറ്റവും വലിയ മൂന്നാമത്തെ പൊതുമേഖലാ ബാങ്കാണ് കാനറ ബാങ്ക്. 9,877 ലധികം ബ്രാഞ്ചുകളും 11,819 ൽ അധികം എടിഎമ്മുകളും ബാങ്കിനുണ്ട്. വിവിധ തരത്തിലുള്ള ബാങ്കിങ് സേവനങ്ങളും ഉത്പന്നങ്ങളുമാണ് ബാങ്ക് അവരുടെ ഉപഭോക്താക്കൾക്കായി വാഗ്ദാനം ചെയ്യുന്നത്. ഇതിൽ ഏറ്റവും കൂടുതൽ ജനപ്രീതി നേടിയ ഒന്നാണ് കാനറ ബാങ്ക് സീറോ ബാലൻസ് അക്കൌണ്ട്.\nവളരെ എളുപ്പത്തിൽ തന്നെ ഏതൊരാൾക്കും കാനറ ബാങ്കിൽ ഒരു സീറോ ബാലൻസ് അക്കൌണ്ട് തുടങ്ങാവുന്നതാണ്. മിനിമം ബാലൻസ് നിലനിർത്തേണ്ടതില്ല എന്നതാണ് ഇവയുടെ ഏറ്റവും വലിയ പ്രത്യേകത. മിനിമം ബാലൻസ് ആവശ്യമുള്ള അക്കൌണ്ടുകൾ തുടങ്ങാൻ സാധിക്കാത്തവർക്ക് ഇത്തരം അക്കൌണ്ടുകൾ വളരെയധികം സഹായകരമാണ്. കാനറ ബാങ്ക് സീറോ ബാലൻസ് അക്കൌണ്ട് തുടങ്ങുന്ന ഉപഭോക്താക്കൾക്ക് മറ്റു ചില സേവനങ്ങളും ബാങ്ക് വാഗ്ദാനം ചെയ്യുന്നുണ്ട്. കാനറ ബാങ്ക് സീറോ ബാലൻസ് അക്കൗണ്ടിന്റെ പ്രത്തേകതകൾ നോക്കാം.\nമിനിമം ബാലൻസ് നിലനിർത്തേണ്ടതില്ല എന്നതാണ് ഈ അക്കൗണ്ടിന്റെ ഏറ്റവും വലിയ ഗുണം. അതുകൊണ്ട് തന്നെ ഉപഭോക്താക്കൾക്ക് എപ്പോൾ വേണമെങ്കിലും അവർക്ക് ആവശ്യമുള്ള തുക മിനിമം ബാലൻസ് നിലനിർത്താതെ തന്നെ അക്കൌണ്ടിൽ നിന്നും പിൻവലിക്കാവുന്നതാണ്.\nസൌജന്യമായി ഡെബിറ്റ് കാർഡ് ലഭിക്കുന്നു എന്നതാണ് കാനറ ബാങ്ക് സീറോ ബാലൻസ് അക്കൌണ്ട് തുടങ്ങുന്ന ഉപഭോക്താക്കൾക്കു ലഭിക്കുന്ന മറ്റൊരു ഗുണം. ഇന്ത്യയിലുടനീളമുള്ള കാനറ ബാങ്കിൻറ്റെ എടിഎമ്മുകളിൽ ഈ കാർഡ് ഉപയോഗിക്കുവാൻ സാധിക്കും. കൂടാതെ ഇൻറ്റർനെറ്റ് ബാങ്കിംഗിലൂടെയും മൊബൈൽ ആപ്പുകളിലൂടെയും ഉപഭോക്താക്കൾക്ക് തടസ്സരഹിതമായ ഇടപാടുകൾ നടത്താവുന്നതുമാണ്.\nനിക്ഷേപം, പണം പിൻവലിക്കൽ\nപുതിയ ഓംബുഡ്സ്മാൻ സ്കീമിന് തുടക്കംകുറിച്ച് ആർബിഐ\nപ്രവാസി അക്കൌണ്ടുകൾക്ക് ഏറ്റവും കൂടുതൽ പലിശ നൽകുന്ന ബാങ്കുകൾ ഇവയാണ്\nകാനറ ബാങ്ക് സീറോ ബാലൻസ് അക്കൌണ്ട് തുടങ്ങുന്നവർക്ക് ബ്രാഞ്ചുകളിലൂടെയും കാനറ ബാങ്ക് എടിഎമ്മുകളിലൂടെയും പണം നിക്ഷേപിക്കുകയും പിൻവലിക്കുകയും ചെയ്യാം. ഉപഭോക്താക്കൾക്ക് എത്ര തുക വേണമെങ്കിലും ബാങ്കുകളിലൂടെയും ഡെപ്പോസിറ്റിങ് മെഷീൻ വഴിയും നിക്ഷേപിക്കാൻ സാധിക്കും. ഈ തുകയ്ക്ക് പരിധിയില്ല.\nകാനറ ബാങ്ക് നെറ്റ് ബാങ്കിംഗ് വഴി പണം കൈമാറുന്നതിനുള്ള സൌകര്യവും കാനറ ബാങ്ക് അവരുടെ ഉപഭോക്താക്കൾക്ക് നൽകുന്നുണ്ട്. കൂടാതെ ഉപഭോക്താക്കൾക്ക് അവരുടെ കഴിഞ്ഞുപോയ ഇടപാടുകൾ പരിശോധിക്കാനും ബാലൻസ് തുക അറിയാനും ഇതിലൂടെ സാധിക്കും. ഇതിനുപുറമേ ഉപഭോക്താക്കൾക്ക് യൂട്ടിലിറ്റ് ബിൽ പേയ്മൻറ്റ്സ്, ഇഎംഐ പേയ്മൻറ്റ്സ്, ടിക്കറ്റ് ബുക്കിംഗ് തുടങ്ങിയ സേവനങ്ങളും ബാങ്ക് നൽകുന്നുണ്ട്.\nനിങ്ങളുടെ കാനറ ബാങ്ക് സീറോ ബാലൻസ് അക്കൌണ്ട് ആറു മാസത്തേക്ക് പ്രവർത്തനരഹിതമാണെങ്കിൽ പോലും നിങ്ങളിതിനു പിഴയോ മറ്റു ചാർജുകളോ നൽകേണ്ടതില്ല. മാത്രമല്ല കാനറ ബാങ്ക് നെറ്റ് ബാങ്കിംഗ് വഴിയോ മൊബൈൽ ആപ്പുകളിലൂടെയോ നടത്തുന്ന ഇടപാടുകൾക്കും ചാർജുകൾ നൽകേണ്ടതില്ല. മറ്റു സേവിംഗ്സ് അക്കൌണ്ടുകളുമായി താരതമ്യം ചെയ്യുമ്പോൾ ഈ സൌകര്യം കാനറ ബാങ്ക് സീറോ ബാലൻസ് അക്കൌണ്ടിനെ കൂടുതൽ ആകർഷകമാക്കുന്നു.\nഎങ്ങനെ കാനറ ബാങ്ക് സീറോ ബാലൻസ് അക്കൌണ്ട് തുടങ്ങാം\nവളരെ എളുപ്പത്തിൽ തന്നെ ആർക്കും കാനറ ബാങ്ക് സീറോ ബാലൻസ് അക്കൌണ്ട് തുടങ്ങാവുന്നതാണ്. ഓൺലൈനായോ ബാങ്കിൽ നേരിട്ടെത്തിയോ അക്കൌണ്ട് തുടങ്ങാവുന്നതാണ്. അക്കൌണ്ട് തുടങ്ങുന്നതിനായി നിർദ്ദേശിച്ചിട്ടുള്ള ഫോം പൂരിപ്പിച്ചതും2പാസ്പോർട്ട് സൈസ് ഫോട്ടോയും ഐഡൻറ്റിറ്റി പ്രൂഫും അഡ്രസ്സ് പ്രൂഫുമായി അടുത്തുള്ള കാനറ ബാങ്ക് ബ്രാഞ്ച് സന്ദർശിക്കുക. കാനറ ബാങ്ക് CANDI ആപ്പിലൂടെയും കാനറ ബാങ്ക് സീറോ ബാലൻസ് അക്കൌണ്ട് തുടങ്ങാവുന്നതാണ്. വീട്ടിലിരുന്നുകൊണ്ടു തന്നെ വളരെ വേഗം നിങ്ങൾക്ക് ഇതിലൂടെ അക്കൌണ്ട് ആരംഭിക്കാൻ സാധിക്കും.\nഎസ്ബിഐ ഡെബിറ്റ് കാർഡ് ഉപയോഗിച്ചുള്ള പർച്ചേസുകൾ ഇഎംഐ ആക്കി മാറ്റാം.


കുണ്ടങ്കാറടുക്കയില് മദ്യപാനികളുടെ അഴിഞ്ഞാട്ടം – Utharadesam\nകുണ്ടങ്കാറടുക്കയില് മദ്യപാനികളുടെ അഴിഞ്ഞാട്ടം\nകുമ്പള: കുമ്പള കുണ്ടങ്കാറടുക്കയില് മദ്യപാനികള് അഴിഞ്ഞാടുന്നു. ഇവിടെ ചില വീടുകള് കേന്ദ്രീകരിച്ച് മദ്യം വില്‍പന നടത്തുന്നതായി പരാതിയുണ്ട്.\nമദ്യം കൊണ്ടുവന്ന് കുണ്ടങ്കാറടുക്കയില് കഴിച്ചതിന് ശേഷം കുപ്പികളും മറ്റും വീടിന്റെയും കടകളുടേയും പരിസരത്ത് വലിച്ചെറിയുന്നത് പതിവാണ്. ഇതിനെ ആരെങ്കിലും ചോദ്യം ചെയ്താല് സംഘം കൊലവിളി നടത്തുന്നതായി നാട്ടുകാര് പറയുന്നു.\nസന്ധ്യമയങ്ങിയാല് വഴി നടന്നുപോകുന്നവരെ തടഞ്ഞ് നിര്‍ത്തി ഭീഷണിപ്പെടുത്തുന്നത് സംഘത്തിന്റെ പതിവ് രീതിയാണ്.\nഎക്‌സൈസിലും പൊലീസിലും പരാതി നല്‍കിയിട്ടും നടപടി ഇല്ലെന്നാണ് നാട്ടുകാര് പറയുന്നത്.\nഐ.എന്.എല്. ശില്‍പശാല നടത്തി\nഅഴിമുഖം തുറന്നില്ല; മൊഗ്രാല് നാങ്കി കടപ്പുറത്ത് വെള്ളപ്പൊക്ക ഭീഷണി\nചെമനാട് പഞ്ചായത്തില് പച്ചത്തുരുത്തിനു തുടക്കമായി


പ്രായം അറുപത്തിയാറായി! ഇളംപ്രായക്കാരായ നായികമാരെ രജനി വേണ്ടെന്നു വച്ചു? - RashtraDeepika\nഅറുപത് കഴിഞ്ഞ നായകന്മാർ ഇരുപതും മുപ്പതും വയസുമാത്രം പ്രായമുള്ള നായികമാർക്കൊപ്പം പ്രണയ രംഗങ്ങളിൽ അഭിനയിക്കുന്നതും ആടുന്നതും പാടുന്നതുമെല്ലാം പലപ്പോഴും ചർച്ചയായിട്ടുള്ളതാണ്. മലയാള സിനിമിയിൽ ഇപ്പോൾ താരതമ്യേന ഈ അവസ്ഥ കുറഞ്ഞു വന്നിട്ടുണ്ട്. തന്‍റെ ആദ്യകാല നായികമാരായ മീനയ്ക്കും പൂർണിമയ്ക്കും മഞ്ജു വാര്യർക്കും ദേവയാനിക്കുമൊക്കെയാണ് മോഹൻലാൽ ഇപ്പോൾ അവസരം നൽകുന്നത്. തമിഴ് സിനിമയിലും ഇപ്പോഴിതാ ചെറുതായി മാറ്റങ്ങൾ വന്നുതുടങ്ങുന്നുണ്ട്. അറുപത്തിയാറുകാരനായ രജനികാന്ത് മുപ്പതുകാരികളായ (2017 വരെ) നായികമാർക്കൊപ്പമാണ് അഭിനയിച്ചുകൊണ്ടിരുന്നത്.\nരജനിയുടെ മകൾ ഐശ്വര്യയുടെ പ്രായം 35 ആണ്, സൗന്ദര്യക്ക് 32 ഉം. മക്കളുടെ പ്രായമുള്ള പെണ്‍കുട്ടികൾക്കൊപ്പം ആടുകയും പാടുകയും ചെയ്യുന്നതിന് രജനികാന്ത് ഏറെ വിമർശനങ്ങൾ കേട്ടിട്ടുണ്ട്. എന്നാൽ രജനിയുടെ കാല എന്ന പുതിയ ചിത്രത്തോടെ ചില മാറ്റം സംഭവിക്കുന്നു. സഹതാരവേഷങ്ങളിലൂടെ ശ്രദ്ധേയയായ തൊണ്ണൂറുകളിലെ നായിക ഈശ്വരി റാവുവാണ് പ രഞ്ജിത്ത് സംവിധാനം ചെയ്യുന്ന കാലയിൽ രജനികാന്തിന്‍റെ ഭാര്യയായി എത്തുന്നത്. വാർത്ത കേട്ട് ചിലരെങ്കിലും ഒന്ന് ഞെട്ടിക്കാണും.\n43 കാരിയായ ഈശ്വരിയെ നായികയാക്കാൻ രജനി സമ്മതിച്ചോ എന്നാണ് പലരുടെയും ചോദ്യം. രജനിയുടെ ഏറ്റവുമൊടുവിൽ തരംഗം സൃഷ്ടിച്ചുകൊണ്ട് റിലീസ് ചെയ്ത കബാലി എന്ന ചിത്രത്തിൽ രാധിക ആപ്തെയാണ് നായികയായി അഭിനയിച്ചത്. 31 കാരിയായ രാധികയെ മേക്കപ്പിലൂടെ രജനിയുടെ അന്പതുകാരിയായ ഭാര്യയാക്കി മാറ്റുകയായിരുന്നു. രജനികാന്തിന്‍റെ നായികയായി അടുത്ത കാലത്ത് അഭിനയിച്ച സൊനാക്ഷി സിൻഹ, അനുഷ്ക ഷെട്ടി, ശ്രീയ ശരണ്, ദീപിക പദുക്കോണ്, നയൻതാര തുടങ്ങി ഐശ്വര്യ റായ് വരെ താരത്തിന്‍റെ പാതിയോളം മാത്രം പ്രായമുള്ളവരായിരുന്നു.


തലസ്ഥാനത്ത് നിയമപാലകര് തമ്മിലടിച്ചു..!! 14 പോലീസുകാര്‍ക്കെതിരെ നടപടി | Daily Indian Herald\nJune 23, 2019 1:23 pm By : Indian Herald Staff\nതിരുവനന്തപുരം: തലസ്ഥാനത്ത് പോലീസുകാര് തമ്മിലടിച്ച സംഭവത്തില് 14 പോലീസുകാര്‍ക്കെതിരെ നടപടി. ആദ്യഘട്ടത്തില് എട്ട് പേര്‍ക്ക് സസ്പെന്‍ഷന് നല്‍കുകയും ചെയ്തു. സൊസൈറ്റി ഓഫീസ് ഉപരോധിച്ച് സമരം നടത്തിയതടക്കം ഗുരുതര അച്ചടക്ക ലംഘനം നടത്തിയതിന്റെ പേരില് സിറ്റി പോലീസ് കമ്മീഷണറാണ് ഇത്തരത്തില് നടപടികളെടുത്തിരിക്കുന്നത്.\nശനിയാഴ്ച രാവിലെയാണ് തിരിച്ചറിയല് കാര്‍ഡ് വൈകുന്നതുമായി ബന്ധപ്പെട്ട വിഷയത്തില് ഇടത് -വലത് സംഘടനകളില് പെട്ട പോലീസുകാര് തമ്മില് ആദ്യം വാക്കുതര്‍ക്കവും പിന്നീട് ഉന്തും തള്ളുമുണ്ടായത്. കുത്തിയിരുന്ന് സമരം നടത്തുകയും മുദ്രാവാക്യം വിളിക്കുകയും ചെയ്തതിന് രണ്ട് വനിതാ സിവില് ഓഫീസര്‍മാരടക്കം എട്ട് പേര്‍ക്കെതിരെ ഗുരുതര അച്ചടക്കലംഘനത്തിനാണ് നടപടിയെടുത്തിരിക്കുന്നത്.\nജൂണ് 27 നാണ് സഹകരണസംഘം തിരഞ്ഞെടുപ്പ് നടക്കുന്നത്. തിരഞ്ഞെടുപ്പുമായി ബന്ധപ്പെട്ടുണ്ടാകുന്ന അനിഷ്ടസംഭവങ്ങളില് നടപടിയെടുക്കാന് ഹൈക്കോടതി നിര്‍ദേശമുണ്ട്. പോലീസ് സേനയ്ക്ക് തന്നെ നാണക്കേടുണ്ടാക്കുന്ന സംഭവം എന്നാണ് സസ്പെന്‍ഷന് ഉത്തരവില് സിറ്റി പോലീസ് കമ്മീഷണര് വിശദീകരിച്ചിരിക്കുന്നത്.\nഏകാന്തത അകറ്റാൻ പോലീസിനെ വിളിച്ച് ശല്യം ചെയ്തയാൾക്ക് തടവ് ശിക്ഷ


വസ്തു ഉടമകൾക്ക് പണം കൈമാറുന്നതിനു മുന്നോടിയായി നടത്തിയ അദാലത്ത് വിജയം ; അഡ്വ.കെ.യു.ജനീഷ് കുമാർ | Pathanamthitta Media\nവസ്തു ഉടമകൾക്ക് പണം കൈമാറുന്നതിനു മുന്നോടിയായി നടത്തിയ അദാലത്ത് വിജയം ; അഡ്വ.കെ.യു.ജനീഷ് കുമാർ\nകോന്നി : ഗവ.മെഡിക്കൽ കോളേജ് റോഡ് നിർമ്മാണത്തിന് ഭൂമി ഏറ്റെടുക്കുന്നതിൻ്റെ ഭാഗമായി നടത്തിയ അദാലത്ത് വിജയമായെന്ന് അഡ്വ.കെ.യു.ജനീഷ് കുമാർ എം.എൽ.എ. മുരിങ്ങമംഗലം ശബരി ഓഡിറ്റോറിയത്തിലാണ് അദാലത്ത് നടന്നത്. 90 ഭൂഉടമകൾ അദാലത്തിൽ രേഖകൾ കൈമാറി. 139 സ്ഥലങ്ങൾ ഏറ്റെടുത്ത് വസ്തു ഉടമകൾക്കുള്ള പണം കൈമാറുന്നതിനുള്ള നടപടിയുടെ ഭാഗമായി എം.എൽ.എയുടെ നിർദ്ദേശാനുസരണമാണ് അദാലത്ത് നടത്തിയത്. 139 ഭൂമിയുടെ ഉടമകൾക്ക് 3.17 കോടി രൂപയാണ് വിലയായി കൈമാറുന്നത്.\nആധാരത്തിൻ്റെ പകർപ്പ്, പാൻ കാർഡ്, ആധാർ കാർഡ്. കരമടച്ച രസീത് എന്നിവയുടെ കോപ്പികൾ, ബാങ്ക് പാസ്സ് ബുക്കിൻ്റെ ഒന്നാം പേജിൻ്റെ കോപ്പി, വസ്തുവിൻ്റെ പ്ലാൻ, ലൊക്കേഷൻ സ്കെച്ച്, പാസ്സ്പോർട്ട് സൈസിലുള്ള ഫോട്ടോ എന്നിവയായിരുന്നു വസ്തു ഉടമകൾ ഹാജറാക്കേണ്ടിയിരുന്നത്. രേഖകൾ ഹാജറാക്കാൻ കൂടുതൽ സമയം ആവശ്യമുള്ളവർ വരും ദിവസങ്ങളിൽ കോന്നി പൊതുമരാമത്ത് ഓഫീസിൽ ഹാജറാക്കും.\nഅദാലത്തിൽ രേഖകൾ ഹാജറാക്കിയവരുടെ പ്രമാണം ഉടൻ രജിസ്റ്റർ ചെയ്ത് പണം കൈമാറും. സംസ്ഥാന ഗവർണർക്കു വേണ്ടി പൊതുമരാമത്ത് നിരത്ത് വിഭാഗം എക്സിക്യൂട്ടീവ് എഞ്ചിനീയറുടെ പേരിലേക്കാണ് പ്രമാണം രജിസ്റ്റർ ചെയ്യുന്നത്. ട്രഷറി വഴി ഉടമയുടെ ബാങ്ക് അക്കൗണ്ടിലേക്കാണ് തുക കൈമാറുന്നത്. അദാലത്തിൽ നാല് കൗണ്ടറുകളാണ് പ്രവർത്തിച്ചത്. പൊതുമരാമത്തു നിരത്തു വിഭാഗം എക്സിക്യൂട്ടീവ് എഞ്ചിനീയർ ബി.വിനു,\nഅസി. എക്സി. എൻജിനീയർ എസ്.റസീന, അസി.എഞ്ചിനീയർ എസ്.അഞ്ജു\nജൂനിയർ സൂപ്രണ്ട്, സജു.പി മാത്യു,\nക്ലാർക്ക്മാരായ മനോജ് കുമാർ, ജോൺസൺ വി ഫിലിപ്പ്, രതീഷ് കുമാർ, ഗോകുൽ എസ്, ഓവർസീയർ മാരായ ലജി സി, സച്ചിൻ മോഹൻ, സുമാദേവി.ഒ, ആയുഷ് അജയ് എന്നിവർ അദാലത്തിന് നേതൃത്വം നല്കി. അദാലത്ത് നടത്തിയതോടെ മെഡിക്കൽ കോളേജ് റോഡ് നിർമ്മാണത്തിൻ്റെ ഒരു പ്രധാന ഘട്ടം പിന്നിട്ടതായി എം.എൽ.എ പറഞ്ഞു. തുടർന്നുള്ള പ്രവർത്തനങ്ങളും സമയബന്ധിതമായി നടത്താൻ കൃത്യമായ ഇടപെടിൽ ഉണ്ടാകുമെന്നും എം.എൽ.എ പറഞ്ഞു.\nPrevious articleകോണമലകടവ് പുനരുദ്ധാരണം ആരംഭിച്ചു\nNext articleസി.പി.ഐ റാന്നി മണ്ഡലം ജാഥയ്ക്ക് സമാപനമായി


സംവിധായകന് മഹേഷ് ഭട്ടിനൊപ്പം അമലാ പോള് ബോളിവുഡിലേക്ക്! വിശേഷം പങ്കുവെച്ച് താരം - Ginger Media\nസംവിധായകന് മഹേഷ് ഭട്ടിനൊപ്പം അമലാ പോള് ബോളിവുഡിലേക്ക്! വിശേഷം പങ്കുവെച്ച് താരം\nസ്വന്തം കഠിനാധ്വാനം കൊണ്ട് സിനിമ ലോകം കീഴടക്കിയ നായികയാണ് അമല പോൾ. തെന്നിന്ത്യന് സൂപ്പര് നായികയായി അഭിനയ രംഗത്ത് തന്റേതായ സ്ഥാനം ഉറപ്പിച്ച് ആരാധകരുടെ ഹൃദയം കീഴടക്കിയ താരമാണ് അമല പോള് മലയാള ചിത്രങ്ങളിലും താരം അഭിനയിച്ചിട്ടുണ്ട്. താരത്തിന്റെ വിശേഷങ്ങളെല്ലാം ഇരുകൈയ്യും നീട്ടിയാണ് ആരാധകര് സ്വീകരിക്കാറുള്ളത്. ഈടാക്കി ചില ഗോസ്സിപ്പുകൾക്കും വിവാദങ്ങൾക്കും ഇടയിൽ പെട്ടിരുന്നു യെങ്കിലും താരം അതൊന്നും വകവെച്ചിരുന്നില്ല താരത്തിന്റെ ഏറ്റവും പുതിയ വിശേഷമാണ് ഇപ്പോള് ആരാധകര് ഏറ്റെടുത്തിരിക്കുന്നത്. ബോളിവുഡിലെ പഴയകാല താരം പര്‍വീണ് ബാബിയുടെ കഥ വെള്ളിത്തിരയിലേക്ക് എത്തുകയാണ് നടി അമലാ പോള് ആണ് പര്‍വീണ് ബാബിയുടെ വേഷത്തില് എത്തുന്നത്. സംവിധായകന് മഹേഷ് ഭട്ടിനൊപ്പമാണ് അമലാ പോളിന്റെ ബോളിവുഡ് അരങ്ങേറ്റ ചിത്രമാണ് ഇത്.\n‘ഞാന് ബോളിവുഡില് ഒരു പ്രൊജക്‌ട് സൈന് ചെയ്തു. ഇതുവരെയുള്ളതില് വെച്ച് ഞാന് ഏറ്റവും പ്രതീക്ഷയോടെ നോക്കികാണുന്ന ഒന്നാണിത്. ചിത്രീകരണം ഉടന് ആരംഭിക്കും’ എന്നാണ് ഈ ചിത്രത്തെ കുറിച്ച് അമലാ പോള് വ്യക്തമാക്കിയത്. താരത്തിന്റെ അച്ഛൻ ഈയിടെയാണ് മരണപ്പെട്ടത്.\nഅതേസമയം പര്‍വീണ് ബാബിയുടെ കഥ സിനിമയാണോ വെബ് സിരീസാണോ എന്ന കാര്യത്തില് പ്രഖ്യാപനം വന്നിട്ടില്ല. ഇത് വെബ് സീരീസ് ആയിരിക്കുമെന്നാണ് റിപ്പോര്‍ട്ടുകള് ബോളിവുഡ് കണ്ട ഏറ്റവും വലിയ ഗ്ലാമര് താരങ്ങളില് ഒരാളായിരുന്നു പര്‍വീണ് ബാബി. 2005 ജനുവരി 22ന് സ്വന്തം വസതിയില് മരിച്ച നിലയില് ഇവരെ കണ്ടെത്തുകയായിരുന്നു. ബോളിവുഡിലെത്തുന്ന താരത്തിന്റെ സൂപ്പര് ഹിറ്റ് ചിത്രത്തിനായി കാത്തിരിക്കുകയാണ് ആരാധകര്.\nകുഞ്ഞു പിറന്ന സന്തോഷം പങ്കുവെച്ച് നടി ദിവ്യ ഉണ്ണി !!!\nപൂര്‍ണിമയുടെ ഡിസൈനില് സ്‌റ്റൈലിഷായി സാനിയ ഇയ്യപ്പന്! ഫോട്ടോസ് വൈറൽ\nനടി അമല പോള് വിവാഹിതയായി; വരന് ഗായകന് ഭവ്‌നിന്ദര് സിങ്! ഫോട്ടോകൾ കാണാം\nനിറങ്ങളിൽ നൃത്തമാടി അമല പോൾ !! താരത്തിന്റെ ഹോളി ആഘോഷം-ചിത്രങ്ങള്\nഅമല പോളിന്റെ കാമുകന് മുംബൈയില് നിന്നുള്ള ഗായകന്? വൈറലായി ചിത്രങ്ങള്\nആടു ജീവിതത്തിന്റെ മൂന്നാം ഷെഡ്യൂളിനായി പൃഥ്വിരാജ് ജോര്‍ദാനില്\nവിജയുമായി പിരിയാൻ കാരണം ധനുഷല്ല ! അതികം വൈകാതെ ഞാനത് വെളിപ്പെടുത്തും ! തുറന്ന് പറഞ്ഞ് അമല പോൾ\n‘സുന്ദരിയായ ഭാര്യയുള്ള ഒന്നിനും കൊള്ളാത്ത നടൻ’; കമന്റിന് ചുട്ട മറുപടി നൽകി അഭിഷേക് ബച്ചൻ\nമികച്ച രീതിയിൽ തനിക്കെതിരായ ട്രോളുകൾ രസിക്കാനും വേണ്ടി വന്നാൽ അതിന് മറുപടി നൽകാനും മടിക്കാത്ത ഒരു ചലച്ചിത്ര താരമാണ് അഭിഷേക് ബച്ചൻ. അങ്ങനെ ഒരു ട്രോളിന് അഭിഷേക് ബച്ചൻ നൽകിയ ഒരു മറുപടിയാണ് ഇപ്പോൾ സോഷ്യൽ മീഡിയയിൽ ചർച്ചയാകുന്നത്.\n“അർഹതയില്ലാത്ത സുന്ദരിയായ ഭാര്യ” ഉള്ള “ഒന്നിനും കൊള്ളാത്ത” നടൻ എന്ന് അഭിസംബോധന ചെയ്‌ത ട്രോളിനാണ് താരം മറുപടി നൽകിയിരിക്കുന്നത്. വളരെ രൂക്ഷമായ ഭാഷയിലാണ് താരം ട്രോളിനു മറുപടി നൽകിയിരിക്കുന്നത്.\nതന്റെ പുതിയ ചിത്രമായ ദി ബിഗ് ബുളിന്റെ റിലീസിനായി കാത്തിരിപ്പിലാണ് അഭിഷേക് ബച്ചൻ. ഈ ചിത്രത്തിന്റെ ട്രെയിലർ അഭിഷേക് ബച്ചൻ തന്റെ സോഷ്യൽ മീഡിയ അക്കൗണ്ടിൽ പങ്കുവച്ചിരുന്നു. അഭിഷേക് ബച്ചന്റെ ഈ പോസ്റ്റിനു താഴെയാണ് ഒരാൾ മോശമായ കമന്റ് പോസ്റ്റ് ചെയ്‌തത്. “നിങ്ങൾ ഒന്നിനും കൊള്ളാത്ത ആളാണ്… വളരെ സുന്ദരിയായ ഒരു ഭാര്യയെ ലഭിച്ചു എന്നതാണ് നിങ്ങളിൽ അസൂയ തോന്നാനുള്ള ഒരേയൊരു കാരണം.’ എന്നായിരുന്നു കമന്റ്.\n‘ശരി, താങ്കളുടെ അഭിപ്രായത്തിന് നന്ദി. അറിയാനുള്ള ആകാംക്ഷകൊണ്ട് ചോദിക്കുകയാണ്. ഇക്കാര്യം നിരവധി പേരെ ടാഗ് ചെയ്തിട്ടുള്ളതിനാൽ നിങ്ങൾ ആരെയാണ് ഉദ്ദേശിച്ചതെന്ന് മനസ്സിലായില്ല. ഇലിയാനയും നിക്കിയും വിവാഹിതരല്ലെന്ന് എനിക്കറിയാം. ബാക്കിയുള്ളവർ അവരുടെതായ ജീവിതവുമായി സമാധാനത്തോടെ ജീവിക്കുകയാണ്. ഇനി ഡിസ്നിയുടെയും ഹോട്ട്സ്റ്റാറിന്റെയും വിവാഹ ബന്ധത്തെ കുറിച്ചും നിങ്ങൾക്കറിയുമായിരിക്കും.’ -എന്നാണ് ഇതിനു മറുപടിയായി അഭിഷേക് കമന്റ് ചെയ്‌തു.\nപരിഹാസത്തോടെയുള്ള അഭിഷേകിന്റെ ഈ കമന്റ് വൈറലായതോടെ കമന്റ് ചെയ്തയാൾ അത് ഡിലീറ്റ് ചെയ്തു. ഗംഭീരം എന്നായിരുന്നു അഭിഷേകിന്റെ മറുപടിയെ ആരാധകർ പ്രശംസിച്ചത്. 2007ലാണ് ലോക സുന്ദരി പട്ടം കരസ്ഥമാക്കിയ ഐശ്വര്യ റായിയെ അഭിഷേക് ബച്ചൻ വിവാഹം ചെയുന്നത്. ആരാധ്യ എന്ന ഒരു മകളും ഇവർക്കുണ്ട്.\nമാർക്കറ്റ് മാനിപുലേറ്റർ ഹർഷദ് മേത്തയുടെയും 1992 ലെ സ്റ്റോക്ക് മാർക്കറ്റ് അഴിമതിയുടെയും കഥ പറയുന്ന ചിത്രമാണ് ബിഗ് ബുൾ. കുക്കി ഗുലാത്തി സംവിധാനം ചെയ്യുന്ന ചിത്രം നിർമ്മിക്കുന്നത് അജയ് ദേവ്‌ഗണാണ്. ഏപ്രിൽ എട്ടിന് റിലീസ് ചെയ്യുന്ന ചിത്രത്തിൽ അഭിഷേക് ബച്ചൻ പ്രധാന കഥാപാത്രത്തെ അവതരിപ്പിക്കുന്നു. ഇലിയാന ഡി ക്രൂസ്, സോഹം ഷാ, നികിത ദത്ത, രാം കപൂർ, മഹേഷ് മഞ്ജരേക്കർ എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു.\nബോളിവുഡ് സിനിമാ പ്രേമികളുടെ ഏറെ പ്രിയപ്പെട്ട താരജോഡികളാണ് അഭിഷേക് ബച്ചനും ഐശ്വര്യ റായിയും. സിനിമയിൽ ഇതുവരെ അരങ്ങേറ്റം കുറിച്ചിട്ടില്ലെങ്കിലും ഇവരുടെ മകൾ ആരാധ്യയും സോഷ്യൽ മീഡിയ താരമാണ്. കുടുംബത്തോടൊപ്പമുള്ള ചിത്രങ്ങളും വിഡിയോകളും ഇരുവരും സമൂഹമാധ്യമങ്ങളിലൂടെ ആരാധകരുമായി പങ്കുവയ്ക്കാറുണ്ട്.\nഐശ്വര്യയെ അമ്പരപ്പിച്ച് ആരാധ്യയുടെ ഡാൻസ്, മകളെ കെട്ടിപ്പിടിച്ച് അമ്മ\nകാണാൻ ഐശ്വര്യ റായെ പോലുണ്ട്, ഐശ്വര്യ റായാണെന്നാ അവളുടെ വിചാരം ഇങ്ങനുള്ള കമന്റുകൾ ഒന്നും ഒരിക്കൽ പോലും കേൾക്കാത്തവർ ചുരുക്കമായിരിക്കും. സൗന്ദര്യം എന്നതിൻ്റെ മൂർത്തീഭാവമാണ് ഐശ്വര്യ റായ്. ലോകത്തിൽ തന്നെ ഏറ്റവും സുന്ദരിയായ സ്ത്രീ എന്നാണ് ഐശ്വര്യയെ പലരും പറയുന്നത്. 1994ലെ മിസ്സ് വേൾഡ് മത്സരത്തിന്റെ വിജയി കൂടിയായിരുന്നു താരം. 1997-ൽ മണിരത്നം സം‌വിധാനം ചെയ്ത ഇരുവർ ആയിരുന്നു നടിയുടെ ആദ്യ ചിത്രം.\nസഞ്ചയ് ലീലാ ബൻസാലിയുടെ ഹം ദിൽ ദേ ചുകേ സനം എന്ന സിനിമയിലൂടെ ഐശ്വര്യ ബോളിവുഡ് സിനിമാലോകത്ത് എത്തി. ഈ സിനിമയിലെ അഭിനയത്തിന് ഐശ്വര്യയ്ക്ക് മികച്ച നടിക്കുള്ള ഫിലിംഫെയർ പുരസ്കാരം ലഭിച്ചിരുന്നു. തുടർന്ന് സഞ്ചയ് ലീലാ ബൻസാലിയുടെ അടുത്ത ചിത്രമായ ദേവദാസിലും ഐശ്വര്യ അഭിനയിക്കുകയുണ്ടായി. 2002-ൽ പുറത്തിറങ്ങിയ ഈ ചിത്രത്തിലെ അഭിനയത്തിന് ഐശ്വര്യയ്ക്ക് മികച്ച രണ്ടാമത്തെ നടിക്കുള്ള ഫിലിംഫെയർ അവാർഡും ലഭിച്ചു. തുടർന്ന് ഹിന്ദിയിൽ സജീവമായ ഐശ്വര്യ ഹിന്ദിയെക്കൂടാതെ തമിഴ്, ബംഗാളി സിനിമകളിലും ബ്രൈഡ് ആൻ പ്രിജുഡിസ് (2003), മിസ്‌ട്രസ് ഓഫ് സ്പൈസസ് (2005), ലാസ്റ്റ് റീജിയൻ (2007) എന്നീ അന്തർദേശീയ ചലച്ചിത്രങ്ങളിലും അഭിനയിച്ചു.\nഅഭിഷേക് ബച്ചനുമായുള്ള വിവാഹത്തിന് ശേഷം ഐശ്വര്യ അഭിനയത്തിൽ നിന്നും ഒരു ഇടവേളയെടുത്തിരുന്നു. വളരെ ചുരുക്കം ചില സിനിമകളിൽ മാത്രമായിരുന്നു താരം അഭിനയിച്ചത്. തുടർന്ന് ആരാധ്യ ജനിച്ചതോടെ മകളായിരുന്നു ഐശ്വര്യയുടെ ലോകം. ഫാഷൻ വീക്കിൽ പങ്കെടുക്കാൻ പോകുമ്പോഴും പരസ്യചിത്രങ്ങളുടെ ഷൂട്ടിനുമൊക്കെ മകളെയും കൊണ്ടാണ് ഐശ്വര്യ പോകുന്നത്. ഐശ്വര്യ റായ് ‘ഒബ്സസീവ് മദര്’ ആണെന്ന് അഭിഷേകിന്റെ അമ്മ ജയ ബച്ചനും അഭിപ്രായപ്പെട്ടിരുന്നു. “ഐശ്വര്യ ഒരു ‘ഒബ്സസീവ് മദര്’ ആണ്. ഒരു നിമിഷം പോലും ആ കുഞ്ഞിനെ ഒറ്റയ്ക്ക് വിടില്ല. കുഞ്ഞിന്‍റെ എല്ലാ കാര്യങ്ങളും അവള്‍ക്കു തന്നെ ചെയ്യണം. ഐശ്വര്യ മാത്രമല്ല, ഈ തലമുറയില് പെട്ട എല്ലാ അമ്മമാരും ഇങ്ങനെ ‘ഒബ്സസീവ്’ ആണെന്നാണ് ഞാന് വിചാരിക്കുന്നത്” ജയ ബച്ചൻ ഒരു അഭിമുഖത്തിൽ പറഞ്ഞു.\nA post shared by @mazag__94\nഇപ്പോൾ ഐശ്വര്യയുടെയും മകളുടെയും ഒരുമിച്ചുള്ള ഡാൻസിന്റെ വീഡിയോ ആണ് സോഷ്യൽ മീഡിയയിൽ വൈറലായിരിക്കുന്നത്. ഐശ്വര്യയുടെ ബന്ധുവായ ശ്ലോക ഷെട്ടിയുടെ വിവാഹത്തിന് മുന്നോടിയായുള്ള ചടങ്ങിലാണ് അമ്മയും മകളും തകർപ്പൻ നൃത്തവുമായി വേദി കീഴടക്കിയത്. അഭിഷേക് ബച്ചൻ-പ്രിയങ്ക ചോപ്ര സിനിമയായ ‘ദോസ്താന’യിലെ ‘ദേശി ഗേൾ’ ഗാനത്തിനൊപ്പമാണ് ഇവർ ചുവട് വച്ചത്. അമ്മയുടെ ചുവടുകൾ നോക്കി അതേപോലെ പകർത്തിയാണ് ഒമ്പതുകാരിയായ ആരാധ്യ നൃത്തം ചെയ്യുന്നത്. മകളുടെ നൃത്തം കണ്ട ഐശ്വര്യ സന്തോഷത്താൽ ആരാധ്യയെ കെട്ടിപ്പിടിക്കുന്നതും വീഡിയോയിൽ കാണാം. നിമിഷനേരം കൊണ്ടാണ് വീഡിയോ വൈറലായത്. ലക്ഷക്കണക്കിന് ആളുകൾ ഇതിനോടകം വിഡിയോ കണ്ടു കഴിഞ്ഞു. അച്ഛനും അമ്മയ്ക്കും ഒപ്പം തന്നെ കഴിവുകൾ മകൾക്കും ഉണ്ട് എന്നാണ് ആരാധകരുടെ പ്രതികരണങ്ങൾ.\nഅഭിനയരംഗത്തേക്ക് മറ്റൊരു താരപുത്രി കൂടി, കലാഭവൻ നവാസിന്റെയും രഹ്‌നയുടെയും മകൾ സിനിമയിലേക്ക്\nമലയാള സിനിമാ ലോകത്തേക്ക് അരങ്ങേറ്റം കുറിക്കാനൊരുങ്ങി മറ്റൊരു താരപുത്രി കൂടി. മിമിക്രി രംഗത്ത് നിന്നും സിനിമയിലെത്തിയ കലാഭവൻ നവാസിന്‍റെയും ഭാര്യയും നടിയുമായ രഹ്നയുടേയും മകള് നഹറിൻ നവാസ് നായികയായി എത്തുന്നു. ‘കൺഫെഷൻസ് ഓഫ് എ കുക്കൂ’ എന്നാണ് ചിത്രത്തിന്റെ പേര്. ചിത്രം ജനുവരി 8ന് പ്രൈം റീൽസ് ഒടിടി പ്ലാറ്റ്‍ഫോമിലൂടെയാണ് റിലീസിന് തയ്യാറെടുക്കുന്നത്. ജയ് ജിഥിന് പ്രകാശ് ആണ് ചിത്രം സംവിധാനം ചെയ്യുന്നത്.\n‘നസീമ’ എന്ന പ്രധാന കഥാപാത്രമായാണ് നഹറിൻ അഭിനയിക്കുന്നത്. ഒരു അനാഥാലയത്തിൽ കഴിയുന്ന കൗമാരപ്രായത്തിലുള്ള രണ്ട് പെണ്‍കുട്ടികളുടെ ജീവിതം പ്രമേയമാക്കിയുള്ളതാണ് സിനിമ. നടി ദുർഗകൃഷ്ണയാണ് കണ്‍ഫഷന്‍സ് ഓഫ് എ കുക്കൂ എന്ന സിനിമയിലെ മറ്റൊരു നായിക. ജേർണലിസ്റ്റും ഡോക്യുമെന്ററി സംവിധായകയുമായാണ് ദുർഗ വേഷമിടുന്നത്.\nചിത്രത്തിന്‍റെ കഥയൊരുക്കിയിരിക്കുന്നത് ദിനേശ് നീലകണ്ഠനാണ്. ആന്റണി ജോ, രാജ്കുമാര് എന്നിവര് ഛായാഗ്രഹണവും ടിനു കെ. തോമസ് എഡിറ്റിംഗും നിര്‍വ്വഹിക്കുന്നു. ട്വന്റി ത്രീ ഫീറ്റ് എന്റര്‍ടൈന്‍മെന്റ്‌സിന്റെ ബാനറില് അര്‍ജുന് രവിന്ദ്രന് ആണ് നിര്‍മ്മാണം. മകൾ സിനിമയിലേക്ക് അരങ്ങേറുന്ന വിവരം നവാസ് തന്നെയാണ് സോഷ്യൽ മീഡിയയിലൂടെ പങ്കു വച്ചത്. “പ്രിയരേ, ഞങ്ങളുട മകൾ നഹറിൻ “നസീമ”എന്ന പ്രധാന കഥാപാത്രമായി എത്തുന്ന കണ്‍ഫഷന്‍സ് ഓഫ് എ കുക്കൂ എന്ന സിനിമ പ്രൈം റീൽസ് ഒടിടി പ്ലാറ്റ്ഫോമിലൂടെ ജനുവരി 8ന് റിലീസ് ചെയ്യുകയാണ്. കൂടെയുണ്ടാവണം” അദ്ദേഹം ഫേസ്ബുക്കിൽ കുറിച്ചു.\nഈ കൊല്ലം ജനുവരി മുതല് മലയാള സിനിമകള്‍ക്ക് മാത്രമായി എത്തിയ ഓ ടി ടി പ്ലാറ്റ് ഫോം ആണ് പ്രൈം റീല്‍സ്. എല്ലാ വെള്ളിയാഴ്ചയും ഒരു പുതിയ മലയാള ചിത്രം എന്ന അവകാശവാദവുമായി എത്തിയിരിക്കുന്ന ഓ ടി ടി പ്ലാറ്റ് ഫോം ആണ് പ്രൈം റീല്‍സ്. പ്രൊഫ. സതീഷ് പോള് രചനയും സംവിധാനവും നിര്‍വ്വഹിച്ച്, സൈജു കുറുപ്പ്, മിയ ജോര്‍ജ് തുടങ്ങിയവര് അഭിനയിച്ച ‘ഗാര്‍ഡിയന്’ എന്ന സിനിമ പ്രൈം റീല്‍സിലൂടെ ആദ്യം റിലീസ് ചെയ്ത സിനിമ.\nമലയാള സിനിമാ ലോകത്ത് ശ്രദ്ധേയ കഥാപാത്രങ്ങള് അവതരിപ്പിച്ചിട്ടുള്ള അബൂബക്കര് എന്ന നടന്‍റെ മകനാണ് നവാസ്. നവാസിന്‍റെ ഭാര്യ രഹ്നയും നടിയാണ്. ഇപ്പോൾ ആ അഭിനയ പാരമ്പര്യം അടുത്ത തലമുറയിലേക്ക് എത്തിയിരിക്കുകയാണ്. നിരവധി ചിത്രങ്ങളിൽ ഹാസ്യതാരമായും നായകനായും സഹനടനായും തിളങ്ങിയ വ്യക്തിയാണ് നവാസ്. സഹതാരമായിരുന്ന രഹ്നയുമായി 2002 ലായിരുന്നു നവാസിന്റെ പ്രണയ വിവാഹം. ഏഷ്യാനെറ്റിലെ ബഡായ് ബംഗ്ലാവ് പരിപാടിയിലെ അവതാരകനാണ് ഇപ്പോൾ നവാസ്. നവാസിന്‍റെ സഹോദരന് ആയ നിയാസും മഴവില് മനോരമ ടെലികാസ്റ്റ് ചെയ്യുന്ന മറിമായം എന്ന പരിപാടിയിലൂടെ ശ്രദ്ധേയനാണ്. മിനി സ്ക്രീനനില് കൂടാതെ നിരവധി സിനിമകളിലും നിയാസ് അഭിനയിച്ചിട്ടുണ്ട്.


bdc chairman shot dead\nസുരക്ഷാ ഗാര്‍ഡുകളില്ലാത്ത സമയത്താണ് ആക്രമണം നടന്നത്.\nശ്രീനഗര്: ജമ്മു കശ്മീരിലെ ഖാഗ് ബ്ലോക്ക് ഡെവലപ്‌മെന്റ് കൗണ്‍സില് ചെയര്‍മാന് ഭൂപീന്ദര് സിങ്ങിനെ ഭീകരര് വെടിവച്ചു കൊന്നു. ബുധനാഴ്ച രാത്രി 7.45 -നാണ് ആക്രമണമുണ്ടായത്. ബദാഗാം ജില്ലയിലെ ദല്‍വാഷിലുള്ള കുടുംബവീടിന് പുറത്തുവച്ചാണ് ഭൂപീന്ദര് സിങ്ങിന് വെടിയേറ്റത്.\nഭൂപീന്ദര് സംഭവ സ്ഥലത്തുവച്ചുതന്നെ മരിച്ചതായാണ് റിപ്പോര്‍ട്ടുകള്. ഭൂപീന്ദറിന് രണ്ട് പോലീസ് ഉദ്യോഗസ്ഥരുടെ സുരക്ഷ ഏര്‍പ്പെടുത്തിയിരുന്നു. എന്നാല് സുരക്ഷാ ഗാര്‍ഡുകളില്ലാത്ത സമയത്താണ് ആക്രമണം നടന്നത്. സുരക്ഷാ ഗാര്‍ഡുകളെ ഖാഗ് പൊലീസ് സ്‌റ്റേഷനില് ഇറക്കിയശേഷം കുടുംബ വീട്ടിലേക്ക് പോകവെയാണ് വെടിയേറ്റത്.\nപോലീസിനെ അറിയിക്കാതെയാണ് ഭൂപീന്ദര് കുടുംബ വീട്ടിലേക്ക് പോയതെന്ന് ജമ്മു കശ്മീര് പൊലീസ് പറഞ്ഞു. ശ്രീനഗറിലാണ് അദ്ദേഹം താമസിച്ചിരുന്നത്. ഇവിടെ നിന്നും കുടുംബ വീട്ടിലേക്ക് ഒറ്റക്ക് പോവുകയായിരുന്നുവെന്ന് പൊലീസ് പറയുന്നു.


Abin Sunny, Author at Bignews Kerala\nസംസ്ഥാനത്ത് ഇന്ന് 22,064 പേര്‍ക്ക് കോവിഡ്; 128 മരണം; ടെസ്റ്റ് പോസിറ്റിവിറ്റി നിരക്ക് 13.53 ശതമാനം\nതിരുവനന്തപുരം: സംസ്ഥാനത്ത് ഇന്ന് 22,064 പേര്‍ക്ക് കോവിഡ്-19 സ്ഥിരീകരിച്ചു. മലപ്പുറം 3679, തൃശൂര് 2752, കോഴിക്കോട് 2619, എറണാകുളം 2359, പാലക്കാട് 2034, കൊല്ലം 1517, കണ്ണൂര്...\nനടന് ജനാര്‍ദ്ദനന് മരിച്ചുവെന്ന് വാര്‍ത്ത; വിഷയത്തില് പ്രതികരണവുമായി ആരാധകര്\nമലയാളത്തിലെ പ്രിയ നടന് ജനാര്‍ദ്ദനന് മരിച്ചുവെന്ന തരത്തില് കഴിഞ്ഞ ദിവസം വാര്‍ത്തകള് പ്രചരിച്ചിരുന്നു. നിരവധി പേരാണ് ഈ വാര്‍ത്ത ഷെയര് ചെയ്ത് നടന് ആദരാഞ്ജലികള് നേര്‍ന്നത്. എന്നാല്...\nകോവിഡ് ആന്റിബോഡി സാന്നിധ്യം ഏറ്റവും കുറവ് കേരളത്തില്: കൂടുതല് മധ്യപ്രദേശില്; ഐസിഎംആര് സര്‍വേ\nന്യൂഡല്‍ഹി : ഐസിഎംആര് (ഇന്ത്യന് കൗണ്‌സില് ഓഫ് മെഡിക്കല് റിസര്‍ച്ച്) നടത്തിയ സിറോ പ്രിവലന്‍സ് സര്‍വേയില് ആന്റിബോഡി സാന്നിധ്യം ഏറ്റവും കുറവ് കേരളത്തില് എന്ന് കണ്ടെത്തല്. ഏറ്റവും...\nവിരമിച്ച അധ്യാപക ദമ്പതികളെ വീടിന് സമീപം തൂങ്ങി മരിച്ച നിലയില് കണ്ടെത്തി\nകോഴിക്കോട്: വിരമിച്ച അധ്യാപക ദമ്പതികളെ വീടിന് സമീപം ആത്മഹത്യ ചെയ്ത നിലയില് കണ്ടെത്തി. മേപ്പയൂര് പട്ടോന കണ്ടി പ്രശാന്തിയില് കെകെ ബാലകൃഷ്ണന് (72) ഭാര്യ കുഞ്ഞിമാത (67)...\nപാമ്പിനെ കഴുത്തില് ചുറ്റി അഭ്യാസ പ്രകടനം; പാമ്പിന്റെ കടിയേറ്റ് യുവാവിന് ദാരുണാന്ത്യം\nമുംബൈ: പാമ്പിനെ കഴുത്തില് ചുറ്റി പ്രകടനം നടത്തിയ യുവാവിന് പാമ്പിന്റെ കടിയേറ്റ് ദാരുണാന്ത്യം. മഹാരാഷ്ട്രയിലെ താനെയിലാണ് സംഭവം. മുഹമ്മദ് ഷെയ്ഖ് (28) എന്നയാളാണ് മരിച്ചത്. പാമ്പിനെ കഴുത്തില്‍ച്ചുറ്റി...\nകോവിഡ് കാലത്തെ പഠനം: ഡിജിറ്റല് വിടവുകള് ഇല്ലാതാക്കാന് പൊതുപഠനകേന്ദ്രങ്ങള്\nഎറണാകുളം: ജില്ലയിലെ മൊബൈല് കണക്ടിവിറ്റിയില്ലാത്ത പ്രദേശത്തെ കുട്ടികള്‍ക്കും, ഡിജിറ്റല് പഠനസങ്കേതങ്ങള് കാര്യക്ഷമമായി ഉപയോഗിക്കാന് സാധിക്കാത്ത കുട്ടികള്‍ക്കുമായി പൊതു വിദ്യാഭ്യാസവകുപ്പ് 49 പൊതുപഠന കേന്ദ്രങ്ങള് സജ്ജമാക്കി. കുട്ടമ്പുഴ, വേങ്ങൂര്...\nസാമൂഹ്യ അകലം; നോട്ടീസ് നല്‍കിയതിന്റെ പേരില് പോലീസും മറ്റൊരാളുമായി വാക്ക് തര്‍ക്കം; അന്വേഷിക്കാന് എത്തിയ പെണ്‍കുട്ടിക്ക് എതിരെ കേസ് എടുത്ത് പോലീസ്\nകൊല്ലം: പോലീസും മറ്റൊരാളുമായി ഉണ്ടായ വാക്ക് തര്‍ക്കം അന്വേഷിക്കാന് എത്തിയ പെണ്‍കുട്ടിക്ക് എതിരെ കേസ് എടുത്ത് പോലീസ്. ഗൗരി നന്ദ എന്ന പെണ്‍കുട്ടിക്കെതിരേയാണ് കൃത്യനിര്‍വഹണം തടസ്സപ്പെടുത്തി എന്ന്...\nതിരുവനന്തപുരം : പ്ലസ് ടു പരീക്ഷാഫലം നാളെ പ്രഖ്യാപിക്കും.നാളെ ഉച്ചകഴിഞ്ഞ് മൂന്നു മണിയ്ക്കാണ് വിദ്യാഭ്യാസമന്ത്രി വി ശിവന്‍കുട്ടി ഫലം പ്രഖ്യാപിക്കുക. മുന്‍വര്‍ഷത്തേക്കാള് വിജയശതമാനം കൂടുതലായിരിക്കും ഇത്തവണയും എന്നാണ്...\nആശ്വാസം: കുട്ടികള്‍ക്കുള്ള കോവിഡ് വാക്സിന് അടുത്ത മാസം മുതല്; കേന്ദ്ര ആരോഗ്യമന്ത്രി\nന്യൂഡല്‍ഹി: രാജ്യത്ത് കുട്ടികള്‍ക്കുള്ള കോവിഡ് വാക്‌സിന് അടുത്ത മാസം മുതല് വിതരണം ചെയ്യുമെന്ന് കേന്ദ്ര ആരോഗ്യമന്ത്രി മന്‍സുഖ് മാണ്ഡവ്യ. ബിജെപിയുടെ പാര്‍ലമെന്ററി യോഗത്തിലാണ് മന്ത്രി ഇക്കാര്യം വ്യക്തമാക്കിയത്....\nക്ഷേത്ര ചടങ്ങിന്റെ ഭാഗമായി മനുഷ്യന്റെ തല ഭക്ഷിക്കുന്ന വീഡിയോ; നാല് പൂജാരിമാര്‍ക്ക് എതിരെ കേസ് എടുത്ത് പോലീസ്\nചെന്നൈ: മനുഷ്യത്തല ഭക്ഷിക്കുന്ന വീഡിയോ വൈറലായതോടെ സംഭവത്തില് കേസ് എടുത്ത് പോലീസ്. നാല് പൂജാരിമാരുള്‍പ്പെടെ 10 പേര്‍ക്കെതിരെയാണ് തെങ്കാശി പോലീസ് കേസെടുത്തത്. പാവൂര്‍സത്രം കല്ലാരണി ഗ്രാമത്തില് കഴിഞ്ഞ...\nപിറവം പള്ളി കേസ്: ഓര്‍ത്തഡോക്‌സ് സഭ നല്‍കിയ കോടതി അലക്ഷ്യ ഹര്‍ജിയില് ഇടപെടാന് വിസമ്മതിച്ച് സുപ്രീംകോടതി\nകോവിഡ് ബാധിച്ച് അയല്‍ക്കാരന് മരിച്ചു; പിന്നാലെ രോഗം ഭയന്ന് വീടിനുള്ളില് കഴിഞ്ഞത് 15 മാസം, അവശനിലയില് കുടുംബം\nകാപ്പാട് മാസപ്പിറവി കണ്ടു; കേരളത്തില് ചൊവ്വാഴ്ച മുതല് റമസാന് വ്രതാരംഭം


ഇൻഷുറൻസ് തുക തട്ടാൻവേണ്ടി സ്വന്തം ഭാര്യയെ ഉഗ്രവിഷമുള്ള പാമ്പിനെക്കൊണ്ട് കടിപ്പിച്ചു കൊന്ന തട്ടിപ്പുകാരന്റെ കഥ | the man who killed his wife with snake bite for insurance\nഅബോർഷൻ നടത്താൻ ഡോക്ടർ വരുന്നതിനു മുമ്പ് തന്റെ കണ്ണുകൾ കറുത്ത തുണികൊണ്ട് കെട്ടിമറച്ചുകൊള്ളാൻ മേരി അനുവാദം നൽകി.\nLos Angeles, First Published May 24, 2020, 1:34 PM IST\nഇത് ഒരു കൊലപാതകത്തിന്റെ കഥയാണ്. ഇൻഷുറൻസ് തുകയ്ക്കുവേണ്ടി സ്വന്തം ഭാര്യയെ പാമ്പിനെക്കൊണ്ട് കടിപ്പിച്ചു കൊന്ന ഒരു യുവാവിന്റെ ക്രൂരകൃത്യത്തിന്റെ സംഭവകഥ. ഈ ക്രൂരമായ കൊലപാതകം അരങ്ങേറിയത് 1935 -ൽ ലോസ് ആഞ്ചലസിൽ വെച്ചാണ്.\nഅത് ഓഗസ്റ്റ് മാസത്തിലെ പ്രശാന്തമായ ഒരു വേനൽക്കാല സായാഹ്നമായിരുന്നു. ജെയിംസ് പെംബെർട്ടനും, ഭാര്യ വയോളയും കൂടി സുഹൃത്തായ റോബർട്ട് എസ് ജയിംസിന്റെ, വേർഡുഗോ റോഡിലെ പുത്തൻവീട്ടിലേക്ക് വിരുന്നിനായി പൊയ്ക്കൊണ്ടിരിക്കുകയായിരുന്നു. റോബർട്ട് ജെയിംസ് തന്നെയായിരുന്നു അവരെ കാറിൽ കൊണ്ടുപോയ്‌കൊണ്ടിരുന്നത്. ആ വീടിന്റെ വാതിൽക്കൽ അതിഥികളെയും കാത്ത് ഇരുപത്തഞ്ചുകാരിയായ റോബർട്ടിന്റെ പത്നി, മേരി നിൽപ്പുണ്ടാകും എന്നാണ് അവർ പ്രതീക്ഷിച്ചിരുന്നത്. എന്നാൽ, അവരുടെ പ്രതീക്ഷകൾ തെറ്റി. വാതിൽക്കലെന്നല്ല സ്വീകരണമുറിയിലോ, കിടപ്പറയിലോ, അടുക്കളയിലോ ഒന്നും തന്നെ അവർക്ക് മേരിയെ കണ്ടെത്താൻ സാധിച്ചില്ല. രാത്രി ഇരുട്ടിയിട്ടും ആ വീട്ടിലെ വിളക്കുകളൊന്നും തെളിയിച്ചിരുന്നില്ല. വലിയ ആ മാളിക ഇരുട്ടിൽ മുങ്ങിക്കിടപ്പായിരുന്നു.\nഅവർ മൂന്നുപേരും ചേർന്ന് അതോടെ മേരിക്ക് വേണ്ടിയുള്ള തിരച്ചിൽ തുടങ്ങി. ജെയിംസ് പെംബെർട്ടൻ കയ്യിൽ ഒരു ഫ്ലാഷ് ടോർച്ചുമായി വീടിന്റെ പിന്നാമ്പുറത്തേക്ക് പോയി. അവിടെ കാടുപിടിച്ചു കിടന്ന ഒരു കുഞ്ഞു കുളമുണ്ടായിരുന്നു. കുളത്തിന്റെ മറുഭാഗത്തേക്ക് ടോർച്ചടിച്ചു കൊണ്ട് തിരഞ്ഞുനടന്ന അയാൾ നിലത്ത് വീണുകിടന്നിരുന്ന ഒരു ശരീരത്തിൽ തടഞ്ഞ് വീഴാൻ പോയി. കാലിന്റെ ഭാഗം കരയിലും, മുഖം വെള്ളത്തിലൂടെ അവിടെ നിലത്ത് വീണുകിടന്നിരുന്നത് റോബർട്ടിന്റെ ഭാര്യ മേരി ആയിരുന്നു. അവരുടെ മഞ്ഞിച്ച മുടി വെള്ളത്തിൽ പൊന്തിക്കിടന്നു. ഇടത്തേക്കാലിന്റെ തള്ളവിരലിനടിയിൽ രണ്ടു കുത്തുകളുണ്ടായിരുന്നു. അവരുടെ ശ്വാസം നിലച്ചിരുന്നു. മേരി മരിച്ചു പോയിരുന്നു. റോബർട്ടിന്റെ ഭാര്യ പാമ്പുകടിയേറ്റു മരിച്ചു എന്നായിരുന്നു ആദ്യം വന്ന റിപ്പോർട്ടുകൾ.\nറോബർട്ടും മേരിയും തമ്മിലുള്ള വിവാഹം കഴിഞ്ഞിട്ട് മൂന്നു മാസമേ ആയിരുന്നുള്ളൂ. മേരി റോബർട്ടിനെ ആദ്യമായി കാണുമ്പൊൾ അയാൾ ഒരു സലൂണിലെ ബാർബറായിരുന്നു. തന്റെ സലൂണിലെ 'മാനിക്യൂർ സ്‌പെഷ്യലിസ്റ്റാ'യി മേരിയെ റോബർട്ട് നിയമിക്കുകയായിരുന്നു. അസാമാന്യമായ സുഭഗത്വമുള്ള അയാളെ മേരിക്ക് ഇഷ്ടമായി. അയാളുടെ വിവാഹാഭ്യർത്ഥനയും അവർ സ്വീകരിച്ചു. മേരിക്ക് അറിയാത്ത ഒരു രഹസ്യമുണ്ടായിരുന്നു. റോബർട്ട് ജെയിംസ് എന്ന അവളുടെ നവവരൻ പയറ്റിത്തെളിഞ്ഞ ഒരു തട്ടിപ്പുകാരനാണ് എന്ന സത്യം. അമ്മ മരിച്ചു പോയപ്പോൾ തന്നെ തേടിയെത്തിയ ഇൻഷുറൻസ് കമ്പനിയുടെ ചെക്കാണ് അയാളുടെ മനസ്സിൽ ലഡു പൊട്ടിച്ചത്. ചെക്കിലെ തുക അത്ര വലുതായിരുന്നില്ല എങ്കിലും, ഇൻഷുറൻസ് എന്ന സംഗതി അയാൾക്ക് നന്നായി ബോധിച്ചു. അതിന്റെ സാദ്ധ്യതകൾ ചൂഷണം ചെയ്യാനുള്ള പല പദ്ധതികളും അയാളുടെ കുടിലബുദ്ധിയിൽ വിളഞ്ഞു. മേരിയെ പരിചയപ്പെടും മുമ്പുതന്നെ അയാൾ അഞ്ചുവട്ടം വിവാഹവും വിവാഹമോചനവും ഒക്കെ കഴിഞ്ഞിരുന്നു എന്ന് അവൾക്കറിയില്ലായിരുന്നു. മേരിയുടെ പേർക്ക് അയാൾ അന്നത്തെ 10,000 ഡോളർ വിലമതിപ്പുള്ള ഒരു ഇൻഷുറൻസ് പോളിസി എടുത്തപ്പോൾ അതിനെയും ഭർത്താവിന് തന്നോടുള്ള കറുത്തലായി മാത്രമേ മേരി കരുതിയുള്ളൂ. പോളിസി എടുത്തശേഷം അയാൾ തന്റെ പദ്ധതി നടപ്പിലാക്കാൻ വേണ്ട സഹായിയെയും റിക്രൂട്ട് ചെയ്തു.\nLast Updated May 27, 2020, 9:15 AM IST


Uppum Mulakum Parukutty cute video: കള്ളു കുടിച്ചു വന്ന ബാലുവിന് പാറുക്കുട്ടിയുടെ ഉപദേശം; ഉപ്പും മുളകും വീഡിയോ\nUppum Mulakum: വല്ലപ്പോഴും കുടിച്ചോട്ടെ എന്ന് അനുവാദം ചോദിക്കുന്ന ബാലുവിന് പാറുക്കുട്ടി കൊടുക്കുന്ന മറുപടി ചിരിയുണർത്തും\nUpdated: October 9, 2019 7:26:40 am\nUppum Mulakum: പലപ്പോഴും പാറമട വീട്ടിലെ ഏറ്റവും ചെറിയ കുട്ടിയേക്കാളും ബാലിശമായി പെരുമാറുന്ന ഒരാൾ കൂടിയാണ് ബാലു. മദ്യപിച്ചു കഴിഞ്ഞാൽ പിന്നെ ബാലുവിന്റെ കാര്യം പറയുകയും വേണ്ട. മൂക്കറ്റം മദ്യപിച്ച് ആടികുഴഞ്ഞു വീട്ടിൽ വന്നു കയറുന്ന ബാലുവാണ് ഈ എപ്പിസോഡിലെ താരം. ബാലുവിന്റെ വെളിവില്ലാത്ത സംസാരം വീട്ടുകാരെ ആകെ സങ്കടപ്പെടുത്തുകയാണ്. ഇത്തവണ അച്ഛനെ ഉപദേശിക്കാൻ കൊച്ചു പാറുക്കുട്ടി തന്നെ രംഗത്തെത്തുകയാണ്. കള്ളു കുടിച്ചരുതെന്നാണ് കളികൊഞ്ചലോടെ പാറുക്കുട്ടിയുടെ ഉപദേശം. വല്ലപ്പോഴും കുടിച്ചോട്ടെ എന്ന് ചോദിക്കുന്ന ബാലുവിന്റെ മുഖത്ത് പാറുക്കുട്ടിയുടെ കുഞ്ഞി കൈകൾ പതിക്കുമ്പോൾ കുടുംബാന്തരീക്ഷം ചിരിയ്ക്ക് വഴിമാറുകയാണ്.\nഉപ്പും മുളകിന്റെ 953-ാം എപ്പിസോഡിലെ ഒരു വീഡിയോ ക്ലിപ്പാണ് ഇപ്പോൾ ആരാധകർക്കിടയിൽ തരംഗമായി കൊണ്ടിരിക്കുന്നത്. പതിവുപോലെ, ആരാധകരുടെ ഹൃദയം കവരുന്ന എക്സ്‌പ്രഷനുകളുമായി തകർക്കുകയാണ് പാറുക്കുട്ടി.\nRead more: Uppum Mulakum: മുതിയാ, താതാവേ; ചേട്ടന്മാരെ ഇരട്ടപ്പേര് വിളിച്ച് വികൃതി പാറു- വീഡിയോ\nRead Here: Uppum Mulakum: ബിജു സോപാനത്തിന്റെ ഗൃഹപ്രവേശത്തിന് ഉപ്പും മുളകും താരങ്ങൾ എത്തിയപ്പോൾ: ചിത്രങ്ങള് കാണാം\nSerialTelevisionUppum MulakumViral Video\nWeb Title: Uppum mulakum parukutty balu cute video


980. A Star Is Born (2018) – Sidy'z World Of Cinema…🎬🎥\n980. A Star Is Born (2018)\nകഴിഞ്ഞ കുറച്ചു വർഷങ്ങളായി കേരളത്തിൽ റിലീസാകുന്ന ഹോളിവുഡ് പടങ്ങളിൽ സൂപ്പർഹീറോ മൂവികൾ മാത്രമാണ് ഭൂരിഭാഗം വിജയങ്ങളും നേടിയെടുക്കുന്നത്.അതിനാലാണോ എന്തോ, ബാക്കിയുള്ള ജോണർ സിനിമകൾ പലപ്പോഴും ഇവിടെ റിലീസില്ല. ഉണ്ടായാൽ തന്നെ നല്ല ഷോ ടൈം ഇല്ല.എറണാകുളത്തെ കൊച്ചുണ്ണിയുടെ വലിയ റിലീസിന് മുന്നിൽ ഒരൊറ്റ ഷോ മാത്രം നേടിയെടുത്ത ഒരു സിനിമായാണ് A Star Is Born.\nMusic, Of Crz! കൂപ്പറും ഗാഗയും അഭിനയിച്ചു മത്സരിക്കുക ആയിരുന്നു.ആരാണ് മികച്ചത് എന്നൊക്കെ തിരഞ്ഞെടുക്കാൻ പറ്റിയെന്നു വരില്ല. ഇമോഷണൽ ആയ പല സീനുകളും ഒരു പക്ഷെ കണ്ണ് നിറച്ചേക്കാം. നമ്മൾ നേരത്തെ അറിഞ്ഞ കഥയായിട്ടു പോലും അവതരണം മൂലം നമ്മുടെ മനസ്സ് നിറയ്ക്കുന്നുണ്ട്.\nAashiqui 2. അതേ..ഈ ബോളിവുഡ് സിനിമയാണ് എന്നിലെ പ്രേക്ഷകന് മുന്നിൽ വില്ലനായി അവതരിച്ചത്. A Star Is Born എന്ന പേരിലുള്ള പഴയ സിനിമയുടെ പുനർ ആവിഷ്കാരമാണ് ഈ സിനിമ. എന്നാൽ Aashiqui2നേരത്തെ കണ്ടതിനാൽ കഥ എന്താണെന്ന് നേരെത്തെ അറിഞ്ഞു.\nപ്രശസ്തിയുടെ കൊടുമുടിയിലേക്കുള്ള കയറ്റം, അവിടുന്നുള്ള പതനം, ലഹരിയിൽ അടിമപ്പെട്ടു പോകുന്ന ജീവിതം, കരുത്തായി പ്രണയം എന്നിങ്ങനെ ഒരുപാട് വിഷയങ്ങൾ സിനിമ നമ്മളോട് പറയുന്നുണ്ട്.അതെല്ലാം നല്ല പാട്ടുകളുടെ അകമ്പടിയോടെ, അഭിനേതാക്കളുടെ മികച്ച പ്രകടനവും കൂടി ആകുമ്പോൾ ഒരു ഗംഭീര അനുഭവമായി മാറുന്നു.\nനമ്മൾ ആദ്യം കണ്ടത് ഏതാണോ അതാകും നമ്മൾ കൂടുതലായി ഇഷ്ടപ്പെടുക. എന്നാൽ ചില സിനിമകൾ ഇതിൽ നിന്നെല്ലാം വ്യത്യസ്തമായ അനുഭവം സമ്മാനിക്കും.Aashiqui2കണ്ടവർക്ക് അതിനേക്കാൾ ഇഷ്ടപ്പെടും എന്നതാണ് ഈ സിനിമയിൽ കാണുന്ന പ്രത്യേകത. സകലകലാ വല്ലഭനായി ബ്രാഡ്‌ലി കൂപ്പർ നിറഞ്ഞു നിൽക്കുന്ന ഈ സിനിമ ഇമോഷണലി ആരെയും കീഴ്പ്പെടുത്താൻ ശക്തിയുള്ള ഒന്നാണ്.\nതന്റെ പതനവും തന്റെ കാമുകിയുടെ ഉയർച്ചയും ഒരേ സമയം നടക്കുമ്പോൾ ഉണ്ടാകുന്ന അവസ്ഥയൊക്കെ വളരെ ഭംഗിയായി പറഞ്ഞിരിക്കുന്നു.ഗ്രാമി അവാർഡ് ദാന ചടങ്ങുകളിൽ വെച്ചുള്ള സീനുകളൊക്കെ ഉദാഹരണം ആണ്. പ്രണയത്തിലേക്ക് മാത്രം പോകാതെ സൗഹൃദ/സാഹോദര്യത്തിലേക്കും കൂപ്പർ നമ്മെ ക്ഷണിക്കുന്നുണ്ട്.\nപൊതുവെ പ്രണയസിനിമകളോട് താല്പര്യം ഇല്ലാത്ത എനിക്ക് ഇതുപോലൊരു ട്രാജിക് ലൗ സ്റ്റോറി നന്നായി ഇഷ്ടപ്പെട്ടതിനുള്ള പ്രധാന കാരണം തന്നെ സിനിമയുടെ പ്രസന്റേഷൻ ആണ്. അത്രമാത്രം ഭംഗിയായാണ് കഥ പറയുന്നത്. നമ്മൾ അറിഞ്ഞ കഥ ആയിട്ട് കൂടി അത് വീണ്ടും നമ്മെ ആകർഷിക്കണം എങ്കിൽ സിനിമയുടെ മാജിക് എത്ര മാത്രം ആണെന്ന് പറയേണ്ടല്ലോ…\n2018 ഒക്ടോബർ മാസത്തിനു എന്തോ പ്രേത്യേകതയുണ്ട്. അടുപ്പിച്ചു കിടിലൻ സിനിമകൾ ഇറങ്ങുന്നു. 96, രാക്ഷസൻ, അന്ധാദൂൻ, First Man, Tumbbad, അരവിന്ദ സമേത വീര രാഘവ, ഇപ്പോൾ ഇതും. എല്ലാം തന്നെ പറഞ്ഞറിയിക്കാനാവാത്ത തീയേറ്റർ എക്സ്പീരിയൻസ് നൽകിയവ. ഈ മാസം ഇതുപോലെ തന്നെ അങ്ങ് പോയിരുന്നെങ്കിൽ….\nPrevious Previous post: 979. Tumbbad (2018)\nNext Next post: 981. Helicopter Eela (2018)


Emma Watson, Harry Potter, Actress, Hollywood, Love, എമ്മ വാട്‌സന്, ഹാരിപോട്ടര്, നടി, ഹോളിവുഡ്, പ്രണയം - Malayalam Filmibeat\n| Published: Thursday, June 30, 2011, 16:42 [IST]\nഹോളിവുഡിന്റെ നാളത്തെ താരമായി മാധ്യമങ്ങള് വാഴ്ത്തുന്നത് നമ്മുടെ എമ്മാ വാട്‌സനെയാണ്. ഹാരിപോട്ടര് മൂവി സീരിസിലൂടെ താരമായി മാറിയ എമ്മ വാട്‌സന്റെ കാര്യമാണ് പറഞ്ഞുവരുന്നത്.\nപത്ത് വര്‍ഷം മുമ്പ് ആദ്യ ഹാരിപോട്ടര് സിനിമയില് അഭിനയിച്ച കുസൃതിക്കുടുക്കയല്ല എമ്മയിപ്പോള്. ഹോളിവുഡിന്റെ ഫാഷന് ലോകത്ത് എണ്ണപ്പെടുന്ന താരമായി ഈ കൊച്ചുസുന്ദരി മാറിയിരിക്കുന്നു. ഹാരിപോട്ടര് മൂവി സീരിസിലൂടെ എമ്മ വളര്‍ന്നുവലുതാവുന്നതും ലോകം കണ്ടു. ഹോളിവുഡ് ചരിത്രത്തിലെ ഏറ്റവും കൂടുതല് പണം വാരിയ സിനിമാപരമ്പര അവസാന ഭാഗം പുറത്തിറങ്ങാനിരിയ്‌ക്കെ എമ്മ ഒരു രഹസ്യം തുറന്നുപറയുകയാണ്.\nഹാരിപോട്ടറിന്റെ സെറ്റിലെ തന്റെ ആദ്യപ്രണയത്തെ കുറിച്ചാണ് എമ്മ പറയുന്നത്. പ്രണയമല്ല, ഒരു ആകര്‍ഷണമെന്ന് വേണമെങ്കില് ഇതിനെ പറയാം. ഹാരിപോട്ടറായി വേഷമിട്ട ഡാനിയേല് റാഡ്ക്ലിഫിനെയല്ല, മറിച്ച് സിനിമയിലെ വില്ലനായ ഡ്രാക്കോ മാല്‍ഫോയിനെ അവതരിപ്പിച്ച ടോം ഫെല്‍റ്റനോടാണ് കൊച്ചു എമ്മയ്ക്ക് ആദ്യമായി ക്രഷ് തോന്നിയത്.\nആദ്യ രണ്ട് ഹാരിപോട്ടര് സിനിമകളിലും ഈ ഇഷ്ടം തുടര്‍ന്നുവെന്നും എമ്മ സെവന്റീന് മാഗസിന് നല്‍കിയ അഭിമുഖത്തില് പറയുന്നു. ഇക്കാര്യം ടോമിനും അറിയാമായിരുന്നു. ഇപ്പോഴും ഇത് പറഞ്ഞ് ചിരിയ്ക്കാറുണ്ട്. ടോമും താനും ഇപ്പോള് സുഹൃത്തുക്കള് മാത്രമാണെന്നും എമ്മ പറയുന്നു.\nRead more about: actress എമ്മ വാട്‌സന് നടി പ്രണയം ഹാരിപോട്ടര് ഹോളിവുഡ് emma watson harry potter hollywood love\nEmma Watson's first crush was on her 'Harry Potter' co-star. The actress – who started as character Hermione Granger in the film franchise ten years ago, when she was aged 11 – admitted to fancying her co-star Tom Felton, who played her on-screen nemesis, Draco Malfoy.\nStory first published: Thursday, June 30, 2011, 16:42 [IST]


കൂട് തുറന്നുവിട്ട ചിന്തകള്: 2011\nബോബന്റേം മോളിടേം അപ്പച്ചനെ കണ്ടേ.....\nഎഴുതിയത് Rakesh R , ലേബലുകള് : ടോംസ്, നര്‍മ്മം, പലവക\nപ്രശസ്ത കാര്‍ട്ടൂണിസ്റ്റ് ടോംസ് ആപ്പീസിലെ ആര്‍ട്ട്സ് ക്ലബ് ഉത്ഘാടനത്തിനായെത്തുന്നു എന്ന്4ദിവസം മുന്നേ തന്നെ അറിയിപ്പ് കിട്ടി. മറ്റുപലരേയും പോലെ മലയാളം പഠിക്കാന് തുടങ്ങിയപ്പോള് മുതല് വായിക്കുന്ന ബാലരമ, പൂമ്പാറ്റ എന്നിവയുടെ കൂട്ടത്തില് ഇപ്പോഴും വായിക്കുന്ന ഒന്നാണ് ബോബനും മോളിയും. ബോബനും മോളിയുടേയും പിതാവിനെ നേരിട്ടുകാണുക എന്നത് ഒരു മഹാഭാഗ്യമായി കരുതുന്നു. ആര്‍ട്ക്ലബിന്റെ ജീവാത്മാവും പരമാത്മാവുമായ കുര്യാക്കോസ് , മനു എന്നിവരുടെ നിര്‍ബന്ധത്താല് ഞാനും കോര് കമ്മിറ്റിയില് ഒരാളായിരുന്നു. അതുകൊണ്ട് സംഘാടിക്കാന് പോകേണ്ടിവരും എന്ന് അറിയാം. രാവിലെ 11.30 ടോംസ് കോട്ടയത്ത് നിന്നും ട്രെയിനില് എത്തും എന്നാണ് അറിയിച്ചിടുന്നത്.\nരാവിലെ കുളിച്ചൊരുങ്ങി ആപ്പീസിലെത്തി. അത്യാവശ്യം പണിയൊക്കെ തീര്‍ത്തു(എവടെ !!! ചായകുടിയും പൂള് കളിയും കഴിഞ്ഞ്പ്പൊ തന്നെ 11.30 ആയി). കുറച്ചുകഴിഞ്ഞപ്പോള് ട്രെയിന് ലേറ്റ് ആണ് അതിനാല് പരിപാടി 12 മണിക്ക് മാറ്റി വച്ചിരിക്കുന്നതായി അറിയിപ്പ് കിട്ടി. 12 മണിക്ക് കൂട്ടുകാരോടൊപ്പം സമ്മേളനവേദിയില്(?) എത്തി. ടോംസിനെ ആനയിച്ചുകൊണ്ട് കൂടെ ജോലിചെയ്യുന്ന കൂട്ടുകാരും എത്തി. സ്വാഗതം കഴിഞ്ഞ് ഉടനെ തന്നെ സദസ്സിനെ ടോംസ് കൈയ്യിലെടുത്തു. താന് കാര്‍ട്ടൂണ് ലോകത്ത് എത്തിപ്പെട്ടതും, ചില കാര്‍ട്ടൂണ് കഥാപാത്രങ്ങളുടെ/കഥകളുടെ ജനനവും അദ്ദേഹം സരസമായി അവതരിപ്പിച്ചു. വളര്‍ന്നുവരുന്ന കാര്‍ട്ടൂണിസ്റ്റുകള്‍ക്കായി ചില ടിപ്സും, ഏകദേശം ഒരു വര്‍ക്കിംഗ് സെഷന് പോലെയും അദ്ദേഹം മുന്നേറി. 80-82 വയസ്സിലും വളരെ ഊര്‍ജ്ജസ്വലനായി അദ്ദേഹം കാണപ്പെട്ടു.മല്‍സരങ്ങളില് വിജയിച്ചവര്‍ക്കുള്ള സമ്മാനങ്ങളും വിതരണം ചെയ്തു.\nഉച്ച ഭക്ഷണത്തിന് ശേഷം അദ്ദേഹം ഓഫീസൊക്കെ ചുറ്റിക്കണ്ടു. അത് കഴിഞ്ഞ് അരാധകരുടെ ആവശ്യപ്രകാരം കാര്‍ട്ടൂണ് വിത്ത് ഓട്ടോഗ്രാഫ് വരച്ചുതുടങ്ങി. ഏകദേശം 50-60 പേര്‍ക്ക് വരച്ചുകൊടുത്തു. പെണ്‍കുട്ടികളുടെ തിരക്കായിരുന്നെന്ന് പ്രത്യേകം പറയേണ്ടതില്ലല്ലോ :). അതിനു ശേഷമാണ് മഹത്തായ ഒരു ദൌത്യം എന്നെ തേടിയെത്തിയത്. ടോംസിനെ ഇന്റര്‍വ്യൂ ചെയ്യണം. ഞാനും2കൂട്ടുകാരും ആ ദൌത്യം ഏറ്റെടുത്തു. വളരെ നേരം കാത്തുന്നിന്നതിന് ശേഷമാണ് ആരാധകരുടെ നടുവില്‍നിന്നും അദ്ദേഹത്തെ മോച്ചിപ്പിക്കാനായത്.\nവളരെ സാധാരനമായ ഒരു ഇന്റര്‍വ്യൂം ഞങ്ങള് നടത്തി. പ്രത്യേകിച്ച് ചോദ്യങ്ങളൊന്നും തയാറാക്കാതെ ചെന്ന ഞങ്ങള്‍ക്ക് ഒരുപാട് വിശേഷങ്ങള് അദ്ദേഹത്തിന്റെ മറുപടികളില് കിട്ടി. കാര്‍ട്ടൂണിസ്റ്റ് ആയി ആദ്യകാലം, മനോരമയുമായുള്ള നിയമയുദ്ധം, ഇപ്പോള് ടോംസ് പബ്ലിക്കേഷന്‍സ് എന്നിവയിലൂടെ വളരെ സരസമായി അദ്ദേഹം സംസാരിച്ചു.അന്തരിച്ച മുന് മുഖ്യമന്ത്രി കെ കരുണാകരനുമായുമുണ്ടായ തര്‍ക്കവും, സ്വാതന്ത്യസമരസമയത്തെ കാര്‍ട്ടൂണുകളെക്കുറിച്ചും അദ്ദേഹം വാചാലനായി. തിരികെ പോകാനുള്ള ട്രെയിന് സമയമായതിനാല് ഇന്റര്‍വ്യൂ വേഗത്തില് തീര്‍ക്കേണ്ടിവന്നു എന്നൊരു വിഷമം മാത്രമേ ബാക്കിയുള്ളു. എല്ലാവരും ചേര്‍ന്ന് ഫോട്ടോയെടുത്ത് ഞങ്ങള് അദ്ദേഹത്തോട് യാത്ര പറഞ്ഞു.


ശബരിമല: ദേവസ്വം ബോര്‍ഡില് ഭിന്നത; കമ്മീഷണറുടെ പരസ്യ പ്രതികരണത്തില് പ്രസിഡന്റിന് അതൃപ്തി\n8 Oct 2018 1:12 AM GMT\nശബരിമല സ്ത്രീ പ്രവേശനം സംബന്ധിച്ച് വിവാദങ്ങള് മുറുകുന്നതിനിടെ തിരവിതാംകൂര് ദേവസ്വം ബോര്‍ഡില് അഭിപ്രായ വ്യത്യാസങ്ങളും ശക്തമാകുന്നു. വിധി നടപ്പാക്കുന്നതിന് മുന്നോടിയായ ഒരുക്കങ്ങള് പൂര്‍ത്തിയാക്കണമെന്ന ദേവസ്വം കമ്മിഷണര് നിര്‍ദേശമാണ് അഭിപ്രായ വ്യത്യാസം പരസ്യമാക്കിയത്. കോടതിവിധിയുള്ളതിനാല് ആരെയും തടയാനാവില്ലെന്ന് ദേവസ്വം കമ്മിഷണര് എന്.വാസു അറിയിച്ചു. എന്നാല് പ്രതിഷേധം ശക്തമാവുന്നതിനിടെ ഇത്തരമൊരു പ്രസ്താവന അനവസരത്തിലാണെന്നതാണ് ദേവസ്വം ബോര്‍ഡ് പ്രസിഡന്റിന്റെ നിലപാട്. കമ്മീണര്‍ക്കെതിരേ ദേവസ്വം ബോര്‍ഡ് പ്രസിഡന്റ് സര്‍ക്കാരിനെ അതൃപ്തി അറിയിക്കുകയും ചെയ്തു.\nതുലാമാസപൂജയ്ക്ക് സ്ത്രീകളെത്തിയാല് തടയില്ലെന്ന് വയക്തമാക്കിയായിരുന്നു ദേവസ്വം കമ്മിഷണര് കഴിഞ്ഞ ദിവസം മാധ്യമങ്ങളെ കണ്ടത്. കോടതി ഉത്തരവ് നടപ്പാക്കുന്നതിനായി സ്വീകരിച്ച് നടപടികള് വ്യക്തമാക്കി ഹൈക്കോടതിയില് സത്യവാങ്മൂലം നല്‍കിയതിനു പിന്നാലെയാണ് ദേവസ്വം കമ്മിഷറുടെ നടപടി. ശബരിമലയില് തുലാമാസ പൂജയ്ക്കുതന്നെ സ്ത്രീകള്‍ക്കുള്ള പ്രത്യേക സജ്ജീകരണങ്ങള് തയാറാകും. വിധിപ്രകാരം തുലാമാസപൂജയ്ക്ക് സ്ത്രീകളെത്തിയാല് തടയില്ലെന്നും കമ്മിഷണര് പറഞ്ഞു.\nഎന്നാല് ഇത് അനവസരത്തിലാണെന്നാണ് ദേവസ്വം ബോര്‍ഡ് പ്രസിഡന്റ് സര്‍ക്കാരിനെ അറിയിച്ചത്. സുപ്രീംകോടതി വിധി നടപ്പാക്കുന്നതിനെതിരെ പ്രതിഷേധം നിലനില്‍ക്കുകയാണ്, ഈ സാഹചര്യത്തില് ദേവസ്വം കമ്മീഷണര് വാര്‍ത്താസമ്മേളനം നടത്തിയതിനെ ദേവസ്വംബോര്‍ഡ് പ്രസിഡന്റ് എ.പത്മകുമാര് വിമര്‍ശിച്ചു.\nഇതോടെ വിശദീകരണവുമായി കമ്മീഷണര് ദേവസ്വംമന്ത്രിയെ കാണുകയും ചെയ്തു. ദേവസ്വം ബോര്‍ഡില് ഒരുതരത്തിലുള്ള ഭിന്നതയുമില്ലെന്നും പ്രസ്താവനയില് മന്ത്രിക്കോ ദേവസ്വം ബോര്‍ഡ് പ്രസിഡന്റിനോ അതൃപ്തിയില്ലെന്ന് കൂടിക്കാഴ്ചയ്ക്ക് ശേഷം എന്.വാസു മാധ്യമങ്ങളോട് പറഞ്ഞു.\ndevaswam commissioner president sabarimala supreme court verdict travancore devaswam board


രാജമൗലിയുടെ ആര് ആര് ആര്; ഹിന്ദി പതിപ്പില് ആമിര്, മലയാളത്തില് മോഹന്‍ലാല് | Reporter Live\nBy : ഫിൽമി റിപ്പോർട്ടർ November 26, 2020 9:35 pm 1 minute Read\n‘ബാഹുബലിക്ക്’ ശേഷം എസ് എസ് രാജമൗലി സംവിധാനം ചെയ്യുന്ന ചിത്രമാണ് ‘ആര് ആര് ആര്’. ചിത്രത്തില് ജൂനിയര് എന്‍ടിആര്, രാം ചരണ് എന്നിവരാണ് പ്രധാന കഥാപാത്രങ്ങളെ അവതരിപ്പിക്കുന്നത്. ചിത്രത്തിലെ ഇരുവരുടെയും ഫസ്റ്റ് ലുക്ക് വീഡിയോ നേരത്തെ റിലീസ് ചെയ്തിരുന്നു. അലിയ ഭട്ടിനെയും അജയ് ദേവ്ഗണിനെയും ബോളിവുഡില് നിന്നും സമുദ്രക്കനിയെ തമിഴില് നിന്നും കൂടാതെ ഒലിവിയ മോറിസ്, റേ സ്റ്റീവന്‍സണ്, അലിസണ് ഡൂഡി തുടങ്ങിയ അന്തര്‍ദേശീയ താരങ്ങളും ചിത്രത്തിലുണ്ട്. ‘ബാഹുബലി’ പോലെ ‘ആര് ആര് ആറും’ ഒരു പാന് ഇന്ത്യന് സിനിമയായി ആരാധകര് സ്വീകരിക്കാനാണ് ഇത്തരത്തില് കാസ്റ്റിങ് ചെയ്തിരിക്കുന്നത്.\nചിത്രത്തിന്റെ വോയിസോവറുകള് ചെയ്യാനും പല ചലചിത്ര മേഖലകളിലെ താരങ്ങളും ഉണ്ടാകുമെന്നാണ് പുതിയ റിപ്പോര്‍ട്ടുകള്. മോഹന്‍ലാലും ആമിര് ഖാനും ചിത്രത്തില് അതിഥി വേഷത്തിലെത്തുമെന്ന റിപ്പോര്‍ട്ടുകള് മുന്നെ വന്നിരുന്നു. എന്നാല് രാം ചരണും ജൂനിയര് എന്‍ടിആറും അവതരിപ്പിക്കുന്ന പ്രധാന കഥാപാത്രങ്ങളെ സിനിമയില് അവതരിപ്പിക്കാനുള്ള ശബ്ദസാന്നിധ്യമായിരിക്കും ഇരുവരും എന്നാണ് പുതിയ റിപ്പോര്‍ട്ടുകള് സൂചിപ്പിക്കുന്നത്.\nഹിന്ദിയില് നിന്ന് ആമിര് ഖാന്, തെലുങ്കില് ചിരഞ്ജീവി, തമിഴില് വിജയ് സേതുപതി, കന്നഡയില് ശിവരാജ് കുമാര്, മലയാളത്തില് മോഹന്‍ലാല് എന്നിങ്ങനെയാണ് ചിത്രത്തില് ശബ്ദം നല്‍കുന്ന താരങ്ങള് എന്നാണ് സൂചന. അതേസമയം രാജമൗലിയോ ചിത്രത്തിന്റെ മറ്റ് അണിയറ പ്രവര്‍ത്തകരും വിവരം സ്ഥിരീകരിച്ചിട്ടില്ല.


സ്വര്‍ണക്കടത്ത് : യുഎഇ അറ്റാഷെയുടെ ഗണ്‍മാനെ കാണാനില്ല - Malayali Express\nസ്വര്‍ണക്കടത്ത് : യുഎഇ അറ്റാഷെയുടെ ഗണ്‍മാനെ കാണാനില്ല\nതിരുവനന്തപുരം: യുഎഇ അറ്റാഷെയുടെ ഗണ്‍മാനെ കാണാനില്ല. യുഎഇ കോണ്‍സലേറ്റിന്‍റെ താത്കാലിക ചുമതലയുള്ള അറ്റാഷെ റാഷീദ് ഖാമിസ് അല് അസ്മിയയുടെ ഗണ്‍മാന് ജയ്ഘോഷിനെയാണ് കാണാതായത്. ഇയാള് എആര് ക്യാമ്ബിലെ പൊലീസുകാരനാണ്. കരിമണല് സ്വദേശിയായ ജയ്‌ഘോഷിനെ വ്യാഴാഴ്ച്ച മുതലാണ് കാണാതായതത്.\nതുമ്പയിലെ ഭാര്യവീട്ടില് നിന്ന് ഇയാളെ കാണാതായെന്നാണ് പറയുന്നത്. വ്യാഴാഴ്ച ഇയാളുടെ തോക്ക് പൊലീസ് തിരിച്ചെടുത്തിരുന്നു.\nസ്വര്‍ണക്കടത്തു കേസില് ആരോപണ വിധേയനായ അറ്റാഷെ റാഷീദ് ഖാമിസ് അല് അസ്മിയ രണ്ടു ദിവസം മുമ്പ് നാട്ടിലേക്ക് മടങ്ങിയിരുന്നു. ഈ വാര്‍ത്ത വന്നതിനു പിന്നാലെയാണ് ഗണ്‍മാനെയും കാണാതായത്.\nഅറ്റാഷെയുടെ പേരിലുള്ള നയതന്ത്ര ബാഗേജില് സ്വര്‍ണം കടത്തിയതിനെക്കുറിച്ചുള്ള എന്‍ഐഎ അന്വേഷണം പുരോഗമിക്കവേയാണ് ഇദ്ദേഹം രാജ്യം വിട്ടത്. കോണ്‍സുലേറ്റുമായി ചേര്‍ന്നു മുമ്പു പ്രവര്‍ത്തിച്ചിരുന്ന സ്വപ്ന സുരേഷും സരിത്തും അടക്കമുളളവര് അറ്റാഷെയെ ഉപയോഗപ്പെടുത്തിയതാണോ മറിച്ച് ഇവരെ കള്ളക്കടത്തിനായി അറ്റാഷെ ഉപയോഗിച്ചതാണോയെന്നു ദേശീയ അന്വേഷണ ഏജന്‍സി പരിശോധിക്കുന്നുണ്ട്.\nRelated Topics:gold smugglinggunmanmissing\nമധ്യകേരളത്തിലും വടക്കന് കേരളത്തിലും ശക്തമായ മഴയ്ക്ക് സാധ്യത


വെറ്റിലപ്പാറ: വെറ്റിലപ്പാറ ഗവ.ഹൈസ്കൂളിൽ നിർമ്മിക്കുന്ന പുതിയ കെട്ടിടസമുച്ചയത്തിന് പി.കെ.ബഷീർ എംഎൽഎ ശിലാസ്ഥാപനം നടത്തി. കേരള സർക്കാരിന്‍റെ ’കിഫ്ബി’ ഫണ്ടിൽ നിന്നും ഒരു കോടി രൂപ ചെലവിലാണ് കെട്ടിടം നിർമിക്കുന്നത്.\nവിദ്യാഭ്യാസ മന്ത്രി പ്രഫ.രവീന്ദ്രനാഥ് ഓണ്‍ലൈനിലൂടെ ഉദ്ഘാടനം നിർവ്വഹിച്ചു. സ്കൂൾ ഓഡിറ്റോറിയത്തിൽ നടന്ന ചടങ്ങിൽ വിവിധ രാഷ്ട്രീയ പ്രധിനിധികൾ ആശംസകൾ അർപ്പിച്ചു. പിടിഎ പ്രസിഡന്‍റ് സുബ്രഹ്മണ്യൻ സ്വാഗതവും സ്കൂൾ ഹെഡ്മാസ്റ്റർ പരമേശ്വരൻ നന്ദിയും പറഞ്ഞു.\nഎടക്കര: മാനവിക ഐക്യത്തിനായി മലപ്പുറം ജില്ലാ മുസ്ലിം ലീഗ് പ്രസിഡന്‍റ് സാദിക്കലി ശിഹാബ് തങ്ങൾ നയിക്കുന്ന സൗഹൃദ സന്ദേശയാത്രയുടെ ഭാഗമായി കെട്ടുങ്ങൽ യൂണിറ്റ് മുസ്ലിം യൂത്ത് ലീഗ് കമ്മിറ്റി പതാക ദിനം ആചരിച്ചു.\nവാർഡ് മെന്പർ നാസർ ചക്കാലക്കുന്നൻ ഉദ്ഘാടനം ചെയ്തു. കരിം മാസ്റ്റർ മുഖ്യ സന്ദേശം നൽകി. ജാഫർ മോയിക്കൽ, സക്കീർ സി.കെ.ശരീഫ് പട്ടാക്കൽ, ടി.ഹമീദ്, മുഹമ്മദ്, ടി.സിറാജ്, ടി.അസ്കർ, സി.വി.ഇർഫാൻ, അഫ്സൽ റഹ്മാൻ, കെ.പി.മുസഫർ, റാഫി എന്നിവർ സംസാരിച്ചു.


UUKMA News പാലിനും വെള്ളത്തിനും കോഫിക്കുമൊക്കെ വില കൂടുമോ? പ്ലാസ്റ്റിക് ബോട്ടിലുകൾക്കും ഡിസ്പോസിബിൾ കപ്പുകൾക്കും ടാക്സ് ഏർപ്പെടുത്താനുള്ള നീക്കങ്ങളുമായി ഫിലിപ്പ് ഹാമാൻഡ് - UUKMA News പാലിനും വെള്ളത്തിനും കോഫിക്കുമൊക്കെ വില കൂടുമോ? പ്ലാസ്റ്റിക് ബോട്ടിലുകൾക്കും ഡിസ്പോസിബിൾ കപ്പുകൾക്കും ടാക്സ് ഏർപ്പെടുത്താനുള്ള നീക്കങ്ങളുമായി ഫിലിപ്പ് ഹാമാൻഡ് - UUKMA News\nഅടുത്തയാഴ്ച പാർലമെന്റിൽ അവതരിപ്പിക്കാനിരിക്കുന്ന ബഡ്ജറ്റിൽ പ്ലാസ്റ്റിക് ബോട്ടിലുകൾക്കും ഡിസ്പോസിബിൾ കപ്പുകൾക്കും നികുതിയേർപ്പെടുത്താനുള്ള നീക്കങ്ങളുമായി ചാൻസലർ ഫിലിപ്പ് ഹാമാൻഡ്. പുതിയ നികുതി വാർദ്ധാവിനെക്കുറിച്ചുള്ള വ്യക്തമായ പദ്ധതികളും വിശദ വിവരങ്ങളും ഇതിനൊപ്പം സമർപ്പിക്കുമെന്നാണ് ഹാമാൻഡിനോടടുത്ത വൃത്തങ്ങൾ നൽകുന്ന സൂചന.\nപുതിയ നീക്കം പ്ലാസ്റ്റിക് മാലിന്യങ്ങളാൽ മലീമസമാക്കപ്പെടുന്ന കടലും തെരുവുകളും സംരക്ഷിക്കപെടുക എന്നുള്ളത് തന്നെ. ഡിസ്പോസിബിൾ കപ്പുകളും മറ്റും തെരുവുകളിൽ വലിച്ചെറിയുന്നതും മറ്റൊരു പ്രധാന കാരണം തന്നെ. പക്ഷെ മനുഷ്യന്റെ പ്രധാന ആവശ്യങ്ങളായ പാലിനും വെള്ളത്തിനുമൊക്കെ നികുതി കൂട്ടി വില വർധിപ്പിക്കുന്നത് എത്രത്തോളം പ്രായിഗികമാണെന്ന് കണ്ടറിയണം.\nബിബിസി ഹിറ്റ് ഷോയായ ബ്ലൂ പ്ലാനറ്റ് ടൂവിൽ നിന്നുൾക്കൊണ്ട പ്രചോദനമാണ് സർക്കാരിനെ ഈ വിഷയത്തിൽ കൂടുതൽ നടപടികൾ കൈക്കൊള്ളാൻ പ്രേരിപ്പിക്കുന്നത്. പ്ലാസ്റ്റിക് ബോട്ടിലുകൾക്ക് ഒരു ഡെപ്പോസിറ്റ് സ്കീം ആരംഭിക്കുക എന്നത് എൻവിറോണ്മെന്റ് ഡിപ്പാർട്ട്മെന്റിന്റെ പരിഗണനയിലാണ്. ബോട്ടിലുകൾ വലിച്ചെറിയുന്ന പ്രവണതക്ക് തടയിടാൻ ഒരു പരിധി വരെ ഇതിന് കഴിയുമെന്ന് കരുതുന്നു.


സിപിഎം സംസ്ഥാന സെക്രട്ടേറിയറ്റ് യോഗത്തില് വിമര്‍ശനം\nസ്വർണ്ണക്കടത്ത് കേസ്: മുഖ്യമന്ത്രിയുടെ ഓഫീസിനെതിര സിപിഎം സംസ്ഥാന സെക്രട്ടേറിയറ്റ് യോഗത്തില് വിമര്‍ശനം\nസ്വര്‍ണ്ണക്കടത്തില് മുഖ്യമന്ത്രിയുടെ ഓഫീസിനെതിരെ ഉയര്‍ന്ന വിവാദങ്ങളും സര്‍ക്കാര് സ്വീകരിച്ച നടപടികളും സെക്രട്ടറിയേറ്റ് യോഗത്തിൽ പിണറായി വിജയന് വിശദീകരിച്ചു\n17 Jul, 2020 at 02:07 PM\nസ്വർണ്ണക്കടത്ത് കേസുമായി ബന്ധപ്പെട്ട് മുഖ്യമന്ത്രിയുടെ ഓഫീസിനെതിര സിപിഎം സംസ്ഥാന സെക്രട്ടേറിയറ്റ് യോഗത്തില് വിമര്‍ശനം. ഉദ്യോഗസ്ഥരുടെ ഇടപെടലുകള് മുന്‍കൂട്ടി കാണാന് കഴിഞ്ഞില്ല. ശിവശങ്കറിനെ നിയന്ത്രിക്കുന്നതില് വീഴ്ച സംഭവിച്ചു. സ്വര്‍ണ്ണക്കടത്ത് വിവാദം സര്‍ക്കാരിന്‍റെ പ്രതിച്ഛായക്ക് വലിയ തിരിച്ചടിയുണ്ടാക്കിയെന്നും സെക്രട്ടേറിയേറ്റ് വിലയിരുത്തി.\nസ്വര്‍ണ്ണക്കടത്തില് മുഖ്യമന്ത്രിയുടെ ഓഫീസിനെതിരെ ഉയര്‍ന്ന വിവാദങ്ങളും സര്‍ക്കാര് സ്വീകരിച്ച നടപടികളും സെക്രട്ടറിയേറ്റ് യോഗത്തിൽ പിണറായി വിജയന് വിശദീകരിച്ചു. ശിവശങ്കറിന് വീഴ്ച പറ്റിയെന്നും മുഖ്യമന്ത്രി യോഗത്തെ അറിയിച്ചു. തുടര്‍ന്ന് നടന്ന ചര്‍ച്ചയിലാണ് മുഖ്യമന്ത്രിയടെ ഓഫീസിനെതിരെ രൂക്ഷവിമർശനമുയർന്നത്.\nഉദ്യോഗസ്ഥരെ നിയന്ത്രിക്കുന്നതിലോ നിരീക്ഷിക്കുന്നതിലോ വേണ്ടത്ര ജാഗ്രത ഉണ്ടായില്ല. ശിവശങ്കര് സ്വയം അധികാര കേന്ദ്രമായി മാറി. കോവിഡ് പ്രതിരോധവുമായി ബന്ധപ്പെട്ടുള്ള മികച്ച പ്രതിച്ഛായക്കിടെയുണ്ടായ വിവാദം സര്‍ക്കാരിന് വലിയ തിരിച്ചടിയുണ്ടാക്കിയെന്നും യോഗം വിലയിരുത്തി. വിവാദങ്ങള് ഊതിപ്പെരുപ്പിക്കാന് പ്രതിപക്ഷത്തിനായി. സര്‍ക്കാരിനെ പ്രതിസന്ധിയിലാക്കിയ ശിവശങ്കറിനോട് കരുണ വേണ്ടെന്നാണ് സെക്രട്ടറിയേറ്റിൻറെ നിലപാട്. അന്വേഷണം ശരിയായ രീതിയില് മുന്നോട്ട് പോയാല് സര്‍ക്കാരിനെ ബാധിക്കില്ലെന്ന് മുഖ്യമന്ത്രി യോഗത്തില് ആത്മവിശ്വാസം പ്രകടിപ്പിച്ചു. മുഖ്യമന്ത്രിയുടെ നിലപാടിന് പാർട്ടിയുടെ പൂർണ്ണ പിന്തുണയുണ്ടെന്നായിരുന്നു യോഗ ശേഷമുളള കോടിയേരി ബാലകൃഷ്ണൻറെ പ്രതികരണം. പ്രതിപക്ഷത്തിന്‍റെ രാഷ്ടീയ നീക്കങ്ങള് തുറന്ന് കാട്ടാന് പ്രചരണപരിപാടികള് സംഘടിപ്പിക്കാനും സിപിഎം ആലോചിക്കുന്നുണ്ട്\nCPMPinarayi VijayanKodiyeri Balakrishnan


കൂട്ട കോപ്പിയടി; കേരള സാങ്കേതിക സർവകലാശാല പരീക്ഷ റദ്ദാക്കി - BIG14NEWS\nHome All News കൂട്ട കോപ്പിയടി; കേരള സാങ്കേതിക സർവകലാശാല പരീക്ഷ റദ്ദാക്കി\nകൂട്ട കോപ്പിയടിയെ തുടർന്ന് കേരള സാങ്കേതിക സർവകലാശാല ബിടെക് മൂന്നാം സെമസ്റ്റർ കണക്ക് പരീക്ഷ റദ്ദാക്കി, കോവിഡ് മാനദണ്ഡങ്ങൾ മറയാക്കി മൊബൈൽ ഫോൺ അടക്കം ഉപയോഗിച്ചാണ് കോപ്പിയടി നടത്തിയത്. കോവിഡ് മാനദണ്ഡം പ്രകാരം ഇൻവിജിലേറ്റർമാർ വിദ്യാർത്ഥികളിൽ നിന്ന് സാമൂഹിക അകലം പാലിച്ച് വേണം നില കൊള്ളാൻ, ഇത് മുതലെടുത്താണ് കോപ്പിയടി. ക്രമക്കേട് തടയാൻ പരീക്ഷ നടത്തിപ്പിൽ പുതിയ രീതികൾ സ്വീകരിച്ചേക്കും.\nPrevious articleസംഘപരിവാറിനെ തോൽപ്പിക്കുന്ന വർഗീയതയാണ് സിപിഎമ്മിനെന്ന് ജമാഅത്തെ ഇസ്ലാമി അമീർ\nNext articleപിന്തുണച്ചവർക്ക് നന്ദിയുമായി ഡോ നജ്‌മ, തെറ്റ് തിരുത്തപ്പെടുവാനാണ് തുറന്ന് പറഞ്ഞത്


ദുരന്തമുണ്ടായാൽ ഇങ്ങനെ നേരിടും | Edakkara\nദുരന്തമുണ്ടായാൽ ഇങ്ങനെ നേരിടും\nവഴിക്കടവിൽ മോക്ഡ്രിൽ നടത്തി\n• വഴിക്കടവ് വെട്ടുകത്തിക്കോട്ടയിൽ നടന്ന മോക്ഡ്രിൽ\nഎടക്കര : ആംബുലൻസുകൾ ഉൾപ്പെടെയുള്ള വാഹനവ്യൂഹം വഴിക്കടവ് ആനമറിക്കുണ്ടിലേക്ക് കുതിച്ചുപായുന്നു. നിർത്തിയിട്ട വാഹനങ്ങളിൽനിന്ന് പോലീസ് ഉൾപ്പെടെയുള്ളവർ വെട്ടുകത്തിക്കോട്ട മലയിലേക്ക് ഓടിക്കയറുന്നു. സ്‌ട്രച്ചറിൽ കിടത്തിയ മൂന്ന് ആളുകളുമായി സംഘം വാഹനത്തിൽക്കയറി അതിവേഗം തിരികെപ്പോകുന്നു.\nപരിക്കേറ്റ ആളുകളെ വഴിക്കടവ് കുടുംബാരോഗ്യകേന്ദ്രത്തിൽ പ്രവേശിപ്പിക്കുന്നു. ദുരന്തബാധിതർക്കായി മണിമൂളി ക്രൈസ്റ്റ് കിങ് ഹൈസ്കൂളിൽ ക്യാമ്പ് തുറക്കുന്നു.\nസംഭവിച്ചത് എന്താണെന്നറിയാതെ നാട്ടുകാർ ഭയത്തോടെയും അമ്പരപ്പോടെയും നിന്നു. ഉരുൾപൊട്ടൽ ഉണ്ടായാൽ സർക്കാരിന്റെ വിവിധവകുപ്പുകൾ തമ്മിൽ ഏകോപിപ്പിക്കാനുള്ള മോക്ഡ്രില്ലാണ് നടന്നതെന്ന് തിരിച്ചറിഞ്ഞിട്ടും നാട്ടുകാരുടെ അമ്പരപ്പ് കുറഞ്ഞില്ല.\nകഴിഞ്ഞവർഷം ഉരുൾപൊട്ടൽ സംഭവിച്ച പ്രദേശമാണ് വെട്ടുകത്തിക്കോട്ട. ജില്ലാ ദുരന്തനിവാരണ അതോറിറ്റിയുടെ നേതൃത്വത്തിൽ റവന്യു, അഗ്നിരക്ഷാസേന, ആരോഗ്യം, വാഹനഗതാഗതം, പോലീസ് എന്നീ വകുപ്പുകൾചേർന്നാണ് മോക്ഡ്രിൽ നടത്തിയത്. നിലമ്പൂർ താലൂക്ക് ഓഫീസിലെ കൺട്രോൾറൂമിൽനിന്ന് തഹസിൽദാർ സുഭാഷ് ചന്ദ്രബോസ്, അഗ്നിരക്ഷാസേന സീനിയർ ഓഫീസർ യൂസഫ്അലി എന്നിവർ നിർദേശങ്ങൾ നൽകി.\nവണ്ടൂർ ബി.ഡി.ഒ. കേശവദാസ്, വഴിക്കടവ് സി.ഐ. അബ്ദുൾബഷീർ, അഗ്നിരക്ഷാസേന സ്റ്റേഷൻ ഓഫീസർ എം. അബ്ദുൾഗഫൂർ, വില്ലേജ് ഓഫീസർ അഷറഫ്, ഡോ. അമീൻ ഫൈസൽ, അസിസ്റ്റന്റ് മോട്ടോർ വെഹിക്കിൾ ഇൻസ്പെക്ടർ ഈസ്റ്റർ യാഷിക്ക, പഞ്ചായത്തംഗം ഹക്കിം, ട്രോമകെയർ അംഗങ്ങൾ എന്നിവർ നേതൃത്വംനൽകി.


ലോക്ക് ഡൗൺ ആയ ശേഷം ജനങ്ങളുടെ പോൺ വീഡിയോ കാണൽ കൂടിയോ? | Porn views have sharply increased in some countries since coronavirus quarantines started worldwide\nലോക്ക് ഡൗൺ ആയ ശേഷം ജനങ്ങളുടെ പോൺ വീഡിയോ കാണൽ കൂടിയോ?\nGermany, First Published 26, Mar 2020, 5:24 PM\nകൊറോണ വൈറസ് വ്യാപകമായിരിക്കുന്ന ഇറ്റലി, ഫ്രാൻസ്, സ്‌പെയിൻ എന്നിവിടങ്ങളിൽ സൗജന്യ അശ്ലീല സബ്‌സ്‌ക്രിപ്‌ഷനുകൾ വാഗ്ദാനം ചെയ്തതിന് ശേഷം വൻവർദ്ധനവാണ് ഉണ്ടായിരിക്കുന്നത്.\nഈ കൊറോണ കാലത്ത് പോൺ വീഡിയോ കാണുന്നവരുടെ എണ്ണം വർധിച്ചതായി ഹോൺ ഹബ് പുറത്തുവിട്ട ഏറ്റവും പുതിയ റിപ്പോർട്ട്. ഫെബ്രുവരി 24 മുതൽ മാർച്ച് 17 വരെ സൈറ്റിലുടനീളം ട്രാഫിക് ഗണ്യമായി വർധിച്ചുവെന്ന് കണ്ടെത്തി. സൈറ്റിലേക്കുള്ള ദൈനംദിന ഉപയോഗം 11.6 ശതമാനമായി വർധിച്ചു.\nജർമ്മനി, സ്വിറ്റ്സർലാന്റ്, നെതർലാന്റ് എന്നിവിടങ്ങളിലുള്ളവരിലാണ് പോൺ വീഡിയോ കാണുന്നതിൽ കുത്തനെ വർധനവ് ഉണ്ടായിരിക്കുന്നതെന്ന് പോൺ ഹബ് പുറത്തുവിട്ട പുതിയ റിപ്പോർട്ടിൽ പറയുന്നു. മാർച്ച് 17 വരെ ജർമ്മനി നിന്ന് 5.8% വർദ്ധനവാണ് ഉണ്ടായിരിക്കുന്നത്.\nസ്വിറ്റ്സർലാന്റിൽ 11.5% വർധനയും നെതർലാന്റിൽ 14% വർധനയും രേഖപ്പെടുത്തി. ജർമ്മനി, സ്വിറ്റ്സർലൻഡ്, നെതർലാന്റ് എന്നിവിടങ്ങളിൽ ലൈംഗിക തൊഴിൽ വ്യവസായങ്ങൾ വളർത്തിയെടുക്കുന്നതിൽ പ്രശസ്തമാണ്. റെഡ് ലൈറ്റ് ഡിസ്ട്രിക്റ്റുകൾ വിനോദ സഞ്ചാരികളെ വളരെയധികം ആകർഷിക്കുന്നു.\nകൊറോണ വൈറസ് വ്യാപകമായിരിക്കുന്ന ഇറ്റലി, ഫ്രാൻസ്, സ്‌പെയിൻ എന്നിവിടങ്ങളിൽ സൗജന്യ അശ്ലീല സബ്‌സ്‌ക്രിപ്‌ഷനുകൾ വാഗ്ദാനം ചെയ്തതിന് ശേഷം വൻ വർദ്ധനവ് ഉണ്ടാവുകയും ചെയ്തു. ഉപയോക്താക്കളുടെ ഇടപെടലിൽ സ്‌പെയിനിൽ 61.3 ശതമാനം വർധനയും ഫ്രാൻസിൽ 38.2 ശതമാനവും ഇറ്റലിയിൽ മാർച്ച് 17 വരെ 30 ശതമാനവും വർധനവുണ്ടായി.\nകൊവിഡ് 19 ബാധയെ തുടര്‍ന്ന് വീട്ടില് ഇരിക്കുന്നവര്‍ക്ക് സൗജന്യമായി പോണ് വീഡിയോ കാണാന് പോണ് ഹബ് വെബ്‌സൈറ്റ് നേരത്തെ സൗകര്യമൊരുക്കിയിരുന്നു. ലോകത്തെ എല്ലായിടത്തും പ്രീമിയം സൗജന്യമാക്കി.\nഫ്രീ പ്രീമിയം നല്‍കുന്നതിലൂടെ ആളുകളെ വീട്ടിലിരുത്താന് പോണ്‍ഹബ് പ്രേരിപ്പിക്കുകയാണെന്ന് കമ്പനി അധികൃതര് വ്യക്തമാക്കിയിരുന്നു. എന്നാല്, ഇന്ത്യയില് വെബ്‌സൈറ്റ് നിരോധിച്ചതിനാല് സൗജന്യം ഉപയോഗിക്കാനാകില്ല. 30 ദിവസത്തേക്കാണ് സൗജന്യം. പകര്‍ച്ച വ്യാധി വ്യാപിക്കുന്ന ഘട്ടത്തില് ലൈംഗിക സംതൃപ്തിക്കായി സ്വയംഭോഗമാണ് നല്ലതെന്നും കമ്പനി പറയുന്നു.\nLast Updated 26, Mar 2020, 5:24 PM\nമഴവിൽ അഴക്; സാരിയില് ഹോട്ട് ലുക്കില് നടി സൗമ്യ ഷെട്ടി: ചിത്രങ്ങള്\nഈ സുന്ദരി 'സെലിബ്രിറ്റി' ആരാണെന്ന് മനസിലായോ?\nഇഷ്ടപാനീയം കുടിക്കുന്ന വീഡിയോ പങ്കുവച്ച് കരീഷ്മ കപൂര്; ഇതാണോ സൗന്ദര്യരഹസ്യമെന്ന് ആരാധകര്\nപങ്കാളി നിങ്ങളുടെ ബന്ധത്തില് അരക്ഷിതത്വം അനുഭവിക്കുന്നുണ്ടോ? അറിയാം ഈ ലക്ഷണങ്ങള്...\nആരാധനാലയങ്ങളിൽ സാമൂഹിക അകലം പാലിക്കണം; തീർത്ഥജലം തളിക്കരുത്, പ്രസാദവിതരണം പാടില്ല\nയുഎഇയില് ഹോട്ടലുകള് തുറക്കുന്നതിന് മാര്‍ഗനിര്‍ദേശങ്ങളായി\nഹോട്ടലുകള്, റസ്റ്റോറന്‍റുകള്, മാളുകള്; പാലിക്കേണ്ട മാര്‍ഗനിര്‍ദേശങ്ങള് വ്യക്തമാക്കി മുഖ്യമന്ത്രി\n'ജാഗ്രതയും കരുതലും കുറഞ്ഞു വരുന്നു'; രോഗബാധിതരുടെ സംഖ്യ വര്‍ധിക്കുമെന്ന് മുഖ്യമന്ത്രി


ഇപ്പോള് നിക്ഷേപിക്കാന് യോജിച്ച മികച്ച മ്യൂച്വല് ഫണ്ടുകള് | Best funds for investment\nഇപ്പോള് നിക്ഷേപിക്കാന് യോജിച്ച മികച്ച മ്യൂച്വല് ഫണ്ടുകള്\nDec 6, 2018, 10:12 AM IST\nവ്യത്യസ്ത കാറ്റഗറികളില് മികച്ച പ്രകടനം കാഴ്ചവെച്ച ഫണ്ടുകളാണ് ഇവിടെ തിരഞ്ഞെടുത്തിരിക്കുന്നത്. ഒന്ന്, മൂന്ന്, അഞ്ച് വര്‍ഷ കാലയളവില് ഫണ്ടുകള് നല്‍കിയ റിട്ടേണും(ശതമാനം)ഉള്‍പ്പെടുത്തിയിരിക്കുന്നു. നിക്ഷേപത്തിന് അനുയോജ്യമായ ഫണ്ടുകളാണിവ(Updated on 1st Dec, 2018)\nഓഹരി വിപണിയുമായി ബന്ധപ്പെട്ട് ശുഭകരമല്ലാത്ത വാർത്തകളാണ് കഴിഞ്ഞ കുറച്ച് ..\nനഷ്ടസാധ്യത കുറഞ്ഞ ഫണ്ടുകളാണ് ഈ കാറ്റഗറിയിലുള്ളത്. ആദ്യമായി നിക്ഷേപിക്കുന്നവര്‍ക്ക് അനുയോജ്യം. ചുരുങ്ങിയത് അഞ്ചുവര്‍ഷം മുതല് ഏഴുവര്‍ഷംവരെ കാലാവധി മുന്നില്‍കണ്ടുവേണം എസ്‌ഐപിയായി നിക്ഷേപം നടത്താന്.\nവന്‍കിട കമ്പനികളിലും അതേസമയം, വളര്‍ച്ചാ സാധ്യതയുള്ള മിഡ് ക്യാപ് ഓഹരികളിലുമാണ് ഈ ഫണ്ട് നിക്ഷേപം നടത്തുന്നത്. നേരിയതോതില് റിസ്‌ക് എടുക്കാന് ശേഷിയുള്ളവര്‍ക്ക് അനുയോജ്യം. മികച്ച നേട്ടസാധ്യതയും ഫണ്ടിലെ നിക്ഷേപം നല്‍കുന്നു. അഞ്ചുമുതല് ഏഴുവര്‍ഷംവരെ കാലാവധി മുന്നില്‍കണ്ട് നിക്ഷേപം നടത്താം.\nEquity: Large Cap & Midcap\nമികച്ച മൂലധനനേട്ടം നിക്ഷേപകന് നല്‍കുകയെന് ലക്ഷ്യത്തോടെ വിവിധ വിഭാഗം ഓഹരികളില് നിക്ഷേപിക്കുന്നവയാണ് മള്‍ട്ടിക്യാപ് ഫണ്ടുകള്. താരതമ്യേന മികച്ച നേട്ടം പ്രതീക്ഷിക്കാം. അഞ്ചുവര്‍ഷം മുതല് ഏഴുവര്‍ഷംവരെ കാലാവധി മുന്നില്‍കണ്ട് നിക്ഷേപം നടത്താം.\nറിസ്‌ക് എടുക്കാന് ശേഷിയുള്ളവര്‍ക്ക് യോജിച്ച ഫണ്ടുകളാണ് ഈ കാറ്റഗറിയിലുള്ളത്. വളര്‍ന്നുവരുന്ന കമ്പനികള് കണ്ടെത്തി നിക്ഷേപിക്കുന്നതിനാല് താരതമ്യേന റിസ്‌ക് കൂടുതലാണ്. അതേസമയം, മികച്ച നേട്ടം പ്രതീക്ഷിക്കാം. ഏഴുവര്‍ഷമെങ്കിലും മുന്നില്‍കണ്ട് എസ്‌ഐപിയായി നിക്ഷേപം നടത്താം.\nഅതീവ നഷ്ടസാധ്യതയും അതോടൊപ്പം മികച്ച നേട്ടസാധ്യതയുമുള്ള വിഭാഗമാണ് സ്‌മോള് ക്യാപ്. റിസ്‌ക് എടുക്കാന് ശേഷിയില്ലാത്തവര് ഈ വിഭാഗത്തില് നിക്ഷേപിക്കാതിരിക്കുകയാണ് നല്ലത്. ചുരുങ്ങിയത് ഏഴുവര്‍ഷമെങ്കിലും എസ്‌ഐപിയായി നിക്ഷേപിച്ചാല് മികച്ച നേട്ടം പ്രതീക്ഷിക്കാം.\nവാല്യുവേഷന് കുറഞ്ഞ മികച്ച ഓഹരികള് കണ്ടെത്തി നിക്ഷേപിക്കുന്ന രീതിയാണ് ഈ വിഭാഗത്തിലെ ഫണ്ടുകള് പിന്തുടരുന്നത്. അതിനാല് മികച്ച നേട്ടം ഭാവിയില് പ്രതീക്ഷിക്കാം. ചുരുങ്ങിയത് അഞ്ചുവര്‍ഷമെങ്കിലും എസ്‌ഐപിയായി നിക്ഷേപം നടത്തിയാല് മികച്ച നേട്ടം പ്രതീക്ഷിക്കാം.\n80സി പ്രകാരം നികുതിയിളവ് ലഭിക്കുന്ന ഇഎല്‍എസ്എസ് ഫണ്ടുകളാണിവ. വര്‍ഷത്തില് 1.50 ലക്ഷം രൂപയ്ക്കുവരെയുള്ള നിക്ഷേപത്തിന് നികുതിയിളവ് ലഭിക്കും. മൂന്നുവര്‍ഷത്തെ ലോക്ക് ഇന് പിരിയഡ് ഉണ്ട്. ദീര്‍ഘകാല ലക്ഷ്യത്തിനായി നിക്ഷേപിക്കാവുന്ന കാറ്റഗറികൂടിയാണിത്.\nഡെറ്റിലും ഓഹരിയിലും നിക്ഷേപിക്കുന്ന ഫണ്ടാണിത്. ആദ്യമായി ഓഹരി അധിഷ്ഠിത ഫണ്ടില് നിക്ഷേപിക്കുന്നവര്‍ക്ക് അനുയോജ്യം. ചുരുങ്ങിയത് അഞ്ചുവര്‍ഷമെങ്കിലും മുന്നില്‍കണ്ടുവേണം നിക്ഷേപം നടത്താന്.\nHybrid: Agressive Hybrid\nBest funds for investment\nഫണ്ട്‌സ് ഇന്ത്യയുടെ സ്ഥാപകര് സ്ഥാപനം വിട്ടു: നിക്ഷേപകര് ഇനി എന്തുചെയ്യും?


rajya sabha passes farm bills | രാജ്യസഭയില് പ്രതിഷേധം; നാടകീയ രംഗങ്ങള്; രാജ്യസഭാ ഉപാധ്യക്ഷന്റെ ഡയസിലേക്ക് ഇരച്ചുകയറി; ഉപാധ്യക്ഷന്റെ മൈക്ക് തകര്‍ക്കുകയും പേപ്പറുകള് വലിച്ചുകീറുകയും ചെയ്തു; കാര്‍ഷിക ബില്ലുകള് ലോക് സഭയിലും രാജ്യസഭയിലും പാസാക്കി കേന്ദ്ര സര്‍ക്കാര് - Malayalivartha.com Widgets Magazine\n20 SEPTEMBER 2020 03:29 PM IST\nകോവിഡ് കാലത്ത് കര്‍ശന മാനദണ്ഡങ്ങളോടെ ആരംബിച്ച രാജ്യസഭയില് പ്രതിഷേധവും നാടകീയ രംഗങ്ങളും. വിവാദമായ കാര്‍ഷിക ബില്ലുകള് രാജ്യസഭയില് ചര്‍ച്ച ചെയ്യുന്നതിനിടെ നാടകീയ രംഗങ്ങളാണ് അരങ്ങേറിയത്. പ്രതിപക്ഷ അംഗങ്ങള് രാജ്യസഭാ ഉപാധ്യക്ഷന്റെ ഡയസിലേക്ക് ഇരച്ചുകയറി. തൃണമൂല് കോണ്‍ഗ്രസ് അംഗം ഡെറിക് ഒബ്രിയാന്റെ നേതൃത്വത്തിലായിരുന്നു പ്രതിപക്ഷ പ്രതിഷേധം. ഡെറിക് ഒബ്രിയന് ഉപാധ്യക്ഷന്റെ മൈക്ക് തകര്‍ക്കുകയും പേപ്പറുകള് വലിച്ചുകീറുകയും ചെയ്തു. പിന്നീട് നടുത്തളത്തിലിറങ്ങി മറ്റു പ്രതിപക്ഷ അംഗങ്ങള് പ്രതിഷേധ മുദ്രാവാക്യങ്ങള് മുഴക്കി. ഇതിനിടെ അംഗങ്ങള് ബില്ലുകളുടെ പകര്‍പ്പ് വലിച്ചുകീറുകയും ചെയ്തു.\nകര്‍ഷകരുടെ മരണ വാറണ്ടാണ് ബില്ലുകളെന്ന് കോണ്‍ഗ്രസ് ആരോപിച്ചു. എന്‍ഡിഎ സഖ്യ കക്ഷിയായ അകാലിദള്, രാജ്യസഭയില് സര്‍ക്കാരിനെ എല്ലായ്‌പ്പോഴും പിന്തുണക്കാറുള്ള ബിജു ജനതാദള് എന്നിവരടക്കം ബില് സെലക്ട് കമ്മിറ്റി വിടണമെന്ന് ആവശ്യപ്പെട്ടിരുന്നു. കര്‍ഷക ബില്ലിനെ തുടര്‍ന്ന് അകാലിദള് മന്ത്രിയെ പിന്‍വലിച്ചിരുന്നു. സര്‍ക്കാര് നടപടികളില് പ്രതിഷേധിച്ച് കേരളത്തില് നിന്നുള്ളവരടക്കം 12 എംപിമാര് സഭപിരിഞ്ഞതിന് ശേഷവും രാജ്യസഭയുടെ നടത്തുളത്തില് ധര്‍ണ നടത്തിവരികയാണ്.\nകര്‍ഷകസമരങ്ങള്‍ക്കും പ്രതിപക്ഷ എതിര്‍പ്പിനുമിടയില് ലോക്‌സഭ പാസാക്കിയ കാര്‍ഷിക ബില്ലുകള് രാജ്യസഭയും പാസാക്കി. പ്രതിപക്ഷ പ്രതിഷേധങ്ങള്‍ക്കിടയില് ശബ്ദ വോട്ടോടുകൂടിയാണ് ബില്ലുകള് പാസാക്കിയത്. ബില് പാര്‍ലമെന്ററി സെലക്ട് കമ്മിറ്റിക്ക് വിടണമെന്ന ആവശ്യം തള്ളികൊണ്ടാണ് ബില്ലുകള് സര്‍ക്കാര് പാസാക്കിയത്. ആദ്യ രണ്ടു ബില്ലുകളാണ് പാസാക്കിയത്. കരാര് കൃഷി അനുവദിക്കലും ഉത്പന്ന വിപണന നിയന്ത്രണം നീക്കലും സംബന്ധിച്ച ബില്ലുകളാണിത്. ഒരു ബില്ല് കൂടി പാസാക്കാനുണ്ട്.\nമന്ത്രിസഭ വിട്ട ശിരോമണി അകാലിദള് ഒഴികെ എന്‍ഡിഎയിലെ എല്ലാ പാര്‍ട്ടികളും സര്‍ക്കാരിനൊപ്പം നിന്നു. അണ്ണാ ഡിഎംകെയും ബിജുജനതാദളും ചില വ്യവസ്ഥകളില് ആശങ്ക പ്രകടിപ്പിച്ചെങ്കിലും ബില്ല് പാസാക്കാന് സഹായിച്ചു. കര്‍ഷകരെ വിപണിയുടെ കയറ്റിറക്കങ്ങള്‍ക്ക് വിട്ടുകൊടുക്കുന്നു എന്ന് ആരോപണം കൃഷിമന്ത്രി തള്ളി. ബില്ല് കര്‍ഷകരുടെ മരണവാണ്ടെന്നാണ് കോണ്‍ഗ്രസ് എംപി പ്രതാപ്‌സിംഗ് ബാജ്വ ആരോപിച്ചത്. ആദ്യ സര്‍ക്കാരിന്റെ കാലത്ത് ഭൂമി ഏറ്റെടുക്കല് നിയമഭേദഗതി ബില്ലില് രാജ്യസഭയില് വീണ നരേന്ദ്രമോദിക്ക് ഈ ബില്ലുകള് പാസാക്കാനാകുന്നത് രാഷ്ട്രീയ വിജയമാണ്. സഖ്യകക്ഷികള് എതിര്‍ത്താലും പരിഷ്‌ക്കാര നടപടികളുമായി മുന്നോട്ട് പോകും എന്ന സന്ദേശമാണ് കേന്ദ്രം നല്കുന്നത്. ഭാരത് ബന്തിന് കര്‍ഷകസംഘടനകള് ആഹ്വാനം നല്‍കിയിരിക്കുമ്പോഴാണ് കാര്‍ഷിക ബില്ലുകള് രാജ്യസഭയും കടക്കുന്നത്. ഇപ്പോള് ചില സംസ്ഥാനങ്ങളില് ഒതുങ്ങി നില്‍ക്കുന്ന കര്‍ഷക പ്രക്ഷോഭങ്ങള് ശക്തിപ്പെടാന് ഈ ബില്ലുകള് ഇടയാക്കും.


യെച്ചൂരിയെ വീണ്ടും രാജ്യസഭയിലെത്തിക്കാൻ ബംഗാൾ ഘടകം | Sitaram Yachuri| West Bengal\nയെച്ചൂരിയെ വീണ്ടും രാജ്യസഭയിലെത്തിക്കാൻ ബംഗാൾ ഘടകം\nകൊൽക്കത്ത: സി.പി.എം. ജനറൽ സെക്രട്ടറി സീതാറാം യെച്ചൂരിയെ ബംഗാളിൽനിന്ന് രാജ്യസഭയിലെത്തിക്കാൻ സംസ്ഥാനഘടകം തയ്യാറെടുക്കുന്നു. അടുത്തമാസം നടക്കുന്ന രാജ്യസഭാ തിരഞ്ഞെടുപ്പിൽ കോൺഗ്രസ് പിന്തുണയോടെ യെച്ചൂരിയുടെ ജയം ഉറപ്പാക്കാനാണ് നീക്കം.\nയെച്ചൂരി ബംഗാളിൽനിന്ന് രാജ്യസഭയിലേക്ക് മത്സരിക്കുകയാണെങ്കിൽ പിന്തുണയ്‌ക്കാമെന്ന് 2017-ൽ കോൺഗ്രസിന്റെ ഉന്നതനേതൃത്വംതന്നെ ഉറപ്പുനൽകിയിരുന്നതാണ്. എന്നാൽ, തുടർച്ചയായി മൂന്നുതവണ ഒരാളെത്തന്നെ നാമനിർദേശംചെയ്യാൻ പാർട്ടിച്ചട്ടങ്ങൾ അനുവദിക്കില്ലെന്ന കാരണംപറഞ്ഞ് പാർട്ടി യെച്ചൂരിയുടെ സ്ഥാനാർഥിത്വം അനുവദിച്ചില്ല. എന്നാൽ, മാറിയ കാലത്തെ അസാധാരണ പരിതസ്ഥിതികൾ അസാധാരണ നടപടികൾ ആവശ്യപ്പെടുന്നുണ്ടെന്ന് ഒരു സി.പി.എം. നേതാവ് ചൂണ്ടിക്കാട്ടി. തന്നെയുമല്ല, 2017-ൽ മത്സരിക്കാത്തതിനാൽ തുടർച്ചയായല്ല യെച്ചൂരി മത്സരിക്കുന്നതെന്നും അദ്ദേഹം പറഞ്ഞു. എൻ.ആർ.സി., സി.എ.എ. തുടങ്ങിയ ജനവിരുദ്ധനയങ്ങൾ മോദിസർക്കാർ കൊണ്ടുവരുമ്പോൾ അതിനെ പ്രതിരോധിക്കാൻ യെച്ചൂരിയെക്കാൾ മികച്ച ഒരു വ്യക്തിയെ കണ്ടെത്താനാവില്ല.\nഈ മാസം 17-നു തിരുവനന്തപുരത്തുചേർന്ന കേന്ദ്രകമ്മിറ്റി യോഗത്തിനുമുമ്പായി 14, 15 തീയതികളിൽ പശ്ചിമബംഗാൾ സംസ്ഥാനകമ്മിറ്റി ചേർന്നിരുന്നു. ഈ യോഗത്തിൽ വിഷയം ചർച്ചയ്ക്കു വന്നു. കേന്ദ്രകമ്മിറ്റി യോഗത്തിൽ ബംഗാൾ നേതൃത്വം ആവശ്യം ഉന്നയിച്ചെങ്കിലും ഇക്കാര്യത്തിൽ വിശദചർച്ച നടന്നിട്ടില്ല.\nപശ്ചിമബംഗാളിൽ ഇപ്പോൾ ഇടതുപക്ഷം കോൺഗ്രസുമായി സഹകരണത്തിന്റെ പാതയിലായതിനാൽ യെച്ചൂരിക്ക് കോൺഗ്രസ് പിന്തുണ ഉറപ്പാക്കാൻ വലിയ ബുദ്ധിമുട്ടുണ്ടാവില്ലെന്നാണ് സി.പി.എം നേതൃത്വത്തിന്റെ കണക്കുകൂട്ടൽ. യെച്ചൂരിക്ക് കോൺഗ്രസിന്റെ ദേശീയ നേതൃത്വവുമായുള്ള മികച്ചബന്ധം കണക്കിലെടുക്കുമ്പോൾ പാർട്ടിയുടെ പിന്തുണ അദ്ദേഹത്തിന് ലഭിക്കുമെന്ന് ഒരു കോൺഗ്രസ് നേതാവും പറഞ്ഞു. അഞ്ച് രാജ്യസഭാസീറ്റുകളിൽ നാലെണ്ണം തൃണമൂലിന്റെ ഉറപ്പായ സീറ്റുകളാണ്. കോൺഗ്രസും ഇടതുപക്ഷവും കൈകോർത്താൽ അഞ്ചാമത്തെ സീറ്റുനേടാനാവും. സി.പി.എം രാജ്യസഭാ എം.പി.യായിരുന്ന ഋതബ്രത ബാനർജിയെ 2017-ൽ പാർട്ടിയിൽനിന്ന് പുറത്താക്കിയിരുന്നു. ഇപ്പോൾ ബംഗാളിൽനിന്ന് ലോക്‌സഭയിലോ രാജ്യസഭയിലോ സി.പി.എം. പ്രതിനിധിയില്ല. സ്വാതന്ത്ര്യലബ്ധിക്കുശേഷം ആദ്യമായാണ് പാർലമെന്റിൽ ബംഗാളിൽനിന്ന് സി.പി.എം. പ്രതിനിധി ഇല്ലാത്തതെന്നും നേതാക്കൾ ചൂണ്ടിക്കാട്ടി.\nContent Highlights: Sitaram Yachuri West Bengal\nകേന്ദ്രത്തിന്റേതു ജനാധിപത്യവിരുദ്ധ നടപടി -യെച്ചൂരി


കോഴിക്കോട് തീപിടിത്തം ഉണ്ടായത് പ്ലാസ്റ്റിക് സംസ്കരണ യൂണിറ്റിൽ; പ്രവർത്തിച്ചത് ലൈസൻസ് ഇല്ലാതെ | Kozhikode fire Nirav plastic recycling center operated without license says authorities\nകോഴിക്കോട് തീപിടിത്തം ഉണ്ടായത് പ്ലാസ്റ്റിക് സംസ്കരണ യൂണിറ്റിൽ; ലൈസൻസുമില്ല\nKozhikode, First Published Dec 29, 2020, 9:43 AM IST\nകോഴിക്കോട് ചെറുവണ്ണൂരിൽ അമാന ടൊയോട്ട ഷോറൂമിന് സമീപമാണ് വൻ തീപിടുത്തം ഉണ്ടായത്. മീഞ്ചന്ത, ബീച്ച് എന്നിവിടങ്ങളിലെ ഫയർ ഫോഴ്സ് യൂണിറ്റുകൾക്ക് പിന്നാലെ ജില്ലയിലെ 20 യൂണിറ്റുകൾ കൂടി എത്തി തീ അണക്കാൻ ശ്രമിക്കുകയാണിപ്പോൾ\nകോഴിക്കോട്: ചെറുവണ്ണൂരിൽ തീപ്പിടുത്തമുണ്ടായ പ്ലാസ്റ്റിക് സംഭരണ യൂണിറ്റ് പ്രവർത്തിച്ചത് ലൈസൻസില്ലാതെയാണെന്ന് വിവരം. യൂണിറ്റിന് ലൈസൻസ് നൽകിയിട്ടില്ലെന്ന് കോഴിക്കോട് കോർപറേഷൻ വ്യക്തമാക്കി. നിറവ് എന്ന സന്നദ്ധ സംഘടനയുടെ നേതൃത്വത്തിലായിരുന്നു ഇവിടെ പ്ലാസ്റ്റിക് മാലിന്യം സംഭരിച്ചത്. വീടുകളിൽ നിന്ന് പണം ഈടാക്കി സംഭരിച്ച പ്ലാസ്റ്റിക് മാലിന്യമാണ് ഇവിടെ സൂക്ഷിച്ചിരുന്നത്.\nഅപകട കാരണത്തെക്കുറിച്ച് അന്വേഷിക്കുമെന്ന് മന്ത്രി എ.കെ.ശശീന്ദ്രൻ പറഞ്ഞു. കോഴിക്കോട് ജില്ലാ കളക്ടർ ഇക്കാര്യം പരിശോധിക്കും. ഫയർഫോഴ്സിൻ്റെ സമയോചിത ഇടപെടൽ അപകടത്തിന്റെ വ്യാപ്തി കുറച്ചു. കോഴിക്കോട്ടെ പ്ലാസ്റ്റിക് സംസ്കരണ യൂണിറ്റിൻ്റെ പ്രവർത്തനത്തിൽ അപാകത ഉണ്ടായോ എന്ന് പരിശോധിക്കുമെന്ന് ജില്ലാ കളക്ടർ സംബശിവ റാവുവും പറഞ്ഞു. ഇതര സംസ്ഥാന തൊഴിലാളികളെ യൂണിറ്റിനുള്ളിൽ താമസിപ്പിച്ചതിനെ കുറിച്ചും അന്വേഷിക്കും.\nകോഴിക്കോട് ചെറുവണ്ണൂരിൽ അമാന ടൊയോട്ട ഷോറൂമിന് സമീപമാണ് വൻ തീപിടുത്തം ഉണ്ടായത്. മീഞ്ചന്ത, ബീച്ച് എന്നിവിടങ്ങളിലെ ഫയർ ഫോഴ്സ് യൂണിറ്റുകൾക്ക് പിന്നാലെ ജില്ലയിലെ 20 യൂണിറ്റുകൾ കൂടി എത്തി തീ അണക്കാൻ ശ്രമിക്കുകയാണിപ്പോൾ. പുലർച്ചെ അഞ്ച് മണിയോടെയാണ് തീപിടിത്തമുണ്ടായത് എന്നാണ് വിവരം. തൊട്ടടുത്ത് വീടുകളൊന്നുമുള്ള മേഖലയല്ല ചെറുവണ്ണൂർ എന്നത് ആശ്വാസമാണ്. വ്യാവസായിക മേഖലയാണ് ഇവിടം. തീപിടിത്തത്തിന്‍റെ കാരണം വ്യക്തമല്ല.\nവാഹനഷോറൂമുകളിലേക്ക് തീ പടരാതിരിക്കാനുള്ള ശ്രമം നടത്തുകയാണ് ഫയർഫോഴ്സ്. അമാന ടൊയോട്ട ഷോറൂമിന്‍റെ പിൻഭാഗത്ത് ഇപ്പോഴും തീ ആളിക്കത്തുന്നുണ്ട്. യൂണിറ്റുകളിൽ വീണ്ടും വെള്ളം നിറക്കാൻ ബുദ്ധിമുട്ടുണ്ടെന്ന് കോഴിക്കോട് ബ്യൂറോ റിപ്പോർട്ട് ചെയ്യുന്നു. ഒഴിഞ്ഞ ഫയർ എഞ്ചിനുകൾ വെള്ളം നിറക്കാൻ ആശ്രയിക്കുന്നത് ഒൻപത് കിലോമീറ്റർ അകലെയുള്ള മാനാഞ്ചിറയെയാണ്. മലപ്പുറത്ത് നിന്നടക്കമുള്ള യൂണിറ്റുകളെ വിളിച്ചുവരുത്താനും തീരുമാനിച്ചിട്ടുണ്ട്.\nLast Updated Dec 29, 2020, 11:39 AM IST\noperated without license\nകോഴിക്കോട് തീപിടിത്തം ഉണ്ടായത്\nപ്ലാസ്റ്റിക് സംസ്കരണ യൂണിറ്റിൽ\nപ്രവർത്തിച്ചത് ലൈസൻസ് ഇല്ലാതെ


ടൂ ലിറ്റിൽ ടൂ ലേറ്റ് | NRI | US News\nടൂ ലിറ്റിൽ ടൂ ലേറ്റ്\nഏബ്രഹാം തോമസ് February 22, 2021 11:51 AM IST\nയുഎസിന്റെ മറ്റ് സംസ്ഥാനങ്ങളിൽ സംഭവിക്കുന്ന കാര്യങ്ങളുമായി ടെക്സസിന് ബന്ധമില്ല, കാരണം ടെക്സസ് വ്യത്യാസ്തമാണെന്ന് പറഞ്ഞ് വിശ്വസിപ്പിക്കുവാൻ രാഷ്ട്രീയ, മത, സാംസ്കാരിക നേതാക്കൾ ശ്രമിക്കാറുണ്ട്. എന്നാൽ ടെക്സസ് എല്ലാ കാര്യങ്ങളിലും യുഎസിന്റെ ഭാഗം തന്നെയാണെന്ന് കഴിഞ്ഞ ഒരാഴ്ചത്തെ ദുരന്തദിനങ്ങൾ അടിവരയിട്ട് സമർഥിച്ചു. പൊതുജനങ്ങളോട് നിങ്ങൾ വരുംദിനങ്ങളിലെ കൊടുംതണുപ്പും വിഷമതകളും നേരിടാൻ തയാറായിരിക്കുക എന്ന് അഭ്യർത്ഥിച്ച പ്രാദേശിക, സംസ്ഥാന നേതാക്കളും എനർജി കമ്പനികളും ആവശ്യമായ മൂന്നൊരുക്കങ്ങൾ നടത്തിയില്ല എന്ന് ആരോപണമുണ്ട്. രാഷ്ട്രീയ നേതാക്കൾ അന്യോന്യം പഴിചാരി രക്ഷപ്പെടാൻ ശ്രമിച്ചു.\nഫെബ്രുവരി 11ന് ആരംഭിച്ച മഞ്ഞുവീഴ്ചയുടെ ആഘാതം ഇന്റർ സ്റ്റേറ്റ് 35 വെസ്റ്റിൽ 133 വാഹനങ്ങൾ കൂട്ടിയിടിച്ച് കുന്നുകൂടിയതോടെ ആരംഭിച്ചു. ആദ്യമായി ടെക്സിസലെ 254 കൗണ്ടികളും തുടർച്ചയായി 139 മണിക്കൂർ നീണ്ടു നില്ക്കുന്ന മഞ്ഞുവീഴ്ചയും സ്ലീറ്റും ഹെയിലും ഉണ്ടായി. 1942 ന് ശേഷം ഏറ്റവും വലിയ ഏഴാമത്തെ മഞ്ഞു വീഴ്ചയാണിതെന്ന് കാലാവസ്ഥ വിദഗ്ദ്ധർ പറഞ്ഞു. ടെക്സസ് എക്സപ്ഷനലിസത്തിന്റെ അന്ത്യമാകാം ഇതെന്ന് അവർ മുന്നറിയിപ്പ് നൽകി.\nമാതാപിതാക്കൾ കുട്ടികളുടെ തണുപ്പ് മാറ്റാൻ തന്നേ പണിപ്പെട്ടു. ഇലക്ട്രിസിറ്റി ഇല്ലാത്ത അവസ്ഥയിൽ ഒന്നിലധികം പുതപ്പുകളിൽ പൊതിഞ്ഞു. തണുപ്പ് അസഹ്യമായപ്പോൾ ഉറങ്ങാനാവാതെ കുട്ടികൾ നിലവിളിച്ചു. ചിലർ വാഹനങ്ങളിലെ ഹീറ്റ് ഓൺ ചെയ്തു കുട്ടികളെ അതിനുള്ളിലാക്കി. ഹോട്ടൽ മുറികൾ ഒന്നും ഒഴിവില്ല എന്ന് അധികാരികൾ അറിയിച്ചു.\nവെള്ളം ലഭിക്കാനാവാതെ ധാരാളം പേർ വലഞ്ഞു. ഫേസറ്റുകളിൽ നിന്ന് ഇറ്റ് വീഴുന്ന ജലം തിളപ്പിച്ച് ഉപയോഗിക്കുവാൻ ചിലർക്ക് കഴിഞ്ഞു. ഗ്രോസറി സ്റ്റോർ ഷെൽഫുകളിൽ നിന്ന് സാധനങ്ങൾ വളരെ വേഗം അപ്രത്യക്ഷമായി. ഡെലിവറി ചെയ്യുവാൻ സാധനങ്ങൾ ഓൺലൈനിൽ ഓർഡർ ചെയ്തു കാത്തിരുന്നവർക്ക് ലഭിച്ചത് ഒന്നോ രണ്ടോ സാധനങ്ങൾ മാത്രം.\nദ ഇലക്ട്രിക് റിയലബിലിറ്റി കൗൺസിൽ ഓഫ് ടെക്സസ് (എർക്കോട്ട്) വൈദ്യുത ഗ്രിഡിന്റെ നിയന്ത്രണ ചുമതലയുള്ള ഏജൻസിയാണ്. ഒരു റൊട്ടേറ്റിംഗ് മാതൃകയിൽ കുറെ സമയം ചില പ്രദേശത്ത് മാത്രം വൈദ്യുതി വിതരണം ഏജൻസി പരീക്ഷിച്ച് നോക്കിയെങ്കിലും വിജയിച്ചില്ല. ഒരുകോടി 30 ലക്ഷം (ടെക്സസിന്റെ ഏതാണ്ട് പകുതി ജനങ്ങൾ) വൈദ്യുതി ഇല്ലാതെ വിഷമിച്ചു. ഡാലസ് നഗരത്തിന്റെ ഹൃദയഭാഗത്ത് ചില വ്യവസായ സ്ഥാപനങ്ങൾ കണ്ണഞ്ചിക്കുന്ന വൈദ്യുത വിളക്കുകൾ ജ്വലിപ്പിക്കാറുണ്ട്. വൈദ്യുതിക്കുവേണ്ടി നഗരത്തിൽ ചിലർ ഉഴലുമ്പോഴും ഈ വിളക്കുകൾ കത്തുകയാണ് എന്ന പരാതികളെ തുടർന്ന് കമ്പനികൾക്ക് ഈ പ്രഭാപൂരങ്ങൾ നിർത്തേണ്ടി വന്നു.\nഒരാഴ്ചയ്ക്കുശേഷം വെള്ളിയാഴ്ച മിക്കവാറും എല്ലാ ഭവനങ്ങളിലും ഇലക്ട്രിസ്റ്റി തിരിച്ചെത്തി. ആയിരക്കണക്കിന് ടെക്സസുകാർ ദിവസങ്ങളോളം വൈദ്യുതി ഇല്ലാതെ വിഷമിച്ചപ്പോൾ എർകോട്ടും മറ്റ് സ്ഥാപനങ്ങളും ഉപഭോക്താക്കളെ ആശയക്കുഴപ്പത്തിലാക്കുന്ന ട്വീറ്റുകൾ അയച്ച് അവരെ കൂടുതൽ വിഷമത്തിലാക്കി എന്ന് ആരോപണമുണ്ട്.\nഎർവിങ്ങിൽ നിന്നുള്ള റിപ്പബ്ലിക്കൻ ജനപ്രതിനിധി ബെത്ത്‍വാൻ ഡുവൻ സ്റ്റേറ്റിന്റെ ഗ്രിഡും യശസ്സും റീബിൽഡ് ചെയ്യാൻ സഹായിക്കുവാൻ തയാറാണെന്നറിയിച്ചു. മൂന്നുദിവസം വൈദ്യുതി ലഭിക്കാതിരുന്ന അവർ ഇപ്പോൾ വാട്ടർ പൈപ്പ് ലൈനും റിപ്പയർ ചെയ്യിക്കേണ്ട അവസ്ഥയിലാണ്. തന്റെ ഫയർപ്ലേസിന് ചുറ്റും ബ്ലാങ്കറ്റുകളും പില്ലോകളും വെച്ചാണ് ഇവർ തണുപ്പിൽ നിന്ന് രക്ഷപ്പെട്ടത്.\nടെക്സസിൽ വൈദ്യുതി ഉപയോഗിക്കുന്നവർക്ക് സ്വന്ത ഇഷ്ടപ്രകാരമുള്ള കമ്പനികളിൽ നിന്ന് വൈദ്യുതി വാങ്ങാമെന്ന് പത്തിരുപത് വർഷം മുൻപ് നിയമം ഉണ്ടായി. അതനുസരിച്ച് ഉപഭോക്താക്കൾ കമ്പനികൾ മാറുന്നു. കുറഞ്ഞ യൂണിറ്റ് നിരക്ക് വാഗ്ദാനം ചെയ്തു കോൺട്രാക്ടിൽപെടുത്തി പല പേരുകളിൽ അടിസ്ഥാന നിരക്കിന് മേൽ ബിൽ ചെയ്തു ഉപഭോക്താക്കളെ വഞ്ചിക്കുന്നു. ഈയിടെ അഞ്ചു ദിവസത്തെ വൈദ്യുതി ഉപയോഗത്തിന് ഒരു ഗൃഹനാഥയ്ക്കു അയ്യായിരം ഡോളറിന്റെ ബിൽ നൽകി ഒരു കമ്പനി ചരിത്രം സൃഷ്ടിച്ചു.\nആരുടെ കുറ്റം മൂലമാണ് ദുരന്തം ഇത്രയും വഷളായത് എന്ന ചോദ്യത്തിന് ഉത്തരമായി പാർട്ടി വിശ്വാസത്തിനനുസരിച്ച് വിരലുകൾ ചൂണ്ടുന്നു. ചിലർ ഗവർണറെയും ലെഫ്. ഗവർണറെയും കുറ്റപ്പെടുത്തുന്നു. ഗവർണർ ഫെഡറൽ ഗവൺമെന്റ് വളരെ വൈകി 77 മാത്രം ദുരിതബാധിത പ്രദേശമായി പ്രഖ്യാപിച്ചത് ചൂണ്ടിക്കാട്ടുന്നു. ഗവർണറുടെ ആവശ്യം എല്ലാ 254 കൗണ്ടികളെയും ദുരിതബാധിതമായി പ്രഖ്യാപിക്കണം എന്നായിരുന്നു. എന്നാൽ മറ്റ് കൗണ്ടികളെ ഒഴിവാക്കിയതിനെകുറിച്ച് വൈറ്റ് ഹൗസോ ഫെഡറൽ എമർജൻസി മാനേജ്മെന്റ് ഏജൻസി (ഫേമ) യോ വിശദീകരണം നൽകിയില്ല. ഫേമയിൽ നിന്ന് രേഖകൾ ലഭിച്ച ഉടനെ താൻ വിളംബരം പുറപ്പെടുവിച്ചു എന്ന് പ്രസിഡന്റ് ബൈഡൻ പറഞ്ഞു. ഔദ്യോഗീക വിളംബരത്തിൽ വന്ന കാലതാമസം രേഖകൾ ശേഖരിക്കുന്നതിൽ അവകാശികൾക്ക് ബുദ്ധിമുട്ടാവുകയില്ല എന്ന് കരുതുന്നു.


ശ്രീനാരായണ ദര്‍ശനങ്ങള് പ്രചരിപ്പിച്ച നടരാജ ഗുരു :: Janmabhumi Daily\nSunday3January 2016 7:39 pm IST\nശ്രീ നാരായണ ഗുരുവിന്റെ ദര്‍ശനങ്ങളെ ലോകപ്രശസ്തമാക്കാന് യത്‌നിച്ച മഹാനായിരുന്നു നടരാജഗുരു. വിവിധ ഭാഷകളില് ഗുരുവിന്റെ സന്ദേശങ്ങളെ രേഖപ്പെടുത്തി അങ്ങനെ കേരളത്തില് മാത്രം ഗുരുദേവന്റെ ആശയങ്ങള് ഒതുക്കുവാന് ആഗ്രഹിയ്ക്കാത്ത വലിയമനുഷ്യനായിരുന്നു നടരാജഗുരു. നാലാം വയസ്സില് തിരുവനന്തപുരത്ത് കുടിപ്പള്ളിക്കൂടത്തില് പഠിക്കുന്നകാലത്ത് വലിയ ആള്‍ക്കൂട്ടം പൊതിയുന്ന ഒരു യോഗിവര്യനെ കണ്ടു. ആ മഹാന് ശ്രീനാരായണ ഗുരുവാണെന്നൊന്നും ആകുട്ടിക്ക് അന്നു മനസ്സിലായില്ല. പഠനാനന്തരം നമ്മുടെ കേരളത്തില് ഒതുങ്ങിനിന്നാല് ഒരു തരത്തിലും ഉയരാന് കഴിയില്ല എന്നറിഞ്ഞുകൊണ്ട് സകുടുംബം ഡോ.പല്‍പ്പു മൈസൂരില് എത്തിച്ചേരുകയായിരുന്നു. അങ്ങനെ ഡോ. പല്‍പ്പുവിന്റെ മകനായ നടരാജനും അന്യനാട്ടിലായിരുന്നു പഠനം. എന്നാല് പില്‍ക്കാലത്ത് മൈസൂരില് വച്ച് ശ്രീനാരായണ ഗുരുവുമായി പലതവണ സംസാരിയ്ക്കാന് ഇടവന്നിരുന്നു. തന്നെയുമല്ല ദിവസങ്ങളോളം തന്റെ വീട്ടില് താമസിച്ചിരുന്ന അദ്ദേഹത്തിനെ ശുശ്രൂഷിയ്ക്കാനും അക്കാലത്ത് നടരാജന് സാധിച്ചു. ചെറുപ്പകാലത്ത് ഗാന്ധി, ടാഗോര്, വിവേകാനന്ദന്, എന്നിവരെ മനസ്സാല് ആരാധിച്ചിരുന്നു. എന്നിരുന്നാലും ശ്രീനാരായണ ഗരുവിനെ മനസ്സില് പ്രതിഷ്ഠിയ്ക്കുകയായിരുന്നു നടരാജന്. പഠനത്തിനായി ശ്രീലങ്ക, പാരീസ് എന്നീരാജ്യങ്ങളിലും നടരാജന് പോയിരുന്നു. സംസ്‌കൃതം, കന്നട, തമിഴ്, ഫ്രഞ്ച് എന്നീഭാഷകളും മലയാളത്തിനു പുറമെ നടരാജ ഗുരുവിന് വശമായിരുന്നു. ടാഗോറും എന്ന ശ്രീനാരായണ ഗുരുവും തമ്മില് സന്ധിച്ചപ്പോള് ദ്വിഭാഷിയായി നിന്നിരുന്നത് നടരാജനായിരുന്നു. സന്യസിയ്ക്കാന് തന്നെയാണോ തീരുമാനമെന്ന് ടാഗോര് നടരാജനോട് തിരക്കിയപ്പോള് ''അതേ''എന്നുതന്നെയായിരുന്നു നടരാജന്റെ മറുപടി. ഗുരുസ്വാമിതന്നെയാണ് നടരാജന് കാഷായ വസ്ത്രം നല്‍കിയത്. ഗുരു പ്രതിനിധാനം ചെയ്യുന്ന ആശയാദര്‍ശത്തിനുവേണ്ടി മക്കളെ സമര്‍പ്പണം ചെയ്യാന് ഡോ. പല്‍പ്പു ആഗ്രഹിച്ചിരുന്നതായി അക്കാലത്തദ്ദേഹം പറയാറുണ്ടായിരുന്നത്രേ. 1928ല് നടരാജന് ഫ്രാന്‍സില് പോയി. വിദ്യാഭ്യാസ പ്രക്രിയയിലെ വ്യക്തിഗതമായ ഘടകം എന്ന വിഷയം ഗവേഷണം ചെയ്തു. ഗുരുസ്വാമി സമാധിയാവുന്നനേരത്ത് ശിഷ്യന് വിദേശത്തുതന്നെയായിരുന്നു. ഇക്കാലത്ത് വെന്നീസ്, റോം, ഇംഗ്ലണ്ട്, സിസിലി, എന്നീരാജ്യങ്ങള് സന്ദര്‍ശിച്ചു. 32ല് പാരീസ് സര്‍വ്വകലാശാലയില് ഗവേഷണം നടത്തുകയുണ്ടായി. ഇതിനിടെ ശിവഗിരി മഠം ഉപേക്ഷിച്ച് പലനാടുകളിലും സന്ദര്‍ശിക്കുകയുണ്ടായി. 35ല് നീലഗിരിയില് ഗുരുകുലം സ്ഥാപിക്കുകയും ചെയ്തു. കൊച്ചി മന്ത്രിസഭയുടെ ഉപദേഷ്്ടാവായി. ഏകലോക പൗരത്വം, ഏകലോക വിദ്യാഭ്യാസം, ഏക സാമ്പത്തികനയം എന്നിവയുടെ കരടുതയ്യാറാക്കുകയുണ്ടായി. അങ്ങനെ ആ രംഗത്തും നടരാജന് ശ്രദ്ധേയനായി. 1970ല് 11 ദിവസം വിശ്വഭാരതി സമ്മേളനം ഏഴിമലയില് സംഘടിപ്പിക്കുവാന് കഴിഞ്ഞതും അക്കാലത്ത് ചര്‍ച്ചയായിരുന്നു. ഇതിനിടയില് വര്‍ക്കലയില് ''ഈസ്റ്റ് -വെസ്റ്റ് യൂണിവേഴ്‌സിറ്റി ഓഫ് ബ്രഹ്മ വിദ്യയും ഇദ്ദേഹം സ്ഥാപിച്ചു. ശ്രീനാരായണ തത്വത്തില് ഉറച്ചവിശ്വാസം, ഗീത, ഉപനിഷത്, പുരാണം എന്നിവയില് വ്യുല്‍പ്പത്തിനേടി. ഗുരുദേവന്റെ ദര്‍ശനമാല എന്നകൃതി ഇംഗ്ലീഷിലേക്ക് മൊഴിമാറ്റം നടത്തുകയും ചെയ്തു. ''ആന് ഇന്റര്‍ഗ്രേറ്റഡ സയന്‍സ് ഓഫ് ദി അബ്‌സൊല്യൂട്ട് എന്ന പുസ്തകം അമേരിക്കയിലെ ഓര്‍ഗോണ് സര്‍വ്വകലാശാലയില് പാഠ പുസ്തകമാക്കി. ഗുരുവിന്റെ ഒട്ടേറെ കൃതികള് പരിഭാഷപ്പെടുത്തുകയുണ്ടായി നടരാജ ഗുരു. 1895ല് ഡോ. പല്‍പ്പുവിന്റെയും, ഭഗവതിയമ്മയുടേയും മകനായി ജനിച്ച നടരാജന് 1973ല് സമാധിയായി.\nഭരിക്കുന്നത് ഗുരു ദര്‍ശനങ്ങള് പ്രചരിപ്പിക്കുന്ന പ്രധാനമന്ത്രി\n'പ്രതിസന്ധികളില് തുണയായത് വിവേകാനന്ദ ദര്‍ശനങ്ങള്'


Samanwaya: ബാലഗോകുലം സംസ്ഥാന വാര്ഷികസമ്മേളനം\nഉപാധികളില്ലാത്ത മാതൃഭാഷാ പഠനം സാധ്യമാക്കുക: ബാലഗോകുലം\nകണ്ണൂര്: മാതൃഭാഷ ഒന്നാം ഭാഷയാക്കാനുള്ള സര്‍ക്കാര് തീരുമാനത്തെ ബാലഗോകുലം സ്വാഗതം ചെയ്യുന്നതായി കണ്ണൂരില് നടക്കുന്ന 36-ാ‍ം സംസ്ഥാന സമ്മേളനത്തിന് മുന്നോടിയായി ഇന്നലെ നടന്ന പ്രവര്‍ത്തകസമിതി യോഗം വ്യക്തമാക്കി. അതോടൊപ്പം ഭാഷാ പഠനത്തിന് കല്‍പിച്ചിട്ടുള്ള പരിമിതികള് നീക്കം ചെയ്യപ്പെടേണ്ടതാണ്. ഏത് തരത്തിലുള്ള വിട്ടുവീഴ്ചകള് ചെയ്തും ഉപാധികളില്ലാതെ സാര്‍വത്രികമായ മലയാള പഠനം സാധ്യമാകണം.\nഭാഷ കേവലം ആശയവിനിമയത്തിനപ്പുറം ഒരു സംസ്കാരവും വികാരവുമാണെന്ന ബോധം പൊതുജനങ്ങളിലും അധ്യാപകരിലും ഉണ്ടാവണം. സ്കൂളില് വിശ്രമനേരങ്ങളില് സമയം കണ്ടെത്തിയുള്ള പഠനത്തിന് ആത്മാര്‍ത്ഥതയില്ല. ന്യൂനപക്ഷ വിദ്യാലയങ്ങള്‍ക്കും പൊതുധാരാ വിദ്യാലയങ്ങള്‍ക്കും ഒരേ മാനദണ്ഡങ്ങളായിരിക്കണം കൈക്കൊള്ളേണ്ടത്. യോഗം ചൂണ്ടിക്കാട്ടി. ബാലപീഡനത്തിനെതിരെയും ബാലഗോകുലം നിര്‍വ്വാഹക സമിതി ഉത്കണ്ഠ പ്രകടിപ്പിച്ചു.\nകണ്ണൂരില് നടക്കുന്ന ബാലഗോകുലം സംസ്ഥാന സമ്മേളനം കുട്ടികളുടെ സാംസ്കാരിക പഠനത്തിന് വേണ്ട മാര്‍ഗ്ഗരേഖ പുറത്തിറക്കുവാനും പ്രവര്‍ത്തകസമിതി യോഗം തീരുമാനിച്ചു. യോഗത്തില് സംസ്ഥാന അദ്ധ്യക്ഷന് എന്.ഹരീന്ദ്രന് മാസ്റ്റര് അദ്ധ്യക്ഷത വഹിച്ചു. ഇന്ന് രാവിലെ9മണിക്ക് നവനീതം ഓഡിറ്റോറിയത്തില് നടക്കുന്ന പ്രവര്‍ത്തക സമ്മേളനം കഥാകൃത്ത് ടി.പത്മനാഭന് ഉദ്ഘാടനം ചെയ്യും. സ്വാഗതസംഘം അദ്ധ്യക്ഷന് സി.വി.രവീന്ദ്രനാഥ് അദ്ധ്യക്ഷത വഹിക്കും.\nബാലഗോകുലം സംസ്ഥാന അദ്ധ്യക്ഷന് എന്.ഹരീന്ദ്രന് മാസ്റ്റര് മുഖ്യപ്രഭാഷണം നടത്തും. വിവിധ വിഷയങ്ങളിലായി ടി.പി.രാജന് മാസ്റ്റര്, സി.ശ്രീധരന് മാസ്റ്റര്, ആര്.ഹരി, കെ.സി.മോഹനന്, വത്സന് തില്ലങ്കേരി എന്നിവര് പ്രഭാഷണം നടത്തും.\nനാളെ 51 കുട്ടികളുടെ ഭഗവദ്ഗീതാലാപനത്തോടെ സമ്മേളനം ആരംഭിക്കും. ശില്‍പി കാനായി കുഞ്ഞിരാമന് സമ്മേളനം ഉദ്ഘാടനം ചെയ്യും. ആര്‍എസ്‌എസ് ക്ഷേത്രീയ ബൗദ്ധിക് ശിക്ഷണ് പ്രമുഖ് ജെ.നന്ദകുമാര് മുഖ്യപ്രഭാഷണം നടത്തും. സ്വാമി അമൃത കൃപാനന്ദപുരി, വി.ഹരികുമാര്, അഡ്വ. കെ.കെ.ബാലറാം എന്നിവര് സംസാരിക്കും.\nPosted by Samanwaya at 12:22 PM


യുകെ ക്രോയ്ഡോണ് മലയാളി സിജിയുടെ പൊതുദര്‍ശനവും സംസ്‌കാരവും തിങ്കളാഴ്ച.. | Daily Indian Herald\nയുകെ ക്രോയ്ഡോണ് മലയാളി സിജിയുടെ പൊതുദര്‍ശനവും സംസ്‌കാരവും തിങ്കളാഴ്ച..\nMarch 21, 2020 4:37 pm By : Indian Herald Staff\nലണ്ടന് : മലയാളികളെ ദുഃഖത്തിലാഴ്ത്തി കഴിഞ്ഞയാഴ്ച വിടപറഞ്ഞ ക്രോയ്ഡോണ് മലയാളിയായ സിജി ടി അലക്‌സി (50) ന്റെ പൊതുദര്‍ശനവും സംസ്‌കാരവും തിങ്കളാഴ്ച നടക്കും. കൊറോണാ വൈറസ് ഭീതിയുടെ പശ്ചാത്തലത്തില് പ്രത്യേക സുരക്ഷാ ക്രമീകരണങ്ങളോടു കൂടിയാണ് സംസ്കാര ചടങ്ങുകളും പൊതുദര്‍ശന സൗകര്യങ്ങളും ഏര്‍പ്പെടുത്തിയിരിക്കുന്നത്. ക്രോയ്ഡോണില് തന്നെയാണ് സംസ്കാരവും നടക്കുക.\nബ്രോക്ക്ലി സെന്റ് ഗ്രിഗോറിയസ് ഇന്ത്യന് ഓര്‍ത്തഡോക്സ് ചര്‍ചിലാണ് സംസ്കാര ശുശ്രൂഷ നടക്കുക. രാവിലെ9മുതല് 10.30 വരെയാണ് ശുശ്രൂഷ. ഈ സമയത്തു തന്നെ പൊതുദര്‍ശന സൗകര്യവും ഉണ്ടായിരിക്കുന്നതാണ്. തുടര്‍ന്ന് ക്രോയ്ഡോണ് ക്രിമറ്റോറിയം വെസ്റ്റ് ചാപ്പലിലാണ് മൃതദേഹം സംസ്കരിക്കുക. 11.15 മുതല് 12.15 വരെ ഒരു മണിക്കൂര് ഇവിടെയും പൊതുദര്‍ശന സൗകര്യം ഉണ്ടായിരിക്കും. 12.30നാണ് സംസ്കാരം.\nതുടര്‍ന്ന് തോണ്ടന്‍ഹീത്ത് സെന്റ്. ജൂഡ് ചര്‍ച്ച് ഹാളില് റീഫ്രഷ്മെന്റ് സൗകര്യവും ഏര്‍പ്പെടുത്തിയിട്ടുണ്ട്. ഉച്ചയ്ക്ക് ഒന്നു മുതല് 3.30 വരെയാണ് ഇതിനുള്ള സൗകര്യം. കൊറോണ വൈറസ് ബാധയുടെ പശ്ചാത്തലത്തിലാണ് പള്ളിയിലും ക്രിമറ്റോറിയത്തിലും പൊതുദര്‍ശന സൗകര്യം ഏര്‍പ്പെടുത്തിയിരിക്കുന്നത്.\nഈ മാസം 11ന് ശാരീരിക ശാരീരിക ബുദ്ധിമുട്ട് അനുഭവപ്പെട്ടതിനെ തുടര്‍ന്ന് വൈകുന്നേരത്തോടെ സിജിയെ ക്രോയ്ഡോണ് സെന്റ് ജോര്‍ജ് ഹോസ്പിറ്റലില് എത്തിച്ചു. എ ആന്റ് ഇ സേവനം തേടി ഡോക്ടറെ കാത്തിരിക്കുന്നതിനിടയിലാണ് സിജിയ്ക്ക് ഹൃദയാഘാതം ഉണ്ടാകുന്നത്. യുകെ മലയാളികള്‍ക്ക് സുപരിചിതനായ സിജി പ്രവാസി കേരളാ കോണ്‍ഗ്രസ് ഭാരവാഹിയായ സോജി ടി മാത്യുവിന്റെ സഹോദരനാണ്.\nക്രോയിഡോണില് കുടുംബസമേതം താമസിച്ചുവരികയായിരുന്നു. ബിന്‍സി സിജിയാണ് ഭാര്യ. സിബിന് , അലന്, ദിയ എന്നിവരാണ് മക്കള്. നാട്ടില് തിരുവല്ല പുതുശേരി സ്വദേശിയാണ്. തെക്കുപടിക്കല് ചെറിയാന്- ലീലാമ്മ ദമ്പതികളുടെ മകനാണ്.\nTags: CORONA UK, SIJI T ALEX, UK DEATH